
PERSONERNE. 



| hans Døtre. 



Bedstemoderen. 

Rosen, Justitsraad. 

Emilie 

Helene 

Doktor Poulsen. 

Poul Bech, forlovet med Emilie, 22 Aar. 

Holm, 28 Aar. 

Christiansen t 

Bentzen 

Brok 

Grøn 

Ditlevsen 

Hammer 

Hansen 

Lars Bunds, Værtshusholder. 

Madam Bunds, hans Kone. 

Li sner, Arbeider-Formand paa en Fabrik. 

Toporius, Karethmager. 

En Pige. Unge Mennesker. 



unge Mennesker mellem 18 og 24 Aar. 



Handlingen foregaar i vore Dage; 1ste Akt hos Lars Bunds, 2den og 

3die Akt hoB Justitsraad Rosen, 4de Akt hos Doktor Poulsen. — 2den 

Akt foregaar Morgenen efter 1ste. Mellem 2den og Sdie og mellem 

3die og 4de Akt ligger et Tidsrum af 14 Dage. 

FØRSTE AKT. 



Scenen fremstiller et simpelt Beværtningglokale hos Lars Bands: 
Midt paa Gulvet et større Bord med Stole om; Tilvenstre et mindre 
Bord; tilhøire i Forgranden et Skab med Flasker, i Mellemgranden et 
lille Bord med Vandkaraffe og Glas, i Baggranden en Knagerække; 
ved Biden af denne Indgangsdøren; tilvenstre, midt paa, en Dør, der 
fører til Bunds' Sovekammer; i Baggrunden en bred Dobbeltdør, der 
staar aaben ind til en anden Stue , hvori man ser en Del af et langt 
Bord med Stole om. Begge Stuer ere belyste ved Lamper, der hænge 

ned fra Loftet. 



FØRSTE SCENE. 

Madammen, Lianer og Toporius, den Første strikkende, de An- 
dre med Drikkevarer foran sig, sidde i Samtale om Bordet tilvenstre. 
I Baggrunden staar Lars Bunds ene opad Væggen. 

Lisner 

(til Madammen). 

Naa saa der gi' es ikke nogen Sjæl!? Ja — ja 
da! Naar De ved det saa bestemt, saa inaa man 

Vel tro det ! (smiler, drikker og trommer med Fingrene paa Bordet.) 

Nei, Madam! De kan være en meget ordentlig Kone 
i Deres Hus, Hink og proper, — det skal jeg være 
den Første til at indrømme — , men de Dele skulde 
De ikke snakke med om, for det forstaar De Dem 
ikke paa, skal jeg sige Dem. 

Lygtemænd. 



Toporius 

(folder en Avis, han har læst i, sammen). 

Vis-Vas! Porstaa sig paa! Pyh! Madammen 
har ligesaavel en Mening, som De. Har De en 
Sjæl, har Madammen vel ogsaa en, skulde jeg mene, 

hvad ? (læser videre i sin Avis.) 

L i s n e r. 
Begribeligvis! begribeligvis! Det er slet ikke 
min Mening at ville fornærme Madammen ; men hun 
paastaar jo netop, at der er slet ingen Sjæl. 

Madammen. 
Ja, det paastaar jeg. Der er ingen Sjæl; det 
ved Gud der ikke er! Naar jeg ikke vidste det, 
sagde jeg det ikke. Tror De, jeg lyver? 

Lisner. 
Nei, Gudbevares! Men jeg kunde dog ligegodt 
have Lyst til at vide, hvorfra De har den Videnskab. 

Madammen. 
Jeg har undersøgt det. 

Lisner. 
Undersøgt! Det var som Pokker! Paa hvem, 
maa jeg spørge? Paa Lars Bunds derhenne? 

Madammen. 
Jo — o! Der skulde jeg nok komme vidt. Den 
gamle Drukkenboldt. Nei! — det var paa ham, 
Islænderen, De ved nok .... 

Lisner. 
Javel! ham, der altid sad derhenne i Krogen 
og stirrede ud i Luften. Men han er jo død! 

Madammen. 
Javist er han død! 

Toporius. 
De vilde maaske ha 7 , at Madammen skulde 
sprætte ham op i levende Live for at se, hvad der 
var inden i ham. Vilde De? Hvad? 

Madammen. 
Han blev sat i Kost her, som De nok ved, 
fordi han blev ganske forvirret i sin Hjerne over 
en hel Masse Penge, som han uventet havde arvet. 
Saa var det en skjønne Morgenstund, at han ringede 
paa to Glas Portvin. Men da Bunds just havde 
slaaet Portvinsflasken itu — det sagde han da i alt 
?*ald — Pokker tro ham — og vi ikke lige havde 
nogen anden ved Haanden, bragte jeg ham to Glas 
Sherry i den Tro, at den salig Afdøde, svag som 
han var, ikke skulde kunne mærke Forskjellen. Men 
da han havde drukket det ene Glas, reiste han sig 
op i Sengen og saa saa underligt bebreidende paa 
mig, og saa daskede han med Haanden til det an- 
det Glas, saa at al Vinen spildtes ned ad mit nye 
Forklæde, og sank tilbage i Sengen og døde. 

L i s n e r. 
Det kan være meget godt, men det er dog 

liv iv (3 .... 

Madammen. 
De kan da lade mig tale ud, Menneske! 

Lars Bunds 

der i Afstand har sjokket om Bordet og overbevist sig om, at de vare 
dybt inde i en Samtale, siger som til en Gjæst i den anden Stue). 

En halv Baier!? Ja. Nu skal jeg komme, nu 

skal jeg komme. 

I* 



Madammen. 

Ser De, før jeg gik ned og vaskede mig af, 
saa jeg mig om i Stuen, og jeg forsikrer Dem, saa 
sandt jeg lever, at baade Vinduer og Døre vare til- 
forladeligt lukkede, ja om det saa var den lille Klap 
for Nøglehullet, saa var den for, — og nu spør jeg 
dem Beggeto: hvor skulde det komme ud? hvor 
skulde det komme ud? 

Lisner. 

Ja, det ved jeg s'gu ikke, men .... 

Toporius 

(afgjørende). 

Madammen har naturligvis Ret. Hvor skulde 
det komme ud, det er Tingen. Det er Tingen. 

(lægger Avisen bort.) 

Lisner. 
Jamen, da vil jeg dog rigtignok sige, at ... . 

Madammen 

(til Lars Bunds, der imidlertid rokkende og sjokkende har nænnet sig 
Flaskeskabet i Forgrunden tilhøire og taget en Flaske ned). 

Hvor skal Du hen med den? 

Lars Bunds 

(sj okker videre uden at svare). 

Madammen 

(reiser sig og vrister Flasken fra ham). 

Hvor skulde han hen med den, Mosjø? 

Lars Bunds. 
Hvor jeg skal hen med den? 

Madammen. 
Naa, kan Du svare? — Bliver det til noget? 

Lars Bunds. 
Der var .... der var Nogen, som forlangte den. 



Madammen. 
Naa saa det var der. Hvor? 

Lars Bunds 

(peger ind i den anden Stue). 

Derinde ! 

Madammen 

(gaar hen i Baggrunden og ser ind i den anden Stue). • 

Tænkte jeg det ikke nok! Ikke en levende 
Sjæl er der derinde .... Skulde han luske sig ind 
og drikke den selv, hvad? Jo, jeg kjender hans 
Lumskerier, han .... Vil Du væk fra Skabet, siger 
jeg .... længere bort, — stil Dig hen ved din 

Dør. (Lars Bunds sjokker hen til Døren og stiller sig op ad Væg- 
gen.) Den gamle Drukkenboldt! (sætter sig ved Bordet.) 
Er'et ikke rædsomt, som man maa have et Øie paa 
liver en Finger. (Tager sit strikket*!). Undskyld ! hvad 
var det nu, vi talte om? 

Toporius. 
Det var om Sjælens Udødelighed. 

Lisner. 
Ja, ser De, Madam, hvad det nu anbelanger, 
som De kom med før, saa kan jeg ikke tage det for 
gode Varer, desformedelst at det ikke er paa den 
Maade, at man .... det er ikke den Maner, ser 
De .... man kan ikke saadan sige, at ... . 

Toporius. 
Hvad kan man ikke? — Vrøvle kan man, — 
ja, undskyld, jeg siger det, men jeg mener det, 

gjør jeg. 

Lisner. 

Vær saa artig! gener Dem ikke. 

Toporius. 
Ja det kan inte nytte Noget at komme her og 
hænge sig i, at Madammen inte kan sætte det rig- 
tigt ud. Men hun har Ret alligevel, har hun. Ma- 
dammen mangler Videnskabelighed, men det gjor 
De ogsaa, min gode Mand. Med mig er det en an- 
den Sag, for jeg har gaaet i Latinskole og havde 
nu været en studeret Mand, hvis der ikke var kom- 
met Noget i Yeien. Ser De, det, der forlanges, det 
er Kjendsgjerninger, Virkelighed, Bevis! Bevis! se 
der er det, Skoen trykker. Der trykker den, der! 

Har jeg Bet eller ei? (Efter en lille Pause, hvori han har 
set afvexlende paa dem Begge). Der trykker den! (drikker). 

Se, saadan forholder det sig! Og kom De saa, min 
gode Mand, og bevis, at jeg har en Sjæl, hvis De kan. 

Li sner. 
Men vil De da bare tjene mig i at sige mig, 
hvor vi blive af, naar vi døer? 

Toporius. 
Det skal maaske være Bevis, hvad? 

Lisner. 
Nei, det skal ikke, men — vil De ha' Bevis, 
kan De godt faa det .... Jeg har engang set det 
med mine egne Øine. 

Toporius. 
Hvad for Noget? Sjælen? 

L i s n e r. 
Ja, Sjælen. 

Toporius. 

Det var som Pokker! hvor det, om jeg mna 

spørge ? 



L i s n e r. 
Naa, ja ... . Jeg har set den i Øinene paa 
en lille Pige, som døde. 

Toporius. 
'Jeg er grumme bange for en Ting, Lisner, og 
ved I, hvad det er, Lisner? 

Lisner. 
Naa ? 

Toporius. 

At 1 ikke har saameget Begreb som bag paa 

min Haand om, hvad Bevis er. 

Lisner. 
Ikke? Naa, ja — ja da! 

Toporius. 

Ser I, Bevis, — det er saadan Noget, som man 

kan tage og føle paa. Som en Arm, vil jeg sige, 

eller et Ben eller saadant Noget. Vent lidt! jeg 

kan ta' og vise det tydeligere. Se her! (Han løfter 

hit Toddyglas og sætter det haardt ned igjen.) Kan I nu Se, der 

staar et Glas? Naa. Nu spør' en af Jer, Madam- 
men f. Ex.: Er det et Glas, Toporius? 

Madammen. 
Er det et Glas, Toporius? 

Toporius. 
Ja, De behøver inte at sige Noget. 

Madammen. 
Naa, jeg troede, at ... . 

Toporius. 
Nei, nei! — Altsaa De spør': Er det et Glas? 
— Ja det er, Madam, siger jeg. — Kan De be- 

vise det, siger saa Madammen. — Tag og føl pa 

det, Madam. 

Madammen 

(føler paa Glasset). 

Uh! — det er ganske brændendes. 

Toporius. 
Ja, der ser De! der ser De selv! De brændei 
Dem paa det, Madam! men naar man kan ta' og 
brænde sig paa det, saa er det jo klart, at der er 
et Glas. Har jeg Ret eller ei! — Naa, godt! Nu 
tager jeg Glasset bort. Hvor skal jeg sætte det .... 

Madammen. 
Kom, lad mig sætte det hen paa Bordet. 

Toporius. 
Naa, — nei — det kan staa paa Gulvet (sætter 
Glasset paa Gulvet). Nu spør' Madammen igjen : Er der 
noget Glas, Toporius ? — Nei, der er ikke, Madam. 
— Hvorfor? — Føl ad! Ja, føl ad! 

Madammen 

(føler paa Bordet). 

Toporius. 

Nei! Altsaa er der ingen Glas. Ser De, det 

er det, man kalder Bevis, det er det, ikke noget 

Andet: Det. — Det! — Har jeg Bet eller ei? 

Lisner. 

Nei, Gu' har De ikke nei! Der er da ogsaa 

Ting i Verden, ved jeg, som man ikke kan tage og 

føle paa. 

Toporius. 

Ja, se der har vi det! der har vi det! Ind- 
bildninger! det er Tingen! Indbildninger og Fan- 



tasterier, Verdens Ulykke! Digt og Løgn! Det er 
k netop det, der skal udryddes, bort med det, siger 
jeg. Bort, væk, Uh! — Nei, maa jeg bede om, 
hvad man kan ta' og føle paa. 

L i s n e r. 
Jamen Maanen og Stjernerne da, — dem kan 
De da saagu ikke føle paa. 

Toporius 

(usikker). 

Maanen og Stjernerne .... 

Madammen 

(seende paa Toporius og villende vinde hans Bifald). 

Jamen det er ogsaa kun Indbildning, de er 
heller slet ikke til ... . 

Toporius. 
Jo, Madam, det maa vi dog vist indrømme. 

De er maaske nok til, men — — men Ja! 

Ja, men dem kan man se! se, der har vi det! Man 
kan se dem; men kan De se Sjælen, min Fa' er? 
Nei! Ikke om De saa tog tyve Par Briller paa. 
Altsaa existerer den ikke, — Nei! ingen Indven- 
dinger den existerer ikke ! (leder efter sin Toddy). 

Li sner. 
Jo, for den .... 

Toporius. 
Hvor Fanden er min Toddy bleven af? Jeg 
satte den ner paa Gulvet. (De se Alle efter den.) 

(Lars Bunds har imidlertid nærmet sig, da Toddyen blev sat paa Gul- 
vet, taget den op for at sætte den hen, opdaget, at der var Noget i, 
og er nu i Begreb med ganske rolig at drikke den.) 

Madammen. 
Men hvor kan den dog være bleven af? 

Toporius. 
Der staar han, Gud hjælpe mig, og drikker 
den, det gamle Snøvl! Høi! Halløi! hvad Pokker 
drikker De min Toddy for, gamle Dreng! 

Madammen. 
Nei, nu gaar det min Sandten for vidt (gaar hen 

til ham og vrister Glasset ud af hans Hænder). Er Du bleven 

gal, Bunds? Vil Du komme med det, — vil Du 
slippe, siger jeg! — Hvor kan det falde Dig ind 
at drikke Hr. Toporiusses Toddy? 

Lars Bunds. 
Jeg troede, at den var sat hen. Den stod nede 
paa Gulvet. Jeg troede, at ... . 

Madammen. 
Du troede — Du troede — Du tror altid! 
Men hvis Du ikke en anden Gang dyer Dig, saa 
kan Du tro, jeg skal tro Dig, Du ! . 

Lisner. 
Naa, vær nu ikke for slem imod ham, Madam. 

Toporius. 
Ja, det kan De sagtens sige; det er jo ikke 
Deres Toddy, han har drukket. 

Madammen. 
Tror De maaske, det er muligt for mig at 
styre Beværtningen, naar Værten selv gaar og ta'er 
Varerne fra Gjæsterne? 

Toporius. 
Det er et slemt Tilfælde. 

Madamme n. 
Naar han ikke kan opføre sig ordentligt, saa 

bliver jeg nødt til at spærre ham inde; jeg kan 
da ikke finde mig i . . . . 

L isn er. 
Naa, naa, — rolig, Madam! der kommer 

Nogen. 

Madammen 

(til Bunds). 

Tag han sig i Agt, Mosjø! 

Lars Bunds 

(for sig selv). 

Saadan en lille Slat, — Pyh! 
ANDEN SCENE. 

De Forrige. — Christiansen. 

Christiansen. 

(jrodaften! (hænger sin Frakke og Hat fra sig og gnider sig 

i Hænderne). Jeg er nok den Første, tror jeg. God- 
aften, Toporilisl (rækker ham Haanden og ser paa Lisner). 

Toporius. 

Godaften, Godaften, Hr. Christiansen! Maa jeg 

forestille Dem Hr. Lisner, Formand paa Fabriken 

derude. 

Christiansen 

(bukker og rækker ham derpaa Haanden). 

Godaften, Lisner ! Det glæder mig at gjøre Be- 
kjendtskab med en Mand, der hører til den af vort 
dumme og bornerte Samfund saa miskjendte fjerde 
Stand, en Arbeider, en Mand af Folket, af Folkets 
bedste og sundeste Kjærne. 

L i s n e r. 
Aa, vi kan jo være god nok Hver for sig, 
Hr. 

Christianse n. 
Nei, undskyld, Lisner, undskyld! det er 
beideren, der bærer Samfundet — — 

Toporius. 
Vist saa! netop! det er Tingen. 

Christiansen. 
— — det er ham, der med sine Hænder 
ter den Byrde, vi Andre lade ligge, det er lu 
der maa slide og slæbe som en Hest i en Træi 
mølle, det er ham, hvem en overmenneskelig A 
strengelse drager Furer i Panden og bringer Hi 
ret til at graane før Tiden. Men jeg siger De 
mine Herrer, at hver en Rynke i hans Pande 
et Adelsdiplom, der hæver ham over os Andre, j< 
siger Dem, at De kan rolig slynge en Laurbæ 
krands om hans hvide Lokker; thi saasandt der < 
en Skjæbne, denne grove Haand den skal engan 
komme til at bære Samfundets Scepter! — Goc 

aften, Punds! (rækker Lars Bunds Haanden). 

Toporius. 
Bravo! det er mine Ord! det er mine Ord! 

Christiansen. • 

Ja, de Herrer maa undskylde mig, men den 
blotte Tanke derom bringer mit Plod ikog. Jeg 
kan ikke gjøre for det; det er nu engang min Li- 
denskab. Jeg hører selv til Arbeidernes Flok, vel 
ikke som De og Lisner, men paa min Maade: Jeg 
er Panebryder; jeg er stolt deraf. 

Toporius. 
Hvad er De? 

Christiansen. 
Jeg er Banebryder! 

Lisner 

(til Toporius). 

Hvad er han? 

Toporius. 
Han er Banebryder! 

Christiansen. 
Jeg elsker Proletariatet. 

Toporius. 
Pro .... Prole .... Prole .... 

Christiansen. 
Proletariatet! Arbeiderne, hele den ulykkelige, 
lidende Del af Menneskeslægten, som Samfundet 
tramper paa med et Haansmil! 

Lisner. 
Aa, saa galt er det vel ikke! 

Christiansen. 
IkkeV! Naa, det tror De ikke? .... Jo, saagu' 
er det saa! 

Lisner. 
Der er da aldrig Nogen, der har trampet paa 
mig, ved jeg! 

Christiansen. 
Det kan De sige, De ingen Besked ved om, 
min gode Mand! 

Lisner. 
Ja, ved De hvad, jeg synes dog, at naar jeg 
selv .... 

Christiansen. 

Aner De, hvad der gaar for sig rundt i 

den? Læser De maaske De franske og de t^ 

Blade? 

Toporius 

(til Lianer). 

Kanri Sie Deutsch sprechen? 

Lisner. 
Nei, jeg gjør ikke, for ... . 

Christiansen. 
Naa, ja saa kan De slet ikke tale med om 
Sag! De har maaske været sammen med nogle 
Deres Kammerater i et lystigt Lag, De har set d 
smile og le, og deraf slutter De! .... Men hai 
De set rigtigt til, saa havde De set, at bag Smi 
laa der et Suk, i Øjet gjemtes der en Taare , 
at Nød og Elendighed stod at læse i hvert et Tn 
i deres Ansigt! Lul De Dem kun ind i den Ti 
at De har det godt! Der vil komme en Tid, < 
De faar Øiet op for, hvad Søren Kirkegaard si 
træffende kalder Urettens Hemmelighed. 

Toporius. 
Det er Sagen! der har vi det! Det har D 
inte Øje for, Lisner! 

Christiansen 

(til Toporius). 

Har De læst Søren Kirkegaard? 

Toporius. 
. Om jeg har!? Bevares! 

Christiansen. 
Har De, Lisgaard? 

L i s n e r. 
Nei, jeg har saamænd ikke. Hvem er det? 

Toporius. 

Det er s'gu en vittig Hund, kan De tro, en 

vittig Hund! 

Christiansen. 

Der er kun tre Forfattere: Søren Kirkegaard, 

Byvon, Shakspeare! 

Madammen. 
Tør jeg spørge Dem, Hr. Christiansen, skal De 
til at holde Møde iaften? 

Christiansen. 
Ja, vi skal. Hvorfor? 

Madammen. 
Jeg mener, saa er det bedst, jeg sørger for at 
have lidt Aftensmad parat, hvis Nogen vil ha\ 

Christiansen. 
Gjør kun det. 

(Madammen gaar.) 

L i s n e r. 
Skal vi ikke sætte os ned? 

(De sætte eig.) 

Christiansen 

(til Bunds). 

Vil De give mig noget 01, Bunds. 

(Bunds bringer det.) 

Toporius. 
Det er sandt, Hr. Christiansen, jeg kan hilse 
Dem fra Deres Fa'er. 

Christiansen. 
Fra min Fa'er?! Tak skal De have. Hvor 
har De talt med ham? 

Toporius. 
Jeg mødte ham just paa Gaden, da jeg 
herhen, og saa fik vi os en lille Passiar samm 
Aa, det er en prægtig Mand, en prægtig Ma 
Jeg fortalte ham, at jeg tit havde den Ære at tra 
Dem her, og ... . 

Christiansen. 

Aa, for Fanden — det skulde De ikke ha 

gjort, Toporius. 

Toporius. 

Hvorfor det? det glædede ham. 

Christiansen. 
Glædede det ham?! 

Toporius. 
Ja, gu' glædede det ham! jeg fortalte ham na 
turligvis, hvad for begavede Folk her kom .... 

Christiansen. 
Sagde De ogsaa, at Holm kom her? 

Toporius. 
Naturligvis! Ham taler jo hele Byen om. Saa 
sagde han, at det kunde more ham at se herhen og 
spurgte mig, hvor det var, og saa tilsidst fik jeg 
ham til at love, at han muligvis vilde se lidt her- 
hen i Aften, hvis han fik Tid. 

Christiansen. 
Herhen?! 

Toporius. 
Ja! 

Christiansen. 

Og i Aften?! 

Toporius. 
At sige, hvis han fik Tid. 

Christiansen. 
Naa, ja ... . det skal glæde mig at træffe ham 

(knalder med Fingrene). . Død Og Pine ! det havde jeg 

s'gu nær glemt! (ser paa sit Uhr). Er Klokken allerede 

saa mange! 

L i s n e r. 

Skal De gaaV 

Christiansen. 

.la, desværre! der er Noget, jeg nødvendigt skal 

besørge. 

Toporius. 

Aa, bliv nu lidt. Drik Deres 01 ud og lad 

os slaa en lille Sladder af. 

Christiansen. 
Jeg kan s'gu ikke. Jeg bliver nødt til at gaa. 
"Bare jeg endda ikke kommer for sent. 

Li sner. 
Aa, Toget gaar jo ikke før Kl. 11. 

Christiansen. 
Toget? Hvad for et Tog? 

Li sner. 

Jeg syntes, De sagde, De havde Arbeide ved 

Banen. 

Christiansen. 

Jeg? Det har jeg aldrig sagt. 

Toporius. 
Hvad er det for noget Vrøvl? Hr. Christian- 
Lygtemænd. 2 

sen studerer til Præst! ved De ikke det? (tn 
stiansen). Aa, nei bliv nu! Hvis De gaar, saa na 
De jo den Gamle, naar han kommer. 

Christiansen. 
Det er bedst, De siger, at jeg slet ikke 

Været her (gaar hen og tager sit Tøi paa). Ellers ku] 

han finde det underligt, at jeg var gaaet. [Far 1 
Lisberg! det har glædet mig at gjøre Deres J 
kjendtskab. Farvel Toporius! Hils Madammen! 

(gaar hen mod Døren). 

TREDIE SCENE. 

De Forrige. — Bentzen. — Brok. — Hansen 
(komme fra Indgangsdøren). 

Bentzen. 
Hvad Pokker! Vil Du gaa, Christiansen? 

Christiansen. 
Desværre, jeg bliver nødt til det. 

Bentzen. 
Aa, hvad er nu det for noget Vrøvl! Vi ska 
jo have Møde i Aften. 

Brok. 

De skulde blive. Det bliver interessant. Holm 

vil føre Poul Bech herhen og gjøre Bede for sine 

Anskuelser. 

Christiansen. 

Jeg kan s'gu ikke. 

Hansen. 
Gavstrik! Der skulde ikke være et lille Pige- 
barn med i Spillet, hvad? 

Christiansen. 
Maa jeg bede Dem være diskret, Hr. Hansen. 

Hansen. 
Gudbevares! Jeg skal ikke sige Noget. 

Christiansen. 
Farvel, mine Herrer! 

(gaar). 

FJERDE SCENE. 

De Forrige. — Grøn, Ditlevsen, Hammer og et Par unge Men- 
nesker til komme lidt efter lidt. 

Bentzen. 
Skulde han til et Stævnemøde? 

Hansen. 
Naturligvis. Pokker til Karl den Christiansen. 

Brok. 
Ypperlig Begavelse. 

T o p o r i u s. 
Det er netop det rigtige Udtryk. Sikken en 
Maner han har at fremsætte sine Tanker paa. Vi 
havde netop en Prøve derpaa for lidt siden, Lisner 

og jeg. 

Lisner. 

Ja, Mundtøi har han. 

Bentzen. 
Det har De s'gu nok Bet i! 

Toporius. 
Han fremsatte just sine Tanker om .... om 
Proliatet for Lisner der og mig. Jeg delte i Et . 
og Alt hans Anskuelser. Naturligvis. Om den Ting 

2* 

kan der jo mellem fornuftige Folk kun være i 
Mening. Naturligvis. Hvad mener De, Hr. Bentze 
gi'es der nogen Sjæl? Nei? — Nev naturligvis. 

Bentzen. 
Ja, ser De .... det kommer an paa . . . 
det er et Spørgsmaal, hvis Besvarelse kræver « 
omhyggelig Overveielse. (Til Brok). Hør , Brok , - 
gives der egentlig en Sjæl eller ei? 

Brok. 
Det ved jeg san — de — lig ikke! Hvorfor? d< 
Spørgsmaal kommer neppe for i Aften. 

Toporius. 
Aa, det var blot Lisner der, der paastod, a 
man kunde se Sjælen i Øinene paa Menneskene 
Ha — ha! Yar det ikke saadan, Ha — ha! 

Lisner. 
Det er slet ikke Noget at grine af. Jeg ment« 
blot, at naar der er nogle Øine, som Sjælen skinnei 
igjennem, saa de lyser, saa har jeg Lov at sige, at . . . 

Bentzen. 
Tillad mig, — nei, tillad mig, Hr. Lisner! D< 
tror dog vel ikke, at Sjælen skinner igjennem Øi- 
nene som Lyset i en Lygte gjennem Glasset? Naar 
et Menneske af en eller anden Grund kommer i Af- 
fekt eller i Lidenskab, saa vil De se, at Livligheden 
i alle hans Bevægelser forøges; han kaster Hovedet 
tilbage, han slaar ud med Armene, han stamper i 
Jorden, — nuvel! den samme Lidenskab giver ham 
et usædvanligt Herredømme over alle de fine Be- 
vægelsesnerver , der ligge omkring Øiet: Øiestenen 
" bevæges hurtigt fra den ene Side til den anden, 

t^ielaaget hæves eller sænkes, Omgivelserne udvides 
eller trække sig sammen, og under alt dette spiller 
T^yset i Øiet, snart stort og bredt, snart fint og 
spidst, — bestandigt vexlende, — kort sagt: hvad 
De kalder Sjælens Lys i Øiet, det vil ved en nær- 
mere Betragtning vise sig at være det simple, al- 
mindelige Fænomen, der gjentager sig, hvergang vi 
flytte en Arm eller et Ben: Nerverne, der sættes i 

Bevægelse. 

Brok 

(afsides). 

Ord til andet, hvad Holm sagde forleden. 

Toporius. 
Begribeligvis! Hvad sagde jeg!? Det er lige- 
som man flytter en Arm eller et Ben, sagde jeg! 
Kan De huske det, Lisner? 

L i s n e r. 
Det er ligegodt en vanskelig Ting at hitte 
Rede paa. 

(De tale sagte gammen.) 

Ha n s e n 

(har trukket Lars Bunds. hen i Forgrunden). 

Jeg synes ikke, De forstaar mig rigtig, gamle 

Ven ! Derinde, forstaar De, derinde ! (peger mod værel- 
set i Baggrunden). 

Lars Bunds. 
Jovel! Jovel! Puns vil De ha 7 ! jeg forstaar 
Dem. Ak, det kjære Spiritus! det er saa godt som 
det Eneste, jeg endnu kan tygge. 

Madammen 

(kommer til). 

Tør jeg spørge, hvad det er, De ønsker? 

Hansen. 
Vi vilde gjerne have en god stor Bolle 1? 
sat derind i Værelset ved Siden af. 

Madammen. ' 

Det skal ske. i 

Hansen 

(slaar Bunds paa Skulderen). 

Og saa haaber vi, at Bunds gjør os den F< 
nøielse at drikke et Glas med. 

Bunds. 
Grumme gjerne, grumme gjer .... 

Madammen. 
Bunds takker mange Gange for Æren, — me 
han gaar i Seng; han gaar immer tidligt i Seng. 

Hansen. 
Aa, for en Gangs Skyld — hvad? 

Bunds. 
Jeg er ikke det Mindste søvnig, saa .... 

Madammen. 
Men Du gaar vist alligevel i Seng, lille Bunds 
ikke sandt? Du ved, din Helbred taaler det ikke 
.... Saa, kom nu med .... 

Bunds. 
Men Herregud, naar Herren der vil ... . 

Madammen. 
Ingen Snak, hører Du. 

(Hun trækker ham hen til Sovekammeret og lukker ham ind.) 

(De Andre, der have dannet en Gruppe i Baggrunden, og af hvilke to 
ere i en heftig -Disput, slaa en høi Latter op.) 

Grøn 

(irriteret). 

Ja, le I kun! le I kun! — Fordi man er af 
en modsat Anskuelse, behøver man ikke at finde sig 
i TJforskammenheder. 

Brok. 
Hvad er der i Veien? 

Ditlevsen. 
Han tror paa Bankeaander og paastaar, at Spi- 
ritismen er den eneste Vei, ad hvilken man kan naa 
til en sand Opfattelse af ... . 

Grøn. 
Det er en falsk Forklaring! en ligefrem For- 
dreielse af mine Ord! — jeg sagde kun, at ... . 

Hammer. 
Jo, det paastod De, jeg hørte det jo selv .... 

Grøn. 
Jeg sagde kun, at de forskjellige Medier .... 

Hammer. 
Nei, De sagde Pine Død, at Spiritismen .... 

Grøn. 
Hvad Fanden skriger De for! jeg er ikke døv! 

Jeg .... 

Brok. 
Maa jeg sige .... 

(De tale Alle i Munden paa hverandre. Midt under Støien kommer 
Holm og Bech; de vende sig Alle mod Døren, og der opstaar en stor 
Stilhed, der varer ved til de have hængt deres Tøi op og komme frem.) 

FEMTE SCENE. 

De Forrige. — Bech. — Holm. 

Holm. 
Maa jeg forestille Dem Poul Bech, hvis Be- 

kjendtskab jeg haaber det skal være dem Alle en 
Glæde at gjøre. 

(De hilse Alle paa Poul og han paa dem. Under dette siger:) 

Lianer 

.(der tilligemed Toporius sidde ved Bordet i Forgrunden tilvenstre.) 

Hør, de skal til at holde Møde nu. Det er 
bedst, vi gaar. Hvad? 

Toporius. 

Nei, hvad skulde vi gaa for? Vi har vel lige- 

saa megen Ret til at være i Lokalet som de, skulde 

jeg mene. 

L i s n e r. 

Ja, vil De blive, saa vær saa artig. Jeg gaar. 

(Drikker ud og gaar lidt efter hen for at tage sit Tøi paa). 

Poul. 
Jeg kjender Ingen af Dem, mine Herrer, men 
jeg har den mest ubegrændsede Tillid baade til 
Holms Anskuelser og Evner. Jeg ved, De ere hans 
Venner, og jeg ved, at det, der forener os Alle her r 
er en virkelig og alvorlig Stræben efter Sandheden, 
og derfor tror jeg ogsaa, at jeg kun kan vinde ved 
at gjøre Deres Bekjendtskab. 

Toporius. 
Hør! 

Brok 

(til en Kammerat). 

Han taler godt. Han kan bruges. 

(De tage Plads om Bordet i Midten.) 

Holm 

(tilhøire). 

Som den, der har ført Bech ind i vor Kreds, 
er det nærmest min Pligt at gjøre Rede for de An- 
skuelser, hvortil vi bekjende os. Det er da først .... 

L i s n e r. 
Undskyld ! — jeg vilde blot sige de Herrer Farvel. 

Holm. 
Hvorfor vil De gaa? 

L i s n e r. 
Jeg vil ikke forstyrre — De skal jo til at 
nave Møde nu. 

Holm. 
Ja, hvad saa? Har De Lyst til at blive, saa 
vil det være os en Glæde. 

L i s n e r. 
Ja, Tak ! . . . . hvis jeg ikke forstyrrer, saa .... 

Holm. 
Paa ingen Maade. 

Lisner 

(hænger atter sit Tøi op og sætter sig hen ved Bordet tilvenstre). 

Holm. 
Hvad vi her har at sige, kan høres af Alle. 
Thi Alle leve vi mere eller mindre under det Tryk, 
som det er vor Opgave at hæve. Hvad vi ville, 
er fremfor Alt Frihed. Frihed for Enhver tilsat 
tænke, tale og handle. 

Toporius. 
Hør! Hør! 

Hansen. 

Lad dog være med den Skrigen! 

Toporius 

(for eig selr). 

Hold Kjæft! Laps! 

Holm. 

Men dette Samfund, hvori vi leve, det lægger 
vor Tanke i Bøile, knebler vor Mund og tynger os 
med Lænker, saa vi neppe kan aande. Det tager 
sig af os, dette kjære Samfund. Det siger til os: 
saadan skal I tro, saadan skal I tænke, saadan skal 
I handle. Der vaagner Spørgsmaal i os, der ind 
trængende og lidenskabeligt kræve Svar, Svar, der 
kun kan gives af os selv eller af Ingen. Det er 
vor Rolighed, vor Udvikling, vor Personlighed om 
at gjøre, at vi naa til en Afgjørelse. Samfundet 
hjælper os. Det sparer os Umagen. Det har et 
Svar til hvert et Spørgsmaal, har dette Samfund 
Det tager os ved Haanden og siger: Du har diit 
Frihed ! bevæg Dig frit, hvorhen Du vil, men lige foj 
vore Øine reiser det en Klippemur, Autoritetens væl 
dige Bjerg, der raaber til os : Hertil, — ikke længer 

(Et af de unge Mennesker gaar paa Taaspidserne hen til et Bore 

tilhøire, skjænker et Glas Vand, stiller det foran Holm og sætte 

sig stille paa sin Plads tilvenstre ved Bordet i Midten.) 

Bestige dette Bjerg! Mange have forsøgt det. Nogl 
gjorde snart omkring, og de havde Grunde nok: 
vilde jeg videre frem, saa havde jeg maattet træd 
disse Blomster ned, saa hav.de jeg maattet fæld 
disse stolte Træer, der i Aartusinder har skygget 
og svalet med deres mægtige Kroner; jeg nænnede 
det ikke; jeg kunde ikke bringe det over mit Sind. 
Andre kom længere ; men Anstrengelsen var dem 
for stærk; Knæene skjælvede under dem, Sveden 
perlede dem paa Panden, og de rystede over alle 
Lemmer. De vendte tilbage og sagde: Jeg kunde 

ikke længer, Veiret gik fra mig, jeg snublede over 
Stenene, Yeien var saa lang, — og der var Ingen, 
der kom efter. — Men saa var der Enkelte, der 
anspændte al deres Energi, samlede al deres Kraft, 
trodsede Anstrengelsen og Møien, Faren, Ensom- 
heden og skred fremad. Men Spotterne forsamlede 
sig dernede i den lune Dal og skød efter den en- 
lige Skikkelse med Foragtens Pile; de borede sig i 
ham som pinefulde Stik, blødende segnede han, 
pressede sit Hoved mod Jorden for at ikke Døds- 
skriget skulde naa deres Øren og døde, mens Fjen- 
dernes Haansraab susede omkring ham. — Men jeg 
siger Dem, den Dag vil komme, da Luften i Dalen 
bliver for lummer, da Personlighedens Krav staar 
stærkt og vældigt med sin Svøbe i Haanden og peger 
fremad .... Da veires alle Hensyn hen, da storme de 
opad Bjerget i myldrende Skarer , Jorden drøner 
under de Tusinder af Fodtrin, opad! opad! Blom- 
. ster trampes ned, Hegn brydes igjennem, Træer falde 
overende: Som et brølende Hav vælte de fremad og 

knuser hver en Modstand ! Da bliver der paa 

engang stille! .... En Enkelt er standset paa sin 
Yei og har bøiet sig mod Jorden; han har vendt 
sig og vinket. Hvad har han fundet? .... Ser I, 
hvor de stimle sammen, Hoved ved Hoved, Skulder 
ved Skulder? Hvor er Vildskaben henne? Hvorfor 
er der saa taust, at man neppe tør aande? Hvorfor 
stirre de mod Jorden, mens Alvor og Høihed præge 
sig i deres Øie? — Se! et ensomt Lig, et Par 
brustne Øine, et blegt Hoved, hvorom den vilde 
Vedbend har slynget sin Krands. — Se, de løfte det 

paa deres Skuldre, mens Hoveder blottes! Fakler 
tændes, opad Bjergets krumme Stier snor sig lang- 
somt det lange Tog, og paa Toppen, hvor Luften 
er klar og sund, hvor Udsigten er fri og stor, der 
reise de en Sarkofag, og med Mindets evige Skrift 
indhugge de i dens Side: Han faldt som Martyr 
for Menneskeslægtens Lykke! (drikker). 

Hansen 

(til Grøn). 

Mageløst! .... men sig mig, hvad er det 
egentlig for et Lig, han sigter til? 

drøn. 
Det er et tænkt Lig, naturligvis. Tys! x 

Holm. | 

Det er den Sag, for hvilken vi skal kjæmpi?, 

det er den Skare, for hvilken vi skal gaa i Spi^ 

sen, og hvad enten vi skulle opleve Seirens Da 

eller vi skulle falde som Martyrer for den gode Sa^ 

— vort Livs Gjerning er dog lige stor. Men v*^ 

maa have Kraft og Mod og en Villie, som ikk 

rokkes. 

Madammen 

t (kommer ind). 

Jeg vilde gjerne sige Herrerne .... 

Flere. 
Tys! Stille! Stille dog! ... . 

Holm. 

Spørger man, hvor Kampen skal begynde, saa 

er mit Svar dette: Her, der, allevegne. Thi Giften 

har bredet sig over det hele Legeme. Alt, hvad 

" hedder Autoritet, er vor Fjende: thi Tro paa, 

^ixtoritet er Baand paa vor Tanke, Forstandens 
'»Hit-Erklæring, Ofre paa Dumhedens Alter. Vi 
il bryde det Væv, hvori Samfundet har spundet os 
id; Forstandens flammende Lys holde vi til og 
r sender det op. Ve Eder da, alle I, hvem Fordom 
g- Vane har hildet i sine Traade ! brug Eders Kræf- 
er og se til at komme løs i Tide ; thi naar Dagen 
lommer, er vort Løsen dette: Ingen Blødhed, ingen 
-[ensyn! Hensyn er Tvivl! Hensyn er Villiens Hemsko! 

Alle. 
Bravo! Bravo! Hør! 

(stimle om ham, trykke ham i Haanden). 

Lisner 

(slaar i Bordet). 

Det er en Karl! 

Toporius. 
Ikke daarligt. Slet ikke saa galt. 

Poul 

(betaget). 

Holm! jeg beundrer Dig! 

Holm 

(til Madammen). 

Hvad var det, De vilde, Madam V 

Madammen. 
Aa, jeg vilde blot sige Herrerne, at nu er Pun- 
ken færdig, hvis De behage. 

Holm. 
Punsen V 

Hansen. 

Ja, jeg har bestilt en Bolle derind i det andet 

Værelse. Vi sidde hyggeligere der. 

siger, at det ikke er rigtigt. Naar jeg tænker, at 
jeg skulde gjøre Emilie et saadant Forslag .... 
det vilde ikke være mig muligt. Ordene vilde ikke 
komme over min Mund. Betænk dog ogsaa, hvad 
det vilde sige! Det vilde for hende være med et 
Ryk at blive revet bort fra Alt, hvad hun ansaa 
for høit og helligt, at blive forstødt af sin Familie, 
som hun elsker, foragtet af de Mennesker, som hun 
var nødt til at leve iblandt, peget Fingre af som 
en ... . det er oprørende ! Og det skulde jeg gjøre 
mod hende, som jeg elsker hølst af Alt paa Jorden 
. . . . Nei, nei! det er umuligt! 

Holm. 

Og det var Dig, der havde faaet Øinene. op, 

ikke sandt? Det var Dig, der vilde bringe Ideen 

dit Offer. 

Poul. 

Men ikke dette. 

Holm. 
Det var Dig, der var beredt paa Alt. 

Poul. 
Men med hvilken Ret kunde jeg gjøre dette? 

Holm. 
Med hvilken Ret!? Med Ideens Ret, med den 
Ret, som store Tanker giver, med den Ret, hvormed 
Brutus stødte Dolken i Cæsars Hjerte. Men Du 
bliver aldrig nogen Brutus, Du. Din Villie basker 
med Vingerne, men formaar ikke at hæve Dig fra 
Jorden. Du gyser tilbage for et Offer, der, nærmere 

beset, intet Offer er. Thi hvad kan Du tabe? Du 
taler om at rive hende bort fra, hvad der er høit 
og helligt, om at udsætte hende for Verdens For- 
agt. Gives der da noget høiere og helligere i Ver- 
den end Friheden? Veier Menneskenes Foragt et 
Gran mod Foragten for sig selv ? . . . . Og hvad kan Du 
vinde? At Lovens, Tvangens Segl sættes paa en 
Pagt, hvis Væsen er Frihed, at Du ved Magtens 
Hjælp kan fremtvinge en Ret, der ingen Ret er, 
medmindre den ydes af den frieste Drift. Er der 
da noget mere Modsigende til end dette? Det er 
som at gjøre Lænker til Frihedens Symbol, som at 
klippe Vingerne af en Fugl og sige: Flyv nu! 

Brok 

(i Døren). 

Vi vente med Længsel paa, at De skal komme 

ind til os. 

Holm. 
Nu kommer vi! 

Poul. 
Kun en Tirig endnu. Jeg ved hverken ud el- 
ler ind. Jeg synes, Du har Ret, — og dog oprøres 
jeg ved Tanken derom. Holm! er Du sikker i din 
Sag? Er Du saa vis paa, at Du har Ret, at der 
ikke er den mindste Tvivl tilbage. Tænk Dig dog, 
hvis det var galt! Tænk Dig, hvilket forfærdeligt 
Ansvar der maatte hvile paa En. 

Holm. 

Ansvar? for Hvad og for Hvem? Der gives 

intet Ansvar uden for Ideen .... Du er en svag 

3* 

Natur, Poul. Ser Du denne Kreds af unge, villie- 

stærke Mænd? (han peger ind i det andet Værelse, hvor man er 
i Begreb med at øse op af Bollen). De tro paa mig. Hvor- 

for vil Du da tvivle? . . . . Min Overbevisning er 
stærk nok for os Begge, og den skal give Dig Ryg- 
stød, naar Du vakler. — Kom, lad os gaa ind. til 
de Andre. 

(De gaa ind i det andet Værelse og sætte sig ved Siden af hinanden, 
saa at de kan ses af Tilskuerne. De taler et Øieblik Alle i Munden 
paa hverandre; derpaa griber Holm et Glas, reiser 'sig, slaar til Lyd 

og siger:) 

Et Ord, mine Herrer! Man siger, at vi er et 
frit Folk i et frit Land. Men hvorledes har det 
sig med vor Frihed? Har man Brug for sine Lem- 
mer, naar tunge Lænker nagle dem til Stedet ? Kan 
man drage sin Aande, naar en Bøile af Jern spæn- 
der omkring Hjertet? Som Prometheus ligger Fri- 
heden lænket til Klippen, mens Samfundets graadige 
Grib mætter sig i dens Blod. Skal vi lide i Stil- 
hed? Nei, nei og tusind Gange nei! Sove skal det 
idetmindste ikke faa Lov til, dette Samfund. Som 
hin vældige Titan ville vi raabe' vor Smerte ud, saa 
det buldrer i Bjergene, saa Klippens Grundvold ry- 
ster! — Engang vil Dagen gry! Engang skal He- 
rakles komme, og naar hans Pil hviner fra Stren- 
gen og borer sig gjennem Gribben, — da sprænges 
alle Baand, da brister Bøilen om vort Hjerte, da 
mødes Jord og Himmel i vældige Flammer og bræn- 
der Alting op. Men ud af Asken skal den nye 
Tilstand hæve sig frem som Fuglen Fønix i Solens 
straalende Skjær. — En Skaal for den, der kommer, 
som Herakles kom, en Skaal for den, der sender 

den første Pil, — (med et Blik. paa Poul) en Skaal for 
den, der bringer det første Offer ! (Poul reiser sig, varm i 

Kinderne og med funklende Øine, og giver ham et Haandslag). Han 

leve! 

Alle 

(reise sig). 

Han leve! Hurra! 

(Tæppet falder.) 



ANDEN AKT. 



Handlingen foregaar den følgende Morgen hos Justisraad Rosen. Sce- 
nen forestiller en hyggelig Studerestue med Malerier paa Væggene, 
Bogreoler o. 8. v. Tilhøire opad Væggen et Skrivebord, i Midten et 
Bord med Stole om, tilrenstre et mindre Bord foran en Sofa, Dør i 
Baggranden og paa hver af Siderne. Tilhøire i Forgranden et Vindue. 



FØRSTE SCENE. 

Emilie alene, beskjæftiget med at fuldføre en broderet Pude. — He- 
lene kommer ind fra venstre Side. 

Emilie 

(farer sammen, da Døren gaar op, og skjuler Puden). 

Naa, det er ikke Andre end Dig! Du gjorde 
mig ganske bange. 

(Fortsætter sit Arbeide). 

Helene. 
Troede Du, det var Poul? 

Emilie. 
Ja ... . De er da ikke kommen hjem endnu? 

Helene. 
Nei, men de maa komme strax. Deres Morgen- 
tur har allerede varet længere end sædvanligt .... 
Er Du ikke færdig endnu? 

Emilie. 
Jo, nu hjælper det! jeg mangler kun dette Par 

Sting .... Se saa! (klipper Traaden over og holder Puden ud 

fra sig for at betragte den). Hvad synes Du om den ? Den 
er ganske pæn, naar jeg selv skal sige det. 

Helene. 
Den er nydelig! .... Han vil blive glad. 

Emilie. 
Tror Du? Jeg har ogsaa gjort mig Umage med 
<len. Ved Du, at Klokken var over tolv, da jeg 
kom i Seng iaftes .... Tys! 

Helene. 
Hvad er det? 

Emilie. 

Jeg syntes, jeg hørte Nogen gaa med Døren. 

Helene 

(løber til Vinduet og ser ud). 

Der er de! Skynd Dig gjem den! 

(Emilie skjuler Puden). 

ANDEN SCENE. 

De Forrige. — Rosen fra Baggrunden. 

Helene 

(løber hen imod kam). 

Godmorgen, Papa! 

Rosen 

(kysser hende). 

Godmorgen, Pigebørn! 

Emilie. 
Hvor er Poul? 

Rosen. 

Det ved jeg ikke. Han er vel gaaet op paa 

sit Værelse, antager jeg .... Er Bedstemoder 

staaet op? 

Helene. 

Nei, nu skal vi ind til hende .... kom, Emilie! 

(De gaa ud tilvenstre.) 

TRED1E SCENE. 

Bo sen. — Strax efter Poul. 

Rosen 

(gaar hen til Skrivebordet og tager nogle Papirer frem). 

Det er vel lige saa godt at se at faa det Regn- 
skab færdigt, inden Doktoren kommer. Ellers reg- 
ner det med Spydigheder .... Lad os se engang. 
(kiger i Papirerne). Naa , der er ikke mere! det Par 
Kolonner skal snart være regnet efter! (sætter sig og 

dypper Pennen; Poul kommer ind fra Baggrunden med en Bog i 

Haanden). Naa, hvem er nu det? 

Poul. 
Det er ikke Andre end mig .... Der bliver 
vadsket Gulv paa mit Værelse. Har De Noget 
imodj at jeg sætter mig til at læse her? 

Rosen. 

Nei, værsaaartig, min Ven! (han arbeider videre; Poul 

sætter sig med Byggen imod ham i en magelig Stol og giver sig til at 
læse. Lille Pause). 

Poul. 
Sig mig, hvorfra kjender De egentlig Holm ? 

Rosen. 
Holm? Jeg kjender ikke Holm .... ja, det 

vil sige, jeg har truffet ham en enkelt Gang eller 
to og talt noget med ham .... Hvorfor det? 

Poul. 
Aa, han har talt til mig om Dem. 

Rosen. 
Saa? .... Hvad har han da sagt om mig? 

Poul. 

Han roste Dem. Han sagde, at han havde 

fa aet Indtryk af, at De var en dygtig og intelligent 

Mand. * 

Ro sen 

(ironisk). 

Se — se! Det var jo virkelig overordentlig smig- 
rende for mig. Vil Du være saa venlig at bringe 

ham min forbindtligste Tak! (efter en lille Pause, hvori Ro- 
sen har været heskjæftiget med sit Regnskab og Poul med sin Læsning). 

199 ... . det er altsaa 9 op og 19 i mente . . . . 
Sagde han ellers Noget om mig? 

Poul. 

Nei. (Læser øiensynligt optaget videre, gjør et Ophold, løfter 
Hovedet, tænker efter og siger for sig selv:) Hvad mOQ der nu 

egentlig menes med dette ? (tn Rosen). Aa , lad mig 
engang høre Deres Mening om .... 

Rosen 

(med hævet Stemme). 

26 og 7 er 33, er 33 ... . vent lidt . . . . 
jeg skal strax være hos Dig .... og 8 er ... . 
og 8 er .... Aa! nu maa jeg begynde forfra. 
(Energisk) 10 og 2 er 12 og 4 er 16 og 8 er ... . 

(mumler videre). 

Poul 

(læser videre, fordybet i Bogen. Der præger sig en voxende Uvillif 
paa hans Ansigt, indtil han paa engang kaster Bogen og slaar haardt 

i Bordet). 

Nei, det gaar over min Forstand! 

Rosen j 

(spjætter paa Stolen). 

Halløi! .... Slaa ikke Bordet itu, min Ven! 
. . . . Hvad er det for en Bog? 

Poul 

(mut). 

Aa, det er en fransk Roman, som jeg har laant 

af Holm. 

Rosen. 

Godt Ord igjen! Du er saa kort for Hovedet, 

synes mig .... Er det Bogen, der har sat Dig i 

daarligt Humør? 

Poul. 

Ja, — hvis jeg er i daarligt Humør. 

Rosen. 
Men hvad Pokker vil Du saa læse den for? 
Det er ikke Meningen med Morskabsbøger, at de 
skal gjøre En gal i Hovedet. Den Slags duer ikke. 

Poul. 
Hvad jeg vil læse den for?! He! det er ogsaa 
et Spørgsmaal. Det er en Bog, der er berømt over 
hele Verden, et Mesterværk af første Rang! 

Rosen. 

Naa, ja — ja! ja — ja ! derfor behøver Du da ikke 

at slaa Bordet itu. 

Poul. 

Det er netop den Slags Bøger, man skal læse! 

det er igjennem dem, at man udvikles, saa at alt 
det, der ubevidst gjærer i En, former sig til Tan- 
ker .... Men der er Noget deri, jeg ikke rigtig 
forstaar .... 

Ilosen. 
Der staar Lexikon henne i Reolen. 

Poul. 
Aa, det er ikke paa den Maade .... Jeg er 
ikke oplagt til Vittighed. 

Rosen. 
Det har jeg saamænd heller aldrig havt Dig 
mistænkt for, gode Poul! .... Nei, men oprigtigt 
talt, min Ven! jeg troede, at Du var bleven for 
gammel til at tage Dig saadant noget Romanpjank 
saa lidenskabeligt. Hvad kan det nytte at fylde sig 
med Forestillinger om, at Alt her i Verden er saa 
overmaade stort og interessant og ædelt og deiligt? 
Naar man kommer ud i Livet, ser man dog, at det 
er Løgn altsammen .... Tag det som en Tids- 
fordriv! Andet er det ikke. 

Poul. 
Saadan kan man læse, naar man er et Barn. 
Men jeg er ikke længer noget Barn. 

Rosen. 
^ e h j e g ved det nok! Du er en gammel vis 
Mand! Du har naturligvis i dit lange Liv truffet 
sammen med mange af disse storartede Fyre i Ro- 
manerne, der kan Alt, hvad de vil, og som aldrig 
vil, hvad noget almindeligt Menneske kan. Vi an- 
dre unge Mennesker, der ikke have din Erfaring, 

— vi synes nu ikke, at Livet er slet saa interes- 
sant. Os forekommer det som en Kjæde af ganske 

dagligdags Ting. 

Poul. 

Aa, De misforstaar mig aldeles. Det er mig 
naturligvis ikke paa den Maade om Romanens Per- 
soner at gjøre. Men bag ved det, der foregaar, 
ligger der ofte Problemer, som angaar ethvert 3J en- 
neske, der ærligt søger efter Sandheden, Spørgs- 
maal, som det piner ham ikke at kunne besvare. 
Som nu i denne Bog for Exempel: der maa min 
Forstand billige Alt, hvad Helten foretager sig, me- 
dens paa samme Tid min Følelse oprøres derimod. 
Hvorledes kan nu dette være muligt ? hvor kan For- 
standen og Følelsen overhovedet komme i Strid med hin- 
anden? Naar Tanken logisk siger: saadan er det! 

— hvorfra kommer saa den Følelsens Indsigelse, 
som man ikke kan holde tilbage, og hvem af de. to 
har saa Ret til at bestemme Menneskets Handling? 

Rosen. 
Ja — ser Du, Poul! En af dem maa jo være 
den Stærkeste, og den Stærkeste har altid Ret; da 
nu Figura viser, at din Forstand ikke er saa over- 
maade stærk, saa .... 

Poul. 
Gjør De Dem kun lystig over mig! Vær saa 
god! .... det generer mig ikke. 

Rosen. 
Det var jo virkelig rart, for det generer heller 
ikke mig, som Du ser. 

Poul. 
„Sagen er den, at De tilhører en Slægt, der er 
opvoxet under andre Forudsætninger, og som ikke 
forstaar den nye Tid. 

Rosen. 
Nei! jeg forstaar ikke „den nye Tid". Jeg til- 
staar det ligeud. Jeg forstaar hverken den eller 
dens Repræsentanter, — in specie Dig. 

Poul. 
D e * gjø r mig ondt for Dem! 

Rosen. 
Takker ærbødigst! 

Poul. 
De burde dog være i Besiddelse af saa megen 
Bevægelighed i Aanden, at De kunde gaa ind paa 
en modsat Anskuelse, og af saa megen Opfattelses- 
evne, at De kunde forstaa den. 

Rosen. 
Ja, se deri ligger det! Jeg mangler Opfattel- 
sesevne! det er Sagen! .... Jeg kan for Exempel 
ganske tydeligt se, at det „gjærer ubevidst" i 
Dig, — hvorimod jeg med min bedste Villie er 
ude af Stand til at se, at det „former sig til 

Tanker". 

Poul. 

Og hvoraf kommer det? 

Rosen. 
Ih! det er Mangel paa „Opfattelsesevne" eller 
„Bevægelighed i Aanden"! 

Poul. 
Nei, det kommer af, at De ikke vil forstaa! 
De indser, at naar den nye Tids Principer trænge 
igjennem, saa vendes der op og ned paa Aft. Det 
er Dem for besværligt. De hører til de Mange, 
hvem Sandhedens Sag er en ligegyldig Ting, naar 
de blot kan faa Lov til at gaa deres rolige, mage- 
lige Grang gjennem Livet. 

Rosen. 

Det var ellers rene Ord for Pengene, som man 

siger. 

Poul. 

Hvorfor skulde man fortie, hvad der er sandt!? 

Sandhedens Sag vil og skal føres igjennem! 

Rosen. 
Hør, sig mig, hvad er det egentlig for en 
Sandhedens Sag, Du har faaet saa travlt med idag? 
(Poul tier). Ja, maaske det er et indiskret Spørgsmaal ? 

Poul. 
Jeg ved ikke, hvorfor jeg skal sidde her og 
svare paa Deres Drillerier. 

Rosen. 
Drillerier ! . . . . Jeg forsikrer Dig, det vil in- 
teressere mig meget, at ... . 

Poul. 
Ja, Sandhedens Sag? .... det er ... . Ved 
De ikke, hvad Sandhed er? 

Rosen. 
Nei, saa min Sandten om jeg ved! .... hvad 
er det? 

Poul. 

Hvad det er? ... . Hvad Sandhed er? ... . 

ja, det kan jeg godt svare Dem paa .... det er 

. . . . det er Alt, hvad der er i Overensstemmelse 

med Ideens Fordringer. 

Rosen. 

Hvad for en Ide? 

Poul. 

Nu, det Ideelle .... det .... det Sande . . 

. . . det .... det lader sig ikke saadan forklare. 

Rosen. 

Naa, det lader sig ikke forklare, det, Du kjæm- 

per for! Naa, ja — ja da! ... . Hvordan bærer Du 

Dig nu egentlig ad, naar Du skal til at kjæmpe for 

dette „Uforklarlige", som Du ikke selv ved, hvad er? 

Poul. 

Det kommer ikke an paa Definitioner. 

Rosen. 

Ih! nei, naturligvis! Naar man ikke vil Andet 

end kjæmpe, saa kjæmper man. Det forstaar sig af 

sig selv. Om man har Noget at kjæmpe for eller 

Nogen at kjæmpe imod, det kommer ikke Sagen 

ved. Naturligvis. Hør, sig mig, har Du læst Don 

Quixote ? 

Poul. 

Som om der ikke i det Samfund, hvori vi leve, 

var nok at tage fat paa? Som om ikke Løgnen og 

Humbugen havde boret sig ind i hver lille Krog? He! 

Rosen. 
Og saa skal Du ind i Krogene for at jage den 
ud!? ... . Gud, hvor Du er ung, Poul! 

Poul. 

Er det maaske bedre at være gammel?! "\ 
Unge er idetmindste ikke sløve og lunkne ligeover- 
for vor Opgave; hos os er der Kraft og Lidenskal. 
og det maa der til, naar Maalet skal naaes ! . . . . 
Gamle, visnede Træer kan ikke skyde friske Skur.! 

Rosen. 

Aa, Du Dreng! der sidder der og trodser paa 
din Ungdom! .... Tror Du maaske ikke, at der 
ogsaa i min Tid var unge Mennesker, der havde 
Kraft og Begeistring! Men dengang havde man Ær- 
bødighed for de Gamle og troede, at det, man kal- 
der Erfaring, ogsaa havde sin Berettigelse i Livet 
.... Man talte i en sømmelig Tone til ældre Folk. 
man rev ikke de Gamle deres Alderdom i Næsen 
og fortalte dem, at Aarene havde sløvet deres Blik 
og slukket deres Begeistring .... der kommer nok- 
den Tid, da Du selv vil indse, at Blikket skjærpe> 
og at Begeistringen kun trækker sig et Skridt til- 
bage fra Fanatisme og Forblindelse .... Gamle, 
visnede Træer — Bah! 

Poul. 

Naa, ja — undskyld! Jeg mente det jo ikke 
saadan .... De har selv ønsket, at Forholdet 
imellem os skulde være som mellem Kammerater 
.... har jeg overskredet Grændsen, saa beder jeg .... 

Rosen. 

Snak Du kun væk! .... Nu gaar jeg min 
Yei, saa kan Du jo dundre op for Møblerne, saa- 
meget Du har Lyst .... Vil Du ikke have en 
Talerstol herned? .... 

Poul. 
De maa ikke tage mig ilde op, at jeg kom til 
at bruge et Udtryk, som .... 

Rosen. 
Tage ilde op ?! ... . hvor falder det Dig ind ? 
. . . Til Lykke med Foredraget! .... Grlem ikke 
at sætte Punktummer. 

(Gaar ud til venstre.) 

FJERDE SCENE. 
Poul 

(alene). 
San blev Vred ! (gaar op og ned ad Gulvet med korslagte 

Arme, standsende af og til). Det var maaske heller ikke 
rigtigt .... men han tirrede mig .... Det kan 
ikke være anderledes! naar man er saa forskjellige, 
som vi To, saa maa man støde sammen .... Aa, 
det bliver vel nok godt igjen .... Hvorfor kunde 
jeg nu ikke svare ham, da han spurgte mig, hvad 
Sandhed var? .... det er ogsaa forbistret! Jeg 
føler saa levende, hvad det er, men .... jeg ved 
ikke .... jeg kan ikke udtrykke det i Ord! (gaar 

nogle Gange grundende op og ned, vender pludseligt, gaar hen til Reolen, 
tager en tyk Bog frem og slaar op deri). O, P, Q, R, S .... S 

.... her er det! „Sandhed o: overensstemmende 
med Tingens Natur og Grundvæsen!" (eftertænksomt o 
,. overensstemmende med Tingens Natur og (xrund- 
væsen"! hm! .... ja, det er godt at have det paa 
rede Haand til en anden Gang .... Man maa læse, 
læse, blive ved at læse! .... det er Kundskab, 

det skorter mig paa. (Sætter sig ved Bordet med Ryggen vendt 
mod Døren til venstre og læser videre i Romanen). 
Lygtemænd. 4 

FEMTE SCEXE. 

PouL — Emilie. 

Emilie 

(kiger ind fim Døren tilvenstre). 

Goddag, Poul! .... Maa jeg komme ind? 

Poul 

(dreier Hovedet om imod hende). 

Naa, er det Dig? Godmorgen! (isser videre). 

Emilie 

(gaar sagte hen og tager Puden frem fra sit Skjul, lægger den tilrette 

paa en Stol og betragter den fornøiet; derpaa gaar hun hen til hans 

Stol, læner sig fortroligt over dens Byg og siger:) 

Har Da ikke Noget at sige mig? 

Poul 

(stadigt læsende). 

Ikke noget særligt presserende. Hvorfor? 

Emilie. 
Yi skriver idag den to og tyvende .... 

Poul. 
August, — ja, det ved jeg .... hvad saa? 

Emilie. 
Hvad saa!? Aa, det ved Du jo meget godt . . 
. . . Den to og tyvende, Poul, den to og tyvende? 

Poul 

(lader Bogen synke og ser op paa hende). 

Den to og tyvende! .... Jeg ved virkelig 
ikke, hvad mærkeligt der er ved den. 

Emilie. 
Men Poul dog! .... Du har da ikke glemt, 
at det er vores Forlovelsesdag idag? 

Poul. 
Det er sandt! det er det jo ogsaa .... Herre- 
gud ! er det allerede tre Maaneder siden. (Læser videre). 

Emilie 

(efter en lille Pause; skuffet). 

Er det det Hele, Du har at sige? 

Poul. 
Det Hele ?!.... jeg ved ikke, hvad Du mener ? 

Emilie. 
Sidste Gang vatr Du ikke saadan. Dengang 
var Du anderledes glad, og ... . 

Poul. 
. Ja, kjære Emilie, jeg kan virkelig ikke forud- 
bestemme mig til at være glad den to og tyvende 
i hver Maaned! Det maa Du ikke forlange af mig! 
.... Man kan ikke altid vedblive at være Børn. 

Emilie. 
Men man kan vedblive at holde af hinanden .... 

Poul. 
Ja, det gjør vi jo ogsaa! .... Herregud! lad 
nu være at plage mig med den Slags Barnagtigheder. 

Emilie. 

Ja ja, Om Forladelse ! (hun vil gaa ud tilvenstre, men 

standser, da hun kommer til den Stol, hvorpaa hun har lagt Puden; 
hun kaster et Blik paa Poul, staar lidt ligesom i Tvivl med sig selv, 
men tager derpaa hurtigt Puden og gaar hen til ham). Poul! 

Poul. 
Men, kjære Emilie, naar Du nu ser, at jeg sid- 
der og læser .... 

Emilie-. 

Jeg skal ikke forstyrre Dig. Jeg vil blot give 
Dig denne (rækker ham Puden). Selv omDu har glemt, 
hvad det er for en Dag, har jeg dog ikke glemt 

det. (Hun vender sig for at gaa; han tager hendes Haand og holder 

hende tilbage). 

4* 

Poul 

(blød). 

Tak! del er kjønt af Dig .... hvorfor vender 
Du Dig bort? .... Er Du vred paa mig? . . . . 
Men saa se dog paa mig. 

Emilie 

(vender efter en lille Kamp Ansigtet om imod ham, smilende, men med 

Taarer i Øinene). 

Du er en rigtig styg En, kan jeg fortælle Dig ! 
. . . . Egentlig skulde Du slet ikke have den, Du! 
.... Naa, synes Du saa ikke, den er pæn? 

Poul. 

Meget pæn ! . . . det ser godt ud med den røde 

Blomst der .... men hvad skal jeg egentlig med 

den? 

Emilie. 

Hvad Du skal med den ? Det var da et under- 
ligt Spørgsmaal. Hvad bruger man Puder til? . . 
. . Ja, vil Du ikke have den, saa kan Du saa 

godt blive fri ... . 

Poul. 

Jo vist vil jeg have den, — naturligvis .... 

men .... 

Emilie. 
Men? 

Poul. 

Oprigtigt talt! jeg havde hellere set, at Du 

havde anvendt din Tid til noget Andet og Nyttigere. 

Emilie. 
Jeg ved godt, hvad det er, Du mener. 

Poul. 
Nei, vist ved Du ei . . . . 

Emilie. 
*I°i j e £ ve( ^ saainænd! Du vilde hellere have 

• 

havt et Par Morgensko. 

Poul 

(opfarende). 

Morgensko ! ! Her er ikke Tale om Morgen- 
sko, Emilie .... det er dog virkelig for galt! Du 
betragter hele Livet som en Spøg, en Tidsfordriv! 
Hvorfor tror Du egentlig, at vi er sat her i Ver- 
den? Tror Du maaske det er for at ødsle vor Tid 
hen med at brodere Puder og Morgensko og ... . 
hvad alt det Kram hedder!? 

Emilie. 

Er det den hele Tak, jeg faar?! .... Naar 
Du vidste, hvor jeg har glædet mig til denne Dag! 
jeg troede, Du vilde være bleven glad, og saa .... 
Poul! det er ikke smukt af Dig! 

Poul. 

Naa — naa! .... Du tager Dig det altfor nær! 

(han tager hendes Haand og søger, skjøndt hun vender Hovedet bort, 

at se hende ind i ømene). Jeg tror næsten, Du har Taa- 

rer i Øinene .... men kjære, lille Emilie, saadan 

var det jo ikke ment! .... Saa — saa! .... Tør 

nu de Taarer væk! .... Har jeg sagt Noget, Du 

ikke synes om, saa beder jeg Dig om Forladelse . . 

jeg mente blot, at det nu var paa Tide, at vi lærte 

at forstaa hinanden. 

Emilie. 

Forstaa hinanden?! Forstaar vi to da ikke hin- 
anden V 

Poul. 

Ikke som vi skal og bør! Hvor kan der være 

Tale om, at vi kan udvexle Tanker og Følelser med 
hinanden ? Naar jeg tænker paa det Høieste og Al- 
vorligste i Livet, saa tror D u , jeg taler om Morgen- 
sko! Kalder Du det at forstaa hinanden? . . . . 
Hvis Du virkelig elsker mig, saa maa mit Formaal 
i Livet ogsaa være dit, og naar din Familie haaner 
og forfølger mig .... 

Emilie. 
Fy, Poul! det er ikke sandt! hvor kan Du tale 
saadan! Der er ikke En herhjemme, undtagen de 
holder af Dig .... 

Poul. 
Ja, det tror Du ! det er ikke mere end et Øie- 
blik siden, at din Fader gik rasende ud af Døren 
der, blot fordi han ikke var enig med mig i det, 
jeg vilde .... 

Emilie. 
Men hvad er det da, Du vil? 

Poul. 
Hvad jeg vil? . . . . hvad det er, jeg vil? . . 
... ja ... . det er . . . . jeg vil ikke længere 
finde mig i Autoritet! det er det,, jeg ikke vil! 
Jeg vil ikke længere taale, at Autoriteten hæver 
sig foran mig ligesom et Bjerg .... hvad kan det 
nytte, at man siger til mig, at jeg har min Frihed, 
naar dette vældige Bjerg dog ligger der og spærrer 
hver én Vei, jeg vil gaa! Nei! jeg vil bestige dette 
Bjerg, og vil Ingen følge mig, saa skal jeg nok vide 
at finde Veien alene. 

Emilie 

(der har hørt ham med uforstilt Forbauselse). 

Men hvad i Alverden er det for et Bjerg, Du 

taler om? 

Poul. 

Ja, der ser Du jo selv ! Du forstaar mig ikke ! 
Du mangler enhver Forudsætning for at kunne for- 
mig! .... Kun saameget kan jeg sige Dig: Livet 
er ingen Leg, Emilie! Tidens store Opgaver vente 
paa deres Løsning. Man har Brug for mine Kræf- 
ter, og det er min Pligt ikke at skyde Arbeidet 
fra mig. Det er en tung og alvorlig Kamp, der 
forestaar, og skal vor Kjærlighed være Andet end 
et løst Mundsveir, saa maa Du være den Støtte, der 
holder mig oppe, naar jeg vakler, og som læger mine 
Saar, naar jeg segner om, forfulgt og saaret af Spot- 
ternes Pile ! (han tager Bogen, hvori han har læst). Men skal 

dette lykkes, saa maa baade dit og mit Liv fra dette 
Øieblik være helliget et alvorligt Arbeide .... Jeg 
gaar op paa mit Værelse, hvis Nogen skulde spørge 
efter mig .... Tænk over, hvad jeg har sagt. 

(Gaar ud tilhøire). 

SJETTE SCENE. 
Emilie 

(alene; han ser en Stand efter ham). 

Hvad er dog alt dette! .... Der maa være 
hændet ham Noget .... men hvad kan det være? 
..... Fader har været vred paa ham! .... hvor- 
for? .... hvad var det for noget besynderligt No- 
get, han sagde? .... blot han ikke er syg og har 

Peber .... (sætter sig ned og støtter tankefuldt Hovedet i Haan- 

den; efter en Pause, med Graad i Stemmen:) Saadan har han 
aldrig talt til mig før! (tager sit Lommetørklæde frem og 

tørrer en Taare af Kinden). Det Var ligesom han ikke 

mere holdt af mig .... og hvis det .... (skjuler 

Ansigtet i Tørklædet) jeg vilde aldrig blive glad 

mere .... 

SYVENDE SCENE. 

Emilie. — Boseiu 

Rosen 

(fra venstre Side). 

Har Doktor Poulsen været her og spurgt efter 

mig? 

Emilie 

(tørrer rask Øinene, da Døren gaar op). 

Nei, det tror jeg ikke! .... Jeg har ikke 

set ham. 

Rosen. 

Hvad er der i Veien, min Pige .... Du 

har grædt. 

Emilie. 

Jeg? .... nei! 

Rosen. 

Jo, vist saa Er der Noget, der trykker 

Dig? (hun tier; han sætter sig ved hendes Side). Er det Poul? 

(hun tier). Den tossede Dreng .... Jeg tænkte det 
nok! .... Hvad har han nu været urimelig med? 

Emilie. 

Ingenting .... det Var kun .... (tørrer Øinene). 

Rosen. 
Naa, min Ven, Du skal saamænd ikke tage 
Dig det saa nær. Der har været en lille Disput 

imellem ham og mig, — jeg var saa dum at blive 

vred, saa er han ogsaa blevet i daarligt Humør — 

det er det Hele! 

Emilie. 

Tror Du ikke, han kan være bleven syg, Fader? 

.... han var saa besynderlig heftig, og ... . 

Rosen. 
Syg!? han! — han er jo stærk og sund som 
en Bjørn! .... Nei, er der foregaaet nogen For- 
andring med ham, saa er det ikke det, der er 

Grunden Men la«4 os nu ikke tale mere om 

den Sag. Det er saamænd ikke Umagen værd. 

Emilie. 
Har Du nogen Grund til at tro, at .... at 

.... (vender Hovedet bort) at han ikke længere 

bryder sig om mig .... saa maa Du hellere sige 
mig det rent ud. 

Rosen. 

Men min lille Pige .... hvad er nu det for 
en Idé. 

Emilie. 

Aa, Fader! jeg holder saa meget af ham! 

Rosen. 
Naa — naa! Græd nu ikke! Der er Ingenting 
i Veien. Det er ogsaa min dumme Hidsighed, der 
er Skyld i det Hele. Jeg skal nok faa ham god 
igjen skal Du se! 

Emilie. 
Vi maa være lidt overbærende med ham .... 

Rosen. 
Ja, vist saa! det mener jeg med. 

Emilie. 
Og saa-maa Du love mig én Ting, Fader? 

Rosen. 

Og det er? 

Emilie. 

Vil Du ikke nok give Poul Lov til det, han 

vil? 

Ko sen. 

Jo, min søde Pige, det vilde jeg saa grumme 

gjerne! Naar han bare kan! .... Du véd vist ikke 

rigtig, hvad det er, han vil? Han vil rive hele 

Verden om og sætte en anden i Stedet! . 

Emilie. 
Hvad er det, Du siger?! 

Eosen. 
Ja, Du skal nu ikke blive bange for det! for, 
ser Du, det er jo ikke endnu saadan aldeles af- 
gjort, at det bliver til Noget! .... Med andre 
Ord: han har pludselig og saa ganske uforberedt 
faaet den Idé, at han har en Mission i denne Ver- 
den, at en høiere Styrelse har udset ham til Tals- 
mand for alle disse nymodens Ideer, der skyde op 
som Paddehatte i den senere Tid. Naa! saa længe 
det staar paa, har han naturligvis saa meget at 
bestille, at han ikke har Tid til noget Andet. Men 
Du skal ikke være bange, mit Barn; det er en 
Overgang, en ungdommelig Opbrusning, ikke Andet 
. ... og Poul er jo en 'brav Fyr, der har Hjertet 
paa rette Sted, Du skal se, han. vil nok .... der 
kommer Nogen! Tør nu dine Øine og vær glad! 

Jeg kjender jo ikke min lille Fugl igjen. (Det banker). 
Saa — saa! .... Kom ind! 

OTTENDE SCENE. 

De Forrige. — Dr. Poulsen (fra Baggrunden). 

Doktoren. 
Er det tilladt at forstyrre den lærde Herre i 
hans omfattende Studier? 

Rosen. 
Ah! er det Dig, Doktor! Goildag, Goddag! 

Doktoren. 

Min elskværdige Guddatter ! (girer Emilie Haanden). 

Du har det godt? 

Emilie. 
Jo, Tak. 

Doktoren. 

Jeg har en Hilsen til Dig fra min Kone. Hun 
længes meget efter Dig. Hun har været hos alle 
Byens Skomagere, vil Du tænke Dig, uden at kunne 
opdrive Sko, der var smaa nok til Drengen. Hen- 
des Stolthed kjender ingen Grændser .... Han 
har forresten faaet en ny Tand. 

Emilie. 
Saa? 

Doktoren. 

Jo han har saamænd! Det er den fjerde. Den 

opdagedes akkurat en Time efter, at jeg selv havde 

mistet en paa samme Sted. 

Rosen. 
Det kan man kalde Faderkjærlighed ! 

Doktoren. 

Ikke sandt? .... Goddag, Du! (giver ham Haanden 

Hør, jeg kommer til Dig som Kollega i Fabrik- 
bestyrelsen. Har Du gjennemgaaet Regnskabet? 
Det har Du naturligvis ikke! 

Rosen. 

Ikke! (tager Regnskabet paa Skrivebordet og giver ham det>. 

Vær saa god! Var Du altid saa punktlig, som jeg, 
min Ven .... 

Doktoren. 

Saa blev det en langsom Forretningsgang 

ja! ... . Hør, jeg skulde snakke med Dig om Be- 
sættelsen af den ledige Inspektør - Post. Der er 
indkommet 6 Ansøgninger, men der er ikke nogen 
af dem, der i nogen særlig Grad .... 

Emilie. 
De har Forretninger sammen. Saa vil jeg 1 ikke 
forstyrre. Farvel saalænge. 

Doktoren 

(giver hende Haanden). 

Farvel, min Pige! .... Gjør saa Alvor af 
det og se op til os. — Farvel! 

(Emilie gaar nd tilvenstre.) 

NIENDE SCENE. 

Doktoren. — Rosen. 

Doktoren. 
Ser Du, det haster jo egentlig ikke saameget 
med Besættelsen, da vi har Lisner, som vi ved vi 
kan stole paa .... Hvad var der i Veien med 
Pigebarnet? .... Hun havde røde Øine? 

Rosen. 
Vrøvl! 

Doktoren. 

Jo, tilforladeligt havde hun saa. Naa .... 

ud med Sproget! .... Hvad er der i Vejen? 

Rosen. 
Aa, det er blot saadant noget Vrøvleri med 
Poul. Han har slaaet sig paa det Radikale, maa 
Du vide, og ... . 

Doktoren. 
Har Poul?! . . . . Se — se! Saa omgaas han 
vel ogsaa med denne Holm? 

Rosen. 
Ja, det gjør han nok! .... Kjender Du ham? 

Doktoren. 
Nei, ikke nu. Jeg kom i sin Tid i hans For- 
ældres Hus; dengang var det en livlig og opvakt 
Dreng, af hvem man ventede sig Meget. Desværre 
døde hans Forældre tidligt, saa han kom i Huset 
hos en Slægtning af sig, en daarlig Person, der 
ikke behandlede ham godt, og som endte med at 
sende ham bort. Nu hører jeg, at han er kommen 
tilbage som en streng Reformator, der agter at knuse ^ 

os og det hele Samfund un'der sin Jernhæl .... 
Naa! lad ham om det! .... Men, vil Du følge 
mit Raad, saa skulde Du se at faa Poul til at op- 
give Omgangen med ham. 

Rosen. 
Nei, saamænd om jeg vil! Hvorfor i al Verden 
skulde jeg det? 

Doktoren. 
Hvorfor? .... Fordi det er et farligt Men- 
neske. 

Rosen. 

Farligt?! .... Aa, Gud hjælpe os! 

Doktoren. 
Ikke for os, forstaar sig, men for de Unge. 
Kaar man er i Pouls Alder — det véd vi godt af 
os selv — saa lever og aander man kun for Et: at 
blive anset for et begavet Menneske. For at opnaa 
det giver man sig i Lag med Alt. Selv det Aller- 
største er ikke for stort. Kommer der JEn og siger, 
at Verden bør reformeres, saa bliver man ikke 
bange for det! Man reformerer den — det vil sige. 
man taler om det, og saa nyder man paa For- 
ha and Æren af at have skabt Menneskeslægtens 
Lykke, eller man bereder sig et Martyrium paa Ba- 
sis af de gigantiske Omvæltninger, som man vel at 
mærke, aldrig har tænkt paa at sætte i* Scene. 

Rosen. 

Det er da en uskyldig Fornøielse, skulde jeg 

mene. 

Doktoren. 

Aa, den er ikke saa uskyldig endda! — Efter 
Alt, hvad jeg har hørt, har denne Holm en stor 
Magt over de unge Mennesker, som han kommer i 
Berøring med. De ser op til ham, som til en Gud, 
og til Gjengjæld viser han dem den Opmærksom- 
hed at tage deres ungdommelige Selvtillid for til- 
kjæmpet Principfasthed, deres Skryden for Liden- 
skab og deres Fraser for Sandhed. 

Rosen. 
Og hvad Skade skulde saadan en Hoben unge 
Skabhalse kunne gjøre med deres Fraser? 

Doktoren. 
jVfere end Du tror. Om Holm selv vil jeg ikke 
tale; om hans Evner og .hans Begavelse strækker 
til ligeoverfor de store Opgaver, han har sat sig, 
véd jeg ikke. Jég kjender ham ikke. Men det 
véd jeg, at han samler omkring sig en Skare af 
unge, ubefæstede Mennesker, der slaar om sig med 
deres Floskler og deres Talemaader, en hel Hær af 
Lygtemænd, smaa Lys, der flimrer og sprutter og 
bilder de vildfarende Sjæle ind, at der, hvor de 
viser, der gaar Vejen .... Gud hjælpe de Stakler, 
hvis de følge den! Der er Mose. De synker i! 
.... Men, ser Du, Poul er for god til dette Kom- 
pagni, og hvad Du saa siger, der er Fare paafærde ! 
Poul er en brav Fyr, men hans Karakter er svag 
og lians Evner ringe. Derfor raader jeg Dig: Pas 
paa i Tide! Kan Du ikke faa Poul til at opgive 
Omgangen med Holm, saa kan Du dog idetmindste 
forhindre, at han kommer i Dit Hus. 

Rosen. 
Aldrig i Evighed! Han skal netop komme 
her .... netop! .... Du burde skamme Dig ved 
i Din Alder at tage saadan paa Vei for en ung- 
dommelig Opbrusnings Skyld! .... 

D oktoren 

(der gjennemblader Akterne, som han holder i Haauden). 

Her er jo ingen Bilag. 

Rosen. 

Det morer mig netop! Det er Tegn paa, at 
der er Liv og Kraft i- Ungdommen .... 

Doktoren 

(som før). 

Ja, det lyder jo meget smukt! .... Jeg til- 

staar, at jeg kjender mere tiltalende Former for 

Ungdommelighed! .... hvor Pokker har Du gjort 

af Bilagene? 

Hosen. 

De ligger inde i Dagligstuen .... Nei, Sagen 
er, at Du ser aldeles galt paa det Hele. Du over- 
vurderer Betydningen. 

Doktoren. 

Ja — ja da! Du undervurderer den! .... 

Rosen. 
Jeg kjender nok dine Tilbøieligheder til at 
gjøre Myg til Elefanter. Saasnart der viser sig 
en lille Bevægelse i Luften, saa Buh! Ba! saa skal 

den strax pustes op til .... (til Pigen, som er kommen 
ind ad Døren i Baggrunden). Hvad er det? 

Pigen. 
Der er en Herre derude, der spørger efter den 
unge Hr. Bech! Han bad mig levere dette Kort. 

Rosen. 
Bed ham komme indenfor .... og spring o] 
og sig til Poul, at der er Nogen, der vil tale med ham. 

(Pigen gaar. Rosen rækker Kortet til Doktoren). Der har vi 

ham! 

Doktoren. 

Tak for mig! .... Saa vil jeg anbefale mig. 



v 

Bo s en. 
Hvad for Noget! vil Du gaa? .... Vi er jo 
kke færdige endnu! .... For det skulde da ikke 
rære, fordi Holm .... 

TIENDE SCENE. 

s De Forrige. — Holm. 

Holm 

der i Døren i Baggrunden har hørt de to sidste Bepliker, til Doktoren). 

Jeg faaaber ikke, at det er mit Komme, der 
jager Dem bort. 

Doktoren. 
Gudbevares! hvor falder det Dem ind? 

Holm. 
Man kan ikke vide det. Jeg er just ikke saa 
vel anskreven her i Byen. 

Doktoren. 

Nei, virkelig? .... Ja, naar De selv siger 

det, saa' .... 

Rosen 

(afbrydende). 

Maa jeg forestille Dem Doktor Poulsen .... 
Hr. Holm. 

(Holm hilser, Doktoren besvarer skjødesløst hans Hilsen). 

Holm. 
Det lader f. Ex. ikke til, at Hr. Doktoren 
sætter synderlig Pris paa mit Selskab. 

Doktoren. 
Deres elskværdige Ligefremhed giver mig Til- 
ladelse til at være oprigtig: Nei! ikke synderlig. 

Lygtemænd. 5 

Holm. 

Da jeg ikke har havt den Ære at kjende Hr. 
Doktoren personlig, tør jeg maaske spørge, hvormec 
jeg har været saa uheldig at vække Deres Mishag. 

Doktoren. 
Svaret synes mig at ligge saa nær, at D»* 
maatte kunne give Dem det selv. Deres Anskuelser 
og Meninger ere mine stik modsatte. 

Holm. 
Behøver man derfor at være Uvenner? 

Doktoren. 
Naar Ens Overbevisning er ærlig: ja! 

Rosen. 
Nei, vist gjør man ikke nei! (sagte ta Doktoren 
Du skal saagu' være høflig, Du! 

Holm. 
De er for fanatisk, Hr. Doktor. Man kan være 
human, selv mod Fjender. Men desuden .... vi 
er ikke Fjender. Forholdet mellem os er som For- 
holdet i en Væv mellem de store Traade, der staa 
stivt og majestætisk udspændte paa Stativet, og den 
lille Tingest, der fører Islætten med sig .... Skyt- 
ten, tror jeg den kaldes, som lynsnart bevæger sig 
frem og tilbage, lidenskabeligt, heftigt, uden Ro o£ 
Kast! — De og Deres er de store Traade, jeg og 
mine den lille Skytte. Sandt nok, den spolerer 
Harmonien, den faar Traadene til at ryste og dirre 
.... Men uden den vilde de i al Evighed stø<i 
i deres kjedelige Majestæt til ingen Nytte: Tøie* 
blev ikke vævet. 

Doktoren. 

Gud velsigne Dem! væv De saamegetDe lyster! 
.Jeg for mit Vedkommende foretrækker med Deres 
Tilladelse at blive staaende „kjedelig", men „maje- 
stætisk 44 uden at blive rendt paa Ærmerne af Dem 
og Deres „ Islæt u . 

Holm. 

Som De vil, Hr. Doktor. Drister De Dem 
virkelig til at tro, at Tidens største Spørgsmaal 
lader sig feie bort med en daarlig Vittighed, — 
saa kan jeg kun beklage Dem. 

Doktoren. 
Aa, jeg be'er, gjør Dem ingen Uleilighed! 

Rosen. 
Naa — naa, mine Herrer! De bliver saa hid- 
sige .... hvad er det værd, at ... . 

ELLEVTE SCENE. 

De Forrige. — Poul. 

Poul 

(kommer hurtigt, glad og livlig). 

Goddag, Holm! Velkommen herud! Undskyld, 
at jeg har ladet Dig vente! den dumme Pige havde 
ikke sagt mig, at det var Dig .... Skal vi gaa 
op paa mit Værelse. 

Holm. 

Jeg vilde spørge Dig, om Du vilde gaa med 
til Byen. Jeg har noget at tale med Dig om. 

Poul. 

Det vil jeg uhyre gjerne .... Skal vi gaa nu? 

5* 

Holm. 
# Ja, hvis Du har Tid ? 

Poul. 

Tid r ! (han gaar ud af Baggrundsdøren og kommer lidt 
efter ind med Overtøi paa). 

Rosen. 
Jeg vil haabe, Hr. Holm, at De nu ser ud til 
os og Poul, naar De har Lyst. De skal altid være 

OS velkommen! (ser paa Doktoren, der alvorligt besvarer hans 

Blik). Jeg haaber, De vil komme rigtigt tidt. (Dokto- 
rens og E osens Blikke mødes atter). 

TOLVTE SCENE. 

De Forrige. — Helene. 

Helene 

(kommer løbende ind i Stuen fra venstre Side). 

Aa, kom Fader! kom, skal Du se ... Den 
sorte Kat har faaet Killinger .... saadan nogle 
yndige, smaa, bitte , bløde .... (standser forlegen, di 
hun ser Holm). Om Forladelse ! . . . . jeg vidste ikke, 
her var Fremmede! 

Rosen. 

Det er Hr. Holm ! . . . . min yngste Datter . . 
... Helene hedder hun og er hele Familiens Kjæle- 
dægge. 

(Holm hilser; hun hilser forlegent og rødmende igjen). 

Poul 

(til Holm). 

Kjender Du ikke Helene? 

Holm. 
Nei, jeg har ikke .... 

Poul. 
Jo, Du gjør! . . . . Kan Du ikke huske den 
lille Pige, der boede ved Siden af os, og som vi 
saa. tidt talte med over Hækken? .... det var jo 
hende, der gik ene ned til Baaden for at sige Dig 
^Farvel, da Du skulde tilsøs .... Jo, vist saa, 
hende, som .... Men Grud, Helene, Du er jo 
ganske .... 

Helene 

(sagte og forlegen). 

Aa, Poul! 

Rosen. 

Naa — naa, Poul ! . . . . gjør hende nu ikke flov ! 

Poul. 
Ja, Holm, jeg er færdig. Skal vi saa gaa? 

Holm. 
Ja, lad os det! (tn Rosen). Farvel! 

Rosen. 
Farvel, Farvel! Glem saa ikke at se herud! 

Holm. 

Takker! (bukker for Doktoren, gaar hen og tager Helene, der 
Btaar noget afsides, i Haanden og siger sagte). Tro mig, jeg har 

aldrig glemt den lille Pige. 

(Poul og Holm gaa). 

TRETTENDE SCENE. 

Doktoren. — Rosen. — Helene. 

Doktoren 

(der har fulgt Helene og Holm med Øinene, sagte til Rosen). 

Du skulde have forbudt det Menneske dit Hus. 

Rosen. 
Bah! .... Skal vi gaa ind og se Bilagene 
igjennem. 

(De gaa ud tilvenetre.) 

Helene løber hen til Yinduet og ser efter de Bortgaaende; derpaa 

gaar hun tankefuld ud af Stuen. 

(Tæppet falder.) 



TR EDI E AKT. 



Scenen fremstiller en hyggelig og velholdt, lidt gammeldags Have hos 
Justitsraad Rosen. Tilvenatre ligger Huset med en Veranda og en 
Glasdør til Havestuen. Boser og vild Yin slynger sig op ad Muren og 
ad Verandaens Fil ler. I Baggrunden en høi Hæk med Laage paa Mid- 
ten; udenfor Veien. I Forgrunden tilhøire og tilvenstre smaa Borde 

med Havestole om. 



FØKSTE SCENE. 

Helene og Bedstemoderen komme langsomt fra høire Side. Bedste- 
moderen har Helene under Armen og støtter sig med den anden Haand 
paa en Stok. Det er en gammel, blind Kone i gammeldags Klæder. 

Helene. 
Hvad vil Du have, jeg skal fortælle .... tag 
Dig iagt, Bedstemoder, her staar en Stol . . . . 
(flytter den). Saa! .... Hvad vil Du saa have, jeg 
skal fortælle Dig, Bedstemoder? 

Bedstemoderen. 
Jeg ved ikke .... Hvad Du vil, mit Barn. 

Helene. 
Skal det være en Historie? 

Bedstemoderen. 
Aa ja! , det var morsomt! .... Men jeg erno- 

get træt, Barn .... mine Ben er ikke længer unge. 

(Føler sig for med Stokken). Er min Stol herude ? 

Helene. 
Ja, den sfcaar henne véd Døren. 

Bedstemoderen. 

Vil Du stille den i Solen, min Ven, rigtig 

varmt. 

Helene 

(flytter Stolen). 
Saa ! (hjælper hende til Sæde). Er det godt ? 

Bedstemoderen. 
Her er ingen Sol, synes mig? 

Helene. 
Men Du sidder lige midt i den, Bedstemoder! 

Bedstemoderen. 
Saa? Jeg mærker det ikke. Kan Du ikke dreie 
den, saa Solen skinner i Ansigtet paa mig. 

Helene 

(dreier Stolen). 

Saadan maaske? 

Bedstemoderen 

(sætter sig). 

Ja! nu er det rart! .... Nei, hvor lyst det 
bliver, naar man vender Øinene opad! .... Saa 
ser jeg saa tydeligt Alt, hvad Du fortæller .... 
Begynd saa, Barn. 

Helene 

(ser op og ned ad Espalieret). 

Først skulde Bedstemoder have en Hose til at 
forfriske sig med .... naar jeg blot kunde finde 

en, der var rigtig smuk .... Der er en ! (plukker den). 
A^a» ! den dufter! .... Stik Dig ikke! (giver hende den). 

Saa! nu sætter jeg mig her (sætter sig lavt med Byggen 

mod Hækken) .... saa skal vi have det rigtig hygge- 
ligt, vi To ... . Hvad skal Historien være om, 

Bedstemoder ? 

Bedstemoderen. 

Jeg ved ikke .... Skal det være et Eventyr? 

Helene. 
Ja ... . Lad mig se! .... Jeg kan et om 
en Prinds, tror jeg. 

Bedstemoderen. 
Om en Prinds! Naa, det maa jeg sige! 

Helene. 

Nu skal Du høre: Langt, langt borte herfra 

levede der en Gang en Prinds, hvis Forældre vare 

døde. fra ham, da han var ganske lille, og saa var 

der en Onkel af ham, en rigtig ond og styg Mand, 

som blev indsat af .... ja, af Rigsdagen, tænker 

jeg, eller saadan Noget .... til at regjere i hans 

Sted, til han blev stor. Men Du kan ikke tænke 

Dig, Bedstemoder, hvor han var ond mod den arme 

Prinds, og tilsidst sendte han ham tilsøs, langt bort, 

for at han skulde omkomme, saa at han selv kunde 

blive Konge i Landet. 

Bedstemoderen. 
Ih! men det var jo forskrækkeligt! .... Tror 
Du virkelig, Barn, at der gives saa onde Mennesker ? 

Helene. 
Ja, det gjør der, Bedstemoder! .... Tænk 

Dig nu den stakkels Prinds! Der maatte han gaa 
ganske ene ned til Baaden i Kulde og Mørke med 
sin Vadsæk i Haanden. Der var ikke En af dem 
alle — allesammen, der brød sig det Mindste om ham. 

Bedstemoderen. 

Hm! Hm! Det arme Barn! 

Helene. 

Undtagen en Eneste, Bedstemoder. Det var en 
lille Pige, der syntes, at det var saa syndigt hand- 
let, at hun ikke kunde bare sig for at græde af 
Medynk med ham. Og saa listede hun sig bort 
hjemmefra og ventede paa ham for at sige ham Far- 
vel, og da han' saa kom for at gaa ombord, saa 
bøiede han sig ned og kyssede hende .... han 
havde Taarer i Øinene .... og saa lovede han, at 
han aldrig skulde glemme hende .... Og hun 
glemte ham rigtignok aldrig, Bedstemoder .... al- 
drig! Hun var kun et Barn dengang, men ligefra 
det Øieblik og til hun blev en voxenPige, ventede 
hun paa, at han skulde komme tilbage. Hvergang 
hun læste om noget rigtigt Stort og Ædelt, saa var 
det altid ham, der havde udført det .... og naar 
der kom Brev fra ham og hun saa de mange under- 
lige Frimærker paa Konvoluten, saa kom hun altid 
til at tænke paa fjerne Lande, hvor der var Guld 
og Ædelstene og sjeldne Planter og Løver og Tigre 
og stolte Mænd, som kjæmpede med dem .... og 
blandt dem var han altid den Første .... og . . 
. . . jeg ved ikke .... men, naar hun kom til at 
tænke paa ham, saa var det ligesom Alt blev Btørre 
og smukkere .... men hun sagde det ikke til No- 

en, for hun var bange for at ... . Aa, sid stille, 
Éedstemoder .... rør Dig ikke! (reiser sig). 

Bedstemoderen. 
Hvad er det, Barn, hvad er det? 

Helene. 
Der sidder en Sommerfugl paa din Kappe. 

Bedstemoderen. 

Hør ikke ved den .... det er Synd .... 

saa dør den. 

Helene. 

Nei! Du skulde se, hvor den er smuk! . . . . 
den er hvid som den hvideste Sne .... Aa ! . . . . 
der fløi den. 

" Bedstemoderen. 

Og hvad saa mere? 

Helene. 
Ja ... . saa en Dag kom Frindsen tilbage. 

Bedstemoderen. 
Paa en hvid Hest vel sagtens, ikke? 

Helene. 
Jo, Bedstemoder, paa en hvid arabisk Hest og 
med et glimrende Følge. Men han selv var den 
Smukkeste af dem Alle. Og da han saa havde hilst 
paa sine Venner og Bekjendte, søgte han hende strax 
op. Hun var jo imidlertid bleven en voxen Pige, 
som Du nok kan tænke Dig, Bedstemoder .... 

Bedstemoderen. 
Ja, og smuk, ikke sandt? 

Helene. 
Smuk? .... Nei, Bedstemoder, ikke nær smui 
nok til ham .... ikke nær! .... ja, saa rædsomi 
styg var hun heller ikke .... Jeg tror nok, at 
hun for Exempel .... at hun har et ganske kjønt 
Haar .... og maaske heller ikke hendes Ølae en- 
saa meget grimme .... det siger da de Andre . . 
. . . Naa ! da saa Prindsen sagde Groddag til hende, 
blev hun ganske rød i Hovedet og bar sig saa kei- 
tet og dumt ad, saa Grud ved, hvad Prindsen maatte 
tænke om hende. Men da han gik, tog han hende 
ganske naturligt i Haanden og sagde til hende, at 
han aldrig havde glemt den lille Pige .... og hun 
turde ikke se paa ham og blev rød igjen og bar sig 
atter saa tosset ad ... . for hendes Hjerte bankede 

saa Voldsomt. (Efter et lille, tankefuldt Ophold.) Hvorfor tror 

Du, hun bar sig saadan ad, Bedstemoder? 

Bedstemoderen. 
Hun var forelsket i ham, kan Du tro. 

Helene. 
Tror Du? 

Bedstemoderen. 
Ih! men saadan gaar det jo altid, lille Ven! 

Helene. 
Aa, Bedstemoder, gid jeg kunde beskrive Dig, 
hvordan han er! .... saa klog og saa mandig . . 
. . . saadan som Ridderne fra Korstogenes Tid, som 
jeg har fortalt Dig om, rede til at kjæmpe og dø 
for Alt, hvad der er ædelt og stort, — saadan er 
han ! . . . . Naar han kommer her .... ja, Du for- 

t=taar jo nok, Bedstemoder .... ikke her, men i 

det gamle Slot, hvor hun boede . . . . aa, saa er 

det, ligesom Alting blev anderledes .... naar man 

har talt med ham, saa bliver man saa glad og . . 

. . . lille, søde Bedstemoder, jeg holder saa meget 

af Dig .... jeg vil betro Dig en Hemmelighed 

. . . . men Du maa ikke sige det til Nogen, aldrig, 

hører Du, aldrig .... jeg tror, at han .... at 

han synes godt om hende .... Bedstemoder! jeg 

tror, han elsker hende .... fatter Du saa, hvor 

hun er glad! 

Bedstemoderen. 

Jeg tænkte det nok, Barnlil, jeg tænkte det 

nok! Og han .... Er her Nogen? Er her Andre 

end vi To? 

Helene. 

Nei, hvor falder Du paa det? 

Bedstemoderen. 

Jeg syntes, der gled en Skygge forbi Øinene 

af mig. 

Helene 

(vender sig om og reiser sig, da hun opdager Holm, der er gaaet forbi 
fra venstre Side og kommer ind ad Havelaagen.) 

ANDEN SCENE. 

De Forrige. — Holm. 

Holm. 
Lad Dem endelig ikke forstyrre! .... Kom- 
mer jeg til Uleilighed? 

Helene. 
Nei, paa ingen Maade .... det er kun Bedste- 
moder og mig. 

Bedstemoderen. 

Hvem er det, Barnlille? 

Helene. 

Det er Hr. Holm, Bedstemoder, en Ven a: 

Poul .... 

Holm. 

Kan De ikke kjende mig igjen? — De har tid: 

set mig som Dreng. 

Helene 

(sagte). 

Bedstemoder er blind. 

Bedstemoderen. 

Nei, jeg ser ikke ^odt nu ... . De kommer 
lige tilpas. Kom og sæt Dem, Barn, saa kan De 
høre med paa en Historie, som lille Helene fortæl- 
ler ... . Fortæl ham om Prindsen, Barn. 

Holm. 
Prindsen ? 

Helene. 

Det er kun for Dig og mig, Bedstemoder . . 

... det bryder Hr. Holm sig ikke om. 

Bedstemoderen. 

Bryder sig ikke om? .... Men Barn dog! 

det bryder alle Mennesker sig om .... Er -det 

ikke, som jeg siger? ... . . Det er Dem, fremmede 

Barn, som jeg spørger. 

Holm. 

Mig? .... Ja .... jo! .... ja, jeg maa 

tilstaa, jeg kjender ikke meget til den Slags Historier. 

Bedstemoderen. 

Han kjender ikke Eventyr ! . . . . Vil Du tænke 

Dig, Helene! .... stakkels Barn! .... Men det 

gaar slet ikke an! Du maa fortælle ham de aller- 
smukkeste .... Ak ja! ... . jeg er bleven lidt 
træt , jeg trænger til at hvile mig lidt. Vil Du 
hjælpe mig at komme ind, min Ven (reiser sig; Helene 
tager hendes Arm.) Farvel saalænge ! . . . . Saa kommer 

Helene strax .... Stakkels Barn ! han kjender ikke 

Eventyr! hm! hm! Stakkels Barn! 

(De gaa ind). 

TREDIE SCENE. 
Holm 

(alene; han ser en Stund efter dem). 

Hun gik nok i Barndom, den Gamle! . . . . 
det er dog besynderligt! Tanker, Begreber, Inter- 
esser — ganske som hos et Barn .... Hun har 
vist ingen Anelse om, hvad der gaar for sig i Livet 
.... hvad vi Allesammen strider og kjæmper for, 
— det er hende ganske ligegyldigt .... Hvor er 
det muligt for et Menneske at leve, naar man ikke 
længer har Noget at leve for .... og hun er blind ! 
.... ikke at kunne se! — Var jeg gammel og 
blind, saa .... 

FJERDE SCENE. 

Holm. — Helene. 

Holm. 
Naa, fik De Deres Bedstemoder til Ro? 

Helene. 
Ja; hun blunder allerede, tror jeg. 

Holm. 
De er vist god imod hende? 

Helene. 
Det er da naturligt. Hvem kunde være andet? 
Bedstemoder er saa rar. 

Holm. 
Men det maa dog trætte dem. De maa lempe 
Dem efter hendes Begreb; De maa give uden at 
faa igjen .... jeg mener, De kan ikke have noget 
Udbytte af deres Samliv med hende. 

Helene. 
Ikke noget Udbytte!? Bedstemoder og jeg mo- 
rer os udmærket med hinanden. 

Holm. 
Men hvad taler De da egentlig om? 

Helene. 
Aa, om saameget .... Vi fortælle Historier 
og Eventyr .... Kjender De Tusind og en Nat? 

Holm. 
Jeg ved ikke .... maaske har jeg læst dem, 
da jeg var lille, men senere .... 

Helene. 
Aa, dem maa De læse .... de er saa smukke. 
(Leende.) Bedstemoder undskylder altid Troldene og 
vil paa ingen Maade tro, at de er saa slemme. Men 
saa tvivler hun heller aldrig om, hvad der er godt 
og smukt .... det er da Noget at lære? Er det ikke? 

Holm. 

Jo, ganske vist .... jo, det forstaar sig. . . . 

men .... ikke for Dem, tror jeg. De er vist selv 

saadan. 

Helene. 

Jeg!? .... nei, De tror altfor godt om mig 

• • • • j e g er 8 ^ ikke saa rar .... jeg kan blive 
hidsig .... saa hidsig .... De skulde set, hvor 
jeg bankede Hunden forleden! 

Holm. 
Er De saa slem, Frøken Rosen? 

Helene. 
Hvorfor kalder De mig saadan? 

Holm. 
- Hvordan? 

Helene. 

Frøken Rosen! .... det lyder saa underligt 

. . . det er ligesom det ikke var mig. 

Holm. 
Men jeg ved ikke .... hvad vil De da have, 
jeg skal kalde Dem? 

Helene. 
Helene! .... ligesom de Andre .... vi er 
jo ikke fremmede for hinanden . . . .jeg mener . . 
. . . det er ligesom vi havde kjendt hinanden i lang 
Tid .... for mig idetmindste .... det skulde 
jeg vist ikke have sagt. 

Holm. 
Hvorfor ikke? Naar De vidste, hvor det har 
glædet mig at høre .... der er kun altfor Mange, 
der har glemt mig .... De maa tro, det er en 
underlig Ting efter saa mange Aars Forløb at komme 
tilbage til de Steder, hvor man har levet som Barn. 
Ude er man blevet forandret og udviklet og tror, 
at der er slaaet en Streg over alle Barndomsindtryk, 
men ikke saasnart nærmer man sig Hjemmet, før 

Ijyjftemænd. 6 

Erindringerne vælte ind paa En .... gamle glemte 
Ting dukke op og tage En med .... man bliver 
blød om Hjertet og man længes .... men Læng- 
selen tilfredsstilles ikke .... man ser med andre 
Øine .... Alting skrumper sammen og bliver 
smaat, og hvad man før saa op til, det ser man ned 

paa og foragter. 

Helene. 

Nei — nei! saadan gaar det ikke altid. 

Holm. 
Hvoraf ved De det? 

" Helene. 
Jeg ved det. Der er Noget, som Tiden ikke 
kan udviske .... men kun gjøre større og smukkere. 

Holm. 
De kjender ikke Verden! Man drømmer, men 
man vaagner engang, og saa .... og dog! maaske 
har De B,et! Naar jeg taler med Dem, saa tror 
jeg undertiden selv, at der dog var noget Sandt i 
de gamle Drømme. Jeg mærker , at Følelser og 
Tanker, som jeg troede døde, vaagne op paany . . 
... og det er intet Under .... De selv hører 
jo med til mine Barndomsindtryk .... Der var 
engang, hvor De var den Eneste, der forstod mig 
mig .... husker De dengang, da jeg skulde til- 
søs, da vi mødtes paa Veien! 

Helene. 
Om jeg husker det! 

Holm. 
Det var en haard Tid dengang, kan De tro. 

Hos mine Forældre havde jeg lært, hvad det vil 
sige at have det godt. Da de døde, var det forbi. 
Saa kom jeg i Huset hos en hjerteløs Mand, der 
ikke havde Begreb om, hvordan ét Barn tænker el- 
ler føler. Tilsidst sendte han mig tilsøs som Skibs- 
dreng .... for at blive af med mig. Selv da jeg 
skulde reise og var blød over at skulle bort, saa 
var han .... han gav mig ikke engang Haanden 
til Afsked. Jeg glemmer ikke den Følelse af Bit- 
terhed og Trods, hvormed jeg gik .... Saa var 
det, jeg mødte Dem, det eneste Væsen, der havde 
Medfølelse med mig . . . . aa, jeg glemmer det al- 
drig ! Alt Ondt og Bittert smeltede i mig .... og 
mange Gange senere .... og endnu .... men 
De er heller ikke som andre unge Piger, Helene! 
.... jeg ved ikke .... der er Noget hos Dem, 
der ligesom breder sit Skjær. over alle Deres Om- 
givslser . . . .• selv Stedet her er smukkere og be- 
dre end andre Steder .... jeg ved ikke .... 
man aander friere og lettere .... jeg kommer til 
at huske Ting, der i mange Tider har været glemte 
.... paa dengang, da jeg var Dreng og løb og 
legede, glad og rødmusset, og tænkte paa ingen 
Verdens Ting .... og saa om Aftenen, naar min 
Moder klædte mig af, og jeg kom i min hvide Seng, 
hvor jeg blev sunget isøvn, og hvor jeg drømte . . 
... og saa imellem vaagnede jeg op, og ved Nat- 
lampens Skin saa jeg min Moder komme ind. Hun 
gik saa varsomt og sagte, med det deilige Haar hæn- 
gende løst ned om sig .... hun bøiede sig over 
Sengen, for at høre, om jeg sov .... jeg følte hen- 

6* 

des Aande paa min Kind .... jeg følte det varme 

Kys .... (standser pludseligt, vender sig bort fra hende, river 
nogle Blade af en Busk og siger lidt efter). Der kommer De- 

res Fader henne i Gangen. 

Helene 

(sagte for sig selv). 

Han havde Taarer i Øinene. Hvorfor vilde 
han skjule det .... for mig. 

FEMTE SCENE. 

Holm. — Helene. — Ilosen. 

Rosen 

(kommer fra høire Side med Papirer onder Armen). 

Naa, er De der, Hr. Holm? Goddag! (giver ham 
Haanden). Det var pænt af Dem at se ud til os . . 
. . . lad Dem ikke forstyrre; jeg ser, De passiare 
sammen, — jeg skal ind med disse Papirer . . . . 

(gaar hen mod Huset, men vender om). Hør, sig mig engang. 

Hr. Holm, hvad tager De Dem egentlig for? 

Holm. 
Hvad jeg tager mig for? Ta, det er van- 
skeligt at sige .... Alt og Intet. 

Rosen. 
t Det vil sige, De har ingen praktisk Beskjæf- 
tigelse. Men savner De ikke det ? 

Holm. 
Ja og nei ! Jeg vil ikke lyve for mig selv og 
Andre ved at paatage mig en Bestilling, soni jeg 
ikke har nogen Interesse for. 

Rosen. 
Men hvorfor i Alverden skulde De ikke kunne 

finde en saadan ? . . . . Hvad siger De for Exempel 
— De har jo Interesse for sociale Spørgsmaal — 
hvad siger De for Exempel om en Plads som In- 
spektør paa en stor Fabrik. 

Holm. 
Ja, det har De Ret i! .... men hvor faar 
man saadan en Plads .... 

Rosen. 
Aa, det lod sig vel gjøre ! . . . . Det er Noget, 
der maatte ligge for Dem, synes jeg .... De faar 
mange Arbeidere under Dem, for hvis aandelige og 
materielle Vel De vilde kunne udrette en hel Del 
.... i økonomisk Henseende er Stillingen god, 

og .... 

Holm. 

Aa, det kunde være det samme! 

Rosen. 
Nei, ved De hvad, man maa saagu have Noget 
at spise i denne Verden .... Jeg tror virkelig, 
De maatte kunne være skikket til en saadan Post. 

Holm. 
Skikket?! den er som skabt for mig! Det er 
netop det, hvortil jeg føler mig kaldet .... Tror 
De virkelig, at det skulde være muligt, at jeg .... 

Rosen. 
Der er Ingenting umuligt! .... De vil alt- 
saa tage imod den, hvis den skulde blive Dem tilbudt? 

Holm. 
Om jeg vil?! Jeg vilde være den mere end tak- 
nemlig, som .... 

Rosen. 
Ja, godt, godt .... De skal ikke takke, før 
De har den (giver ham Haanden). Vi tales nærmere ved 
om den Sag. Farvel saalænge. 

((iaar ind.) 



SJETTE SCENE. 

Holm. — Helene. 

Hørte De, hvad Deres Fader sagde? . . . . 
Endelig begynder Lykken at smile til mig .... 
Ja, fik jeg den Post, jeg skulde hæve Arbeiderne i 
deres egne Øine og i Verdens, jeg skulde . . . . 
Aa! der er Øieblikke, som nu, hvor jeg føler, at 
der er Kræfter og Evner i mig til at udrette noget 
Stort ! . . . . Jeg skal tvinge Verden til at faa Øi- 
nene op for, hvad der er sandt og rigtigt. Alting 
herhjemme ^over ligesom en fortryllet Søvn! .... 
denne sløve Ligegyldighed, denne dorske Ro, denne, 
smaalige Misundelse og Bagtalelse . . . . aa, hvor 
man længes efter at ryste Søvnen ud af de dorske 
Kroppe, efter at hugge løs paa denne Skov af XT vi- 
denhed og Dumhed, skaffe frisk Luft og aabne de 
store Vidder for Synet. 

Helene 

(med lysende Øine). 

Saadan har jeg tænkt mig Dem! 

Holm. 
Jeg ved jo nok, man har ingen Tak derfor . . 
... i Begyndelsen .... Men jeg skal tvinge An- 
erkjendelsen til at komme .... og jeg ved det af 

Erfaring: naar den kommer, saa hæves mit Mod og 

saa voxer mine Evner. 

Helene. 
De kan aldrig mangle Anerkjendelse ! De vil 

jo kun, hvad der er ædelt og godt! De har vist 

heller aldrig savnet den. 

Holm. 
Anerkjendelse? .... Nei, hos en lille Flok 

.... men de Mange er ikke fulgt efter .... og 

selv dem, der ere mig tro .... de ere ikke for 

mig, hvad de skulde være . . . . de tager kun, de 

giver Intet til Gjengjæld .... De sagde, at jeg 

kun vilde, hvad der er ædelt og godt .... ja, i 

min inderste Sjæl vil jeg det Grode .... men . . 

. . . mangen Grang er man ikke sikker paa sig selv 

.... Aa, Helene! naar De vidste .... Var der 

En, blot En, som var mig af Sjælen hengiven, som 

troede paa mig, og paa hvem jeg troede, En, der 

med dette Instinkt for det Rette, som aldrig tager. 

feil, vilde vise mig Veien og sige: Der skal Du 

gaa! .... om saa hele Verden stod imod mig . . 

. . . jeg skulde kjæmpe og stride, til jeg naaede 

Maalet ! (sagtere efter et lille Ophold) Tror De , at 

det nogensinde vil lykkes mig at finde en saadan? 

SYVENDE SCENE. 

Poul. — Holm. — Helene. 

Poul 

(der er kommet fra Veien og uden at blive »et af de Andre er blevet 
staaende ved Havelaagen, hvor han har hørt Slutningen af Holms Re- 
plik, træder frem). 

Det vil lykkes! 

Holm. 
Hvad mener Du ? — Jeg forstaar Dig ikke .... 

Poul. 
Hvad jeg mener ? det er da let nok at forstaa. 
Jeg har staaet her og hørt, hvad Du sagde. Du 
trænger til En, sagde Du, der er Dig af Sjælen 
hengiven, En, som tror paa Dig uden at tvivle. Nu 
siger jeg: Hvad Du søger,* har Du allerede fundet! 

Holm 

(overrasket og betaget). 

Ved Du da, at ... . 

Poul. 
Jeg ved En, der ikke vil sky noget Offer for 
at følge Dig, og som ikke vil tage i Betænkning 
at gjøre din Skjæbne til sin, 

Helene 

(sagte og forvirret). 

Men, Poul! 

Holm 

(der afvexlende har set paa Poul og Helene). 

Aa, Poul ! Du ved ikke, hvor lykkelig Du gjør 
mig! .... Og jeg, som neppe vovede at tro .... 
Og Du er vis i din Sag? 

Poul. 
Ja, nu er jeg det .... det har kostet megen 
Kamp og Strid med mig selv , maa Du * tro .... 
men nu har Overbevisningen voxet sig fast .... 
nu er jeg Din. 

Holm. 
Du?! 

Poul. 
Ja, hvem ellers? 

Holm. 

Naa saaledes! .... ja, jeg takker Dig, Poul 

. • • • xxxmi .... 

Poul. 

Jeg ved, hvad Du vil sige; Du vil ikke tage 

imod noget Offer. Men vær rolig! det er heller 

intet Offer. 

Holm. 

Jeg ved slet ikke,, hvad Du mener. 

Poul. 

Saa skal jeg sige Dig det. — Aa, Helene, lad 

os være et Øieblik alene. 

Holm. 

Nei, hvorfor det! .... De maa ikke gaa .... 

Poul. 

Jo, Helene! jeg har noget meget Vigtigt at 

tale med Holm om. (Sagte til Holm.) Det er om det, 

Du ved nok! 

Helene 

(til Holm). 

Saa vil" jeg sige Dem Farvel .... 

Holm. 

Ikke endnu ! .... Vi ses siden. (Sagte og indtræn- 
gende.) Helene ! jeg m a a tale med Dem, inden jeg gaar. 

(Helene gaar.) 

OTTENDE SCENE. 

Poul. — Holm. 

Holm. 
Hvad er det saa for vigtige Ting, Du har at 
fortælle mig? 

Poul. 
Maa jeg først gjøre Dig et Spørgsmaal ? . . . . 
Hvorfor skyer Du mig i den sidste Tid? 

Holm. 
Hvad er det for noget Snak ! jeg skyer Dig ikke. 

Poul. 
Jo, Du gjør, Holm! .... I den sidste Uge 
har Du været her tre Gange, uden at vi har talt 
med hinanden. 

Holm. 
Du har jo ikke været hjemme.' 

Poul. 

Saa kunde Du dog have ventet paa mig. Jeg 
skulde dog mene, at jeg var værdigere til at dele 
din Fortrolighed end Helene .... Jeg kan oprig- 
tigt talt ikke forstaa, hvorledes Du i Sager af en 
saa gjennemgribende Betydning kan betro Dig til 
et Barn, der ikke har Begreb om, hvad det kommer 
an paa her i Livet. 

Holm. 

Det kunde dog være, hun havde mere Begreb 
derom, end baade Du og jeg. 

Poul. 
Det forbauser mig ! . . . . Men det maa Du vel 
bedre vide .... Saa kan jeg vel for Fremtiden 
betragte hende som optagen i vort Samfund? 

Holm. 
Vort Samfund! (heftig). Hør, Poul! jeg taaler 
ikke, at Du paa nogen Maade drager hende ind i, 
hvad Du behager at kalde „vort Samfund"! 

Poul. 
Naa, ja — ja! . . . . Hvorfor er Du saa heftig? 
. . . . Du taler saa underligt til mig .... hvor 
har Du været i den sidste Tid? hos Bunds har jeg 
ogsaa forgjæves søgt Dig. 

H al m. 
Hvad er det da, Du vil mig? 

Poul. 
Det er et underligt Spørgsmaal, maa jeg sige! 
Du kan da nok begribe, at jeg i en Tid som denne 
kan trænge til at tale med Dig. Fordi Du er en 
energisk Natur, hos hvem der kun er et Skridt fra 
Ord til Handling, saa er det ikke altid saadan med 
Andre. Overbevisningen er ikke altid fix og fær- 
dig; den maa tidt arbeide sig frem gjennem Tvivl 
og vaagne Nætter. Men nu er den snart fuldbaaren 
.... og Du kunde, hvis Du vilde, give den Fuld- 
endelsens Daab, saa at den kunde blive en vaagen 
Sjæls vaagne Beslutning. 

Holm. 
Aa, hør dog engang op med de Talemaader! 
det kvalmer mig at høre .... kan Du ikke sige 
simpelt og tydeligt, hvad det er, Du mener? 

Poul. 
Dii kan da ikke være uvidende om, hvad jeg 
sigter til, eftersom det fra først af er Dig selv, der 
har indgivet mig Ideen! .... Jeg har, kort og 
godt, besluttet at bryde mit Forhold til Emilie og 
etablere et nyt, der er sundere og sandere, baseret 
paa den frie Kjærligheds uforkrænkelige Idee! 

Holm 

(efter et lille Ophold). 

Har Du meddelt Emilie denne Beslutning? 

Poul. 
Nei, endnu ikke! .... men jeg har forberedt det. 

Holm 

(sagte og uden at se paa ham). 

Du skulde ikke gjøre det, Poul. 

Poul 

(overrasket). 

Hvad siger Du?! 

Holm 

• (som før). 

Opgiv det! .... Det kunde være, Du kom ' 
til at fortryde engang, hyad Du havde gjort. 

Poul 

(som før). 

Holm! Ved Du, hvad Du siger?! .... Du. 

som engang selv . . . . aa, det er umuligt! .... 

Du spøger! 

Holm. * 

Jeg spøger ikke .... Har Du betænkt, at 

Verdens Foragt .... 

Poul. 

Hvad bryder jeg mig om den! 

Holm. 
Der skal dog stærke Skuldre til at bære den, 
Poul .... om ogsaa Du har Kræfter dertil .... 
er Du vis paa, at hun . . . . 

Poul. 
Naar hun elsker mig, søger hun sin Støtte i 
mig, og jeg har Styrke nok til os Begge. 

Holm. 
" Men naar Du nu tog feil ? 

Poul. 
Det gjør jeg ikke! 

Holm. 
Maaske ikke i Hovedsagen, maaske ikke i 
Maal, men i Midler .... Du maa huske, at vi 
leve i et Samfund .... 

Poul. 
Men hvilket Samfund! 

Holm. 

Ligemeget! det er et Faktum, at vi leve i et 

Samfund, hvordan det saa ellers er. I Samfundet 

hersker Samfundsvillien , ikke min og din, men det 

store Flertals Villie, og hvad den bestemmer, det 

er Lov. 

Poul. 

Men jeg anerkj ender ikke den Lov, saalænge 

den ikke er i Overensstemmelse med Ideen. 

Holm. 
Saa er det din Pligt at bringe en saadan Over- 
ensstemmelse tilveie. 

Poul. 

Det er jo det, jeg gjør! 

Holm. 
Nei, det er det, Du ikke gjør! Du bryder Lo- 
ven istedetfor at arbeide hen til at faa den forandret. 
Men ved et saadant Brud opnaar Du Intet, kun Li- 
delse for Dig selv og for hende, Du elsker. Og 
hvad mere er, Du afskjærer Dig selv fra at arbeide 

for den Ide, Du anser for den rigtige ; alle dine Be- 
stræbelser ville opfattes som et personligt Forsvar 
for det Brud, Du har begaaet .... Der gives an- 
dre Veie ! Arbeid uden at trættes, ved Tale og Skrift, 
paa alle de Maader, Du kan, for det, Du vælger til 
dit Maal .... og saavist som Sandheden har det 
Evige i sig, hvis det, Du vil, er rigtigt, saa vil der 
komme en Tid, da Du ikke længere staar ene, men 
da Alle ser, som Du ser, og Alle vil, hvad Du vil. 

Poul 

(ser smilende paa ham). 

Du fanger mig ikke! 

Holm. 
Fanger Dig?! Hvad skal det sige? 

Poul. 
Jeg gjennemskuer Dig! .... Jeg ved, hvad 

Du vil ! ... . Du Vil prøve mig. (Holm gjør Mine til at 

svare.) Nægt det ikke ! . . . . Du vil forsøge, om jeg 

er fast i Sadlen! .... men det nytter Dig ikke! 

. . . .ja, kj endte jeg Dig ikke .... men efter Alt, 

hvad vi To har talt sammen, er det dog virkelig 

for naivt at ville have mig til at tro, at Du er af 

den Slags Folk, der idag sige Et og imorgen et 

Andet. 

Holm. 

Du faar tro om mig, hvad Du vil ... . men 

Du er den af dem Alle .... Du er den Eneste, 
som jeg bryder mig om. Og for dette Venskabs 
Skyld beder jeg Dig endnu engang: tænk nøie og 
alvorligt over, hvad jeg har sagt ! Overil Dig ikke, Poul ! 

(Gaar hen mod Baggrunden, som om han vilde gaa ud af Laagen, men 

betænker sig og gaar ud tilhøire.) 

NIENDE SCENE. 
Poul 

(alene). 

Hvad gik der af ham? .... Skulde han virke- 
lig mene, hvad han sagde? .... han saa næsten 
ud til det ..... Aa, jeg er et Éæ, at jeg et ene- 
ste Øieblik kan tro det .... det er en Snare, han 
har sat ud ... . naturligvis! .... men jeg gaar 
ikke i Eælden! .... han gjør ikke Regning paa, 
at jeg er voxet i Menneskekundskab, og at jeg for- 
staar at gjennemskue selv en saa gjennemreflekteret 
Natur som hans .... Han skal finde mig paa min 
Post, naar Tiden kommer! .... Endnu idag vil 
jeg begynde at forberede Emilie .... det maa ske 
varsomt .... og kun med hendes frie Villie, na- 
turligvis! ellers .... 

TIENDE SCENE. 

Poul. — Doktoren. 

Doktoren 

(kommer fra Veien, hed og forpustet). 

Goddag, Poul! Er Justitsraaden hjemme? 

Poul. 

Jeg ved ikke . . . .jeg har selv været ude. 
Men jeg kan jo gaa op, og ... . der er han! — 
Undskyld, jeg gaar, men jeg har Noget at besørge. 

(Gaar ud tilhøire.) 

ELLEVTE SCENE. 

Doktoren. — Rosen. 

Doktoren. 
Goddag, Du! det var heldigt, jeg traf Dig 

hjemme .... Puh! .... maa jeg sætte mig ned 
. . . . jeg har formeligt løbet herhen. 

Rosen. 
Du er saa varm .... Er der hændet Noget V 

Doktoren. 
Om der er hændet Noget ? Jo, gu' er der hæn- 
det Noget! .... ikke Andet, end at hele Fabriken 

er i Oprør. 

Rosen. 

I Oprør!? Aa, hvad er det for Noget . . . . 

hvad skal det sige? 

Doktoren. 
Det skal hverken sige mer eller mindre, end 
at alle Arbeiderne have erklæret at ville nedlægge 
Arbeidet, hvis Bestyrelsen ikke finder for godt at 
gaa ind paa deres Fordringer. 

Hosen. 
Men, Du store Gud! det er jo ikke mere end 
en Maaned siden, at Arbeidslønnen blev forhøiet! 

Doktoren. 
Hvad skal man sige?! Fordringerne stiger! nu 
finder man det naturligt og rigtigt, at hele Udbyt- 
tet deles i fire ligestore Dele, hvoraf de tre Fjerde- 
dele tilfalde Arbeiderne, medens man dog har været 
saa venlig at forbeholde Aktionærerne den ene 
Fjerdedel .... Ja, Du ser paa mig! .... Det 
forholder sig ikke desto mindre, som jeg siger. 

Rosen. 
Men er de Mennesker gale?! 

Doktoren. 
Man skulde næsten tro det .... Men ved Du, 
L vad der er det Besynderligste ved det Altsammen ? 
det ex, at hele denne Bevægelse udgaar fra .... 
ja, Du kan ikke gjætte det .... fra Li sner, 
denne skikkelige, brave Lisner, som vi altid har an- 
set for en af vore Støtter ! Kan Du forstaa det ? 

Rosen. 
Fra Lisner?! 

Doktoren. 

Ja, jeg tror, Gud forlade ham, endogsaa, han 

er stolt af det. Du kan høre det af ham selv. Han 

kommer her om et Øieblik for at hente Svaret. 

Rosen. 
Ja, Svaret, Svaret! .... Vi To kan jo ikke 
give dem noget Svar, ved jeg! 

Doktoren. 
Hvem skulde ellers? Vi er fire Bestyrere; af 
dem er Olsen reist og Christensen syg, altsaa er der 
kun os To tilbage .... Og de maa have Svar 
strax .... Det kan jo heller ikke være tvivlsomt, 
hvad der skal svares. Vi maa naturligvis give dem 
alle sammen deres Afsked. 

Rosen. 
■ Det er let nok at sige. Saa standser jo det 

Hele. 

Doktoren. 

Ja, det faar ikke hjælpe. 

Rosen. 
Det er ogsaa en forbandet Historie ! .... men 

Xijrgtemænd. 7 

det er din Stivnakkethed , vi kan takke for det 

Hele. 

Doktoren. 

Hvad behager? Min!? 

Ilosen. 
Ja, netop din! Havde den Inspektørpost været 
besat strax, da den var bleven ledig, saa var ak 
dette ikke kommet. 

Doktoren. 

Yi kunde jo ikke finde Nogen, der duede 

til det. 

Rosen. 

Aa, Du ved meget godt, at jeg foreslog Holm 

. ... ja, smil Du kun! .... det er en energisk 

og dygtig Fyr .... han skulde nok have tæmmet 

dem! 

Doktoren. 

Det tvivler jeg saamænd ikke om, saa vist som 

det er min inderlige Overbevisning, at det er ham. 

der staar bag ved det Hele. , 

Rosen. 
Aa, vis — vas! .... Du har altid været paa 
Nakken af ham! 

Doktoren. 
Ja — ja! vi faa at se! . .* . der har vi Mander. 

» 

TOLVTE SCENE. 

Doktoren. — Rosen. — Lisner. 

L i s n e r. 
Det er efter Hr. Doktorens Opfordring om at 

følge med herhen, at jeg tager mig den Frihed 

at .... 

Rosen. 

Det er nogle nette Historier, jeg hører om 

Dem! .... hvad er det for nogle forrykte Ideer, 

De har sat Dem i Hovedet? 

Lisner. 
Naa, saa Justitsraaden ved, at ... . 

Ko s en. 
Aa, jeg ved, at De som en fornuftig Mand, 
der har Kone og Børn, burde have tænkt over, hvad 
Følgerne vil blive, naar De slaar ind paa den Yei! 

Doktoren. 
Vær nu fornuftig. Lisner, og brug Deres For- 
stand. De maa dog kunne indse, at man aldrig kan 
gaa ind paa et saadant Forslag. Folk maatte jo 
være gale, om de satte deres Penge i et Foretagende, 
der ikke engang sikrer dem de simpleste Renter. 
Ja, havde det endda gaaet ud paa en simpel For- 
fa øielse af Arbeidslønnen — skjøndt de for en Maa- 
ned siden erklærede sig tilfredse med den Løn, de 
havde — saa havde der dog kunnet være Tale om 
Forhandling, — men som Sagerne nu staa, vil en 
Afskedigelse blive den uundgaaelige Følge. 

Lisner. 
Saa maa det i Guds Navn ske, Hr. Doktor. 
Jeg har faaet Øinene op for, at jeg har en Opgave 
i Livet, og den tør jeg ikke svigte. 

Rosen. 
En Opgave ! . . . . Kalder De det en Opgave 

at gaa omkring og drive og bringe Sult og Elendig- 
hed over Dem selv og Deres Familie .... det er « 
en deilig Opgave, den! .... De maa have taget 
Skade paa Deres Forstand, min gode Mand! 

Lisner. 

Nei, det har jeg ikke, Hr. Justitsraad, og jeg 
er heller ikke den Eneste, der tænker saadan. Men 
De og dem, der har det som De, kan nu engang 
ikke sætte sig ind i, hvad en simpel Mand som jeg 
tænker og føler. Ser De, hele Livet igjennem har 
det været for mig, som om Verden var delt i to 
Dele, der var skilt fra hinanden ved en dyb Kløft, 
som man ikke kunde sætte over. Paa den ene Side 
der er alt det Gode og Smukke, alt det, der giver 
Livet Værd, paa den anden Side er der ikke Andet 
end Sult og Kiv og Elendighed og Laster. Men. 
Herregud! alle Mennesker er jo dog fra Fødselen 
ens og har lige Krav paa det Gode i Livet, som de 
maa være enige om at bære det Onde. Hvad hjæl- 
per det mig, at jeg gjør min Pligt? Om jeg saa ar- 
beider og slider og slæber nok saa strængt, kommer , 
jeg ikke et Skridt videre for det! .... Ja, var jeg 
ene, saa kunde det endda være det Samme. Jeg 
har jo gjennem de mange Aar lært at finde mig i * 
min Skjæbne .... men jeg har Børn, og det er 
min Pligt at gj øre Alt, hvad jeg formaar, for at de 
dog engang kan opnaa, hvad jeg selv gjennem hele" 
mit Liv har elsket og savnet. 

Ros en 

Det kan nu engang ikke være anderledes . . . . * 
Der maa Nogen til Alt! 

Doktoren. 
De har ikke dette fra Dem selv, Lisner. 

Lisner. 
Det har jeg heller ikke, Hr. Doktor! skjøndt 
jeg vel nok nu og da kan have tænkt og følt det 
samme. Men jeg har fundet mig i, hvad jeg tænkte 
der ikke kunde være anderledes. Men nu har jeg 
faaet Øinene op. Og jeg takker den Mand, der har 
aabnet dem for mig. 

Doktoren. 
Hvem er da den Mand? 

Lisner. 
De kjender ham ikke! han søger ikke Selskab 
med Dem og Deres Lige; de trænger heller ikke 
til ham. Men det er en Mand, der har Hjerte for 
de Undertrykte. Han taler saa velsignet, saa det 
varmer lige ned i En og bringer En til at se klart, 
hvor der før var dunkelt. 

Doktoren. 
Jeg kunde dog have Lyst til at vide, hvem .... 

Ro s en. 
Nu kan det være nok med al den Snak, synes 
mig! .... Lad os nu faa en Ende paa den Sag 
.... Fastholder De Deres Beslutning? 

Lisner. 
Ja, Hr. Justitsraad! jeg kan ikke Andet. 

Rosen. 
Betænk Dem vel! 

Lisner. 
Jeg har betænkt mig. 

Ko s en. 

Ja, saa .... det er ogsaa forbandet! (sagte til < 
Doktoren). Hvad Pokker skal vi gjøre? 

Doktoren. 
Der er ikke noget Valg! (til Lianer). Saa kan De 
sige Arbeiderne fra os, at de Allesammen har deres 
Afsked fra imorgen at regne. 

Lisner. 
I Guds Navn da! .... De maa ikke tage 
mig det ilde op ... . men da jeg kommer paa alle 
Arbeidernes Vegne, vilde jeg gjerne bede Dem om 
at give mig det skriftligt. 

Doktoren. 
Det skal De faa. (til Rosen). Vi kan vel gaa ind 
i dit Værelse? (tu Lianer). Vil De følge med. 

Rosen. 
Har man kjendt Mage til Tider, vi leve i! . . 
. . . Det er ogsaa Pokker til Historie! 

(De gaa ind i Huset.) 

TEETTENDE SCENE. 

Poul og Emilie komme fra høire Side med hinanden under Armen; 

lidt efter Holm. 

Emilie. 
Vil Du love mig en Ting, Poul? 

Poul. 
Naa? Det er? 

Emilie. 
At Du ikke vil gaa ud iaften. 

Poul. 
Hvorfor det? 

Emilie. 
Aa, jo! ... . Du vil gjøre mig en Tjeneste 
med det .... I den sidste Tid har Du ikke væ- 
ret hjemme en eneste Aften .... har Du rent 
glemt alle de deilige Aftener, vi har tilbragt med 
hinanden? .... hvor gaar Du hen? 

Poul. 
Er Du skinsyg? 

Emilie, 
Nei, men .... der er i den sidste Tid kom- 
met Noget imellem os .... jeg ved ikke hvad . . 
. . . noget fremmed .... næsten fjendtligt .... 
Poul! var det ikke bedre, om Du havde fuld For- 
trolighed til mig? .... Hvad er det, der trykker 

Dig? sig mig det? 

Poul. 

Er det din faste Villie, at Du vil vide det, saa 

skal Du faa det at vide .... Men svar mig først 

paa Et: Emilie! holder Du af mig? 

Emilie. 
Det kan Du ikke tvivle om. 

Poul. 
Ja, jeg ved nok, Du holder af mig, men hol- 
der Du saadan af mig, at Du kunde gjøre Alt for 

min Skyld? 

Emilie. 

' Alt?! Jeg kunde gjøre Meget, men ikke Alt. 

Poul. 

Saa elsker Du mig ikke! 

' Emilie. 

Men Poul! 

Poul. 

Kunde Du for min Skyld forlade din Fader og 

din Søster og alle dem, Du holder af, for aldrig at 

se dem mere? 

Emilie. 

Hvis det var nødvendigt — ja, Poul! . . . . 

Hvad mener Du med det? .... skal Du reise bort 

fra Landet? 

Poul. 

Nei, vist ikke nei .... det er noget helt 

Andet .... 

Holm 

(kommer ind henimod Baggrunden, studser, da han ser Emilie og Poul. 

og siger ved sig selv). 

Skulde han være dumdristig nok til ... . 

Poul. 

Jeg mener, at ... . 

Emilie. 
At? 

Poul. 

Nei, jeg vil hellere opsætte det tiljeh anden 
Gang. 

Emilie. 

Hvorfor? .... Frygter Du for at sige mig. 

hvad det er? 

Poul. 

Frygter? .... nei .... det er kun en Prøve 

paa din Kjærlighed, jeg forlanger .... Ser Du. 

jeg har efter en lang Kamp med mig selv taget den 

Beslutning, at ... . Nei .... ikke endnu .... 

ikke idag .... 

Emilie. 

Som Du vil, skjøndt .... 

Poul. 
Nei! jeg kan ikke .... endnu ikke . . . . 
Emilie ! lov mig .... tro altid, hvad der saa sker, 
at jeg kun vil, hvad der tjener til dit eget Bedste 
. . . . lover Du mig det? 

Emilie. 
Ja! 

Poul. 

Tak ! saa er Alting godt ..... Lad os nu tale 

om noget Andet .... Sig mig, taler Du noget 

med Holm, naar han er her i Besøg? 

Emilie. 

Nei, ikke meget .... det vil sige, han taler 

ikke med mig .... i alt Fald ikke saameget som 

med Helene .... men jeg bryder mig heller ikke 

om det. 

Holm 

(som før). 

Jeg maa forhindre det, hvad det saa skal koste! 

Poul. 
Men det skulde Du bryde Dig om; det^ilde 
udvikle Dig .... det er en høit begavet Natur. 

Holm 

(træder frem). 

Tro ham ikke, Frøken Rosen! Han har Uret, 
jeg siger Dem, han har Uret .... Jeg vil^ over- 
tyde Dem derom, hvis De vil høre, hvad jeg har 
at sige. 

(Poul og Emilie ee smilende og fo rut d rede paa hinanden.) 

Poul. 
Det tror jeg dog ikke, Du vil. 

Emilie. 
Hvis De vidste, hvad han sagde om Dem, Hr. 
Holm, saa vilde De ikke sige, at han havde Uret. 

Holm. 
Hvad sagde han da om mig? 

Emilie. 
Han sagde, at ... . 

(Doktoren, Rosen og Lianer komme ud af Huset.) 

Poul. 
Hvem er det? 

FJORTENDE SCENE. 

De Forrige. — Doktoren. — Rosen. — Lisner. 

Doktoren. 
Der er endnu Tid til at gjøre det om, Lisner. 
Betænk Dem vel, før det er forsilde. 

Lisner. 
Hvad der er sket, er sket, Hr. Doktor. Det 
nytter ikke at tale mere om det. 

Holm. 
Er det ikke .... det er jo Lisner! (gaar hen 

imod ham og giver ham Haanden). Goddag, Lisner! 

Lisner. 

Hr. Holm! (griber hans Haand)*. Er De her? . . . . 

det havde jeg ikke ventet. 

Doktoren 

(til Rosen). 

Hvad sagde jeg! (høit tn Holm). Ældre Bekjendt- 

skaber, Hr. Holm? 

Holm. 

Med Hr. Doktorens Tilladelse, ja! Jeg har al- 
drig undset mig ved at trykke en Arbeiders Haand, 

skal jeg sige Dem, og jeg haaber heller aldrig at 
blive for fornem dertil. 

Lianer. 
Tak, Hr. Holm, tak for de Ord! Jeg ved, at 
De aldrig vil svigte den simple Arbeider og hans 
Sag. Vil De give mig Lov til at besøge Dem? 
.... Jeg har saameget at tale med Dem om. 
(sagtere). Jeg skal sige Dem, nu er det sket, og nu 
maa Gud raade for Resten. 

Holm. 
Hvad er sket? 

Lis n er. 

Det vil de andre Herrer nok fortælle Dem . . 

. . . Jeg maa gaa nu, jeg har et vigtigt Hverv at 

besørge .... (tn Doktoren og Rosen). Saa siger jeg 

Dem Farvel, mine Herrer. 

Rosen. 
De vil altsaa fremture i Deres Stivnakkethed ! 
Jeg siger Dem endnu engang : De vil fortryde, hvad 
De har gjort! De handler aldeles uforsvarligt! 

Lisner 

(peger paa Holm). 

Der staar den Mand, Hr. Justitsraad, som jeg 
talte om før, og hvis min Gjerning trænger til no- 
get Forsvar, saa vil han kunne føre det bedre, end 
jeg selv er istand til, og han vil ikke unddrage sig, 
skal De se! Og hermed siger jeg Dem Farvel, mine 
Herrer, og takker Dem for den Tid, vi har havt 
med hinanden at gjøre. 

(gaar ud af Laagen.) 

FEMTENDE SCENE. 

De Forrige, uden Li sner. — Senere Helene. 

Ro s en. 
Jeg skulde dog haabe, Hr. Holm, at De ikke 
har nogen Del i alle disse Optøier? 

Holm. 
Optøier?! Jeg ved ikke, hvad Justitsraaden me- 
ner. Jeg er ganske uvidende om, hvad der er hændet. 

Doktoren. 
Er De? 

Holm. 

Hvad er der sket? 

Rosen. 

Aa, der er sket det, at Fabriken idag har maat- 

tet standse sin Virksomhed, fordi Lisner har stillet 

sig i Spidsen for en Sammensværgelse blandt Ar- 

beideme, der har ført til, at de Alle har faaet deres 

Afsked. 

Holm 

(overrasket og urolig). 

Er det muligt? .... er det virkelig sandt? 

Poul 

(jublende). 

Hurra! det kan jeg lide! Endelig begynder den 
nye Tid at stikke sit Hovede frem. 

Rosen 

(til Poul). 

Vent Du, til Du bliver spurgt. 

Poul. 
Jeg har Lov til at tale! 

Rosen. 
Jeg skal ikke nægte, Hr. Holm, at det — med 
et mildt Udtryk — forbauser mig i høieste Grad, 
at De, efter hvad der er forefaldet mellem os, vil 
optræde som Forsvarer af en saadan Sag. 

Poul. 
Det vil jeg med! 

Doktoren. 
Jeg vilde finde det mere besynderligt, hvis Hr. 
Holm vilde undlade at forsvare en Sag, i hvilken 
han, efter Alt hvad der foreligger, har spillet en 
saa fremtrædende Rolle. 

Holm. 
Men jeg kan dog forlange at blive troet paa 
mit Ord! .... Jeg erklærer Dem endnu engang, 
at jeg indtil dette Øieblik har været fuldstændig 
uvidende om, hvad der er foregaaet. 

Poul. 

Hvad skal det til at tage Sagen paa den Maade ? 

.... hvorfor vil Du ikke være dine Anskuelser 

bekjendt? 

Holm 

(sagte og indtrængende til Poul). 

Naar jeg nu beder Dig om at tie, Poul .... 
(høit). Jeg nægter ikke, at jeg af og til er truffet 
sammen med Lisner, ikke heller, at vi ganske i Al- 
mindelighed have talt med hinanden om Arbeidernes 
Stilling, og jeg mente dengang, hvad jeg fremdeles 
mener, at der paa det Punkt er Meget, der kunde 
ønskes anderledes, — men deri ser jeg ikke Noget, 

der kan være Gjenstand for Bebreidelse . . . . og 
jeg maa bestemt hævde, at j e g ikke kan bære An- 
svaret for, hvad en mulig Misforstaaelse af mine 
Ord kan forlede Andre til at gjøre. 

Poul. 
Kalder Du det en Misforstaaelse? Jeg be- 
griber Dig ikke! Istedetfor at dit Hjerte burde 
banke af Glæde og Stolthed over, at dine Ord have 
været kraftige nok til at faa Folk til at udføre en 
Handling i Ideens Tjeneste, saa skyder Du Resul- 
tatet fra Dig og skammer Dig formelig over din 
Seir! Men det mener Du heller ikke! .... Der 
er ingen Tvivl derom! Arbeiderne have ikke gjort 
Andet, end hvad Ideen og Pligten krævede, og jeg 
beklager kun, at de ikke ere gaaede videre endnu. 

Ilosen. 
Aa, Du .... Dreng! der er Ingen, der spør- 
ger Dig om din Mening, og der er Ingen, der bry- 
der sig om at høre den! 

Poul 

(hidsig). 

Saa — aa! Mener De det? .... Jeg vil 
sige Dem, at ... . 

Emilie 

(søger at holde ham tilbage). 

Poul ! 

Poul. 

Lad mig tale ! . . . . Jeg vil sige Dem engang 

for alle, at jeg ikke længer taaler den Behandling 

. . . . Jeg er ikke nogen Dreng, som man kan 

skubbe til, naar man lyster .... Jeg taaler det 

ikke. Jeg er gammel nok til at have en Me- 
ning! 

Helene 

(kommer ud fra Havestudøren og bliver staaende urolig og forundret 

ved at høre, hvad der foregaar). 

Rosen. 
Du?! — en Mening! 

Poul. 
Ja, jeg! ... . netop* jeg! .... og jeg erog- 
saa Mand for at gjennemføre den! 

Rosen. 

Jo, Du er en deilig En! Gud ved, hvad Du 

vil gjennemføre! 

Poul. 

Det skal De faa at vide! Nu har jeg længe 

nok kjæmpet med mig selv, skubbet op og taget 

Hensyn .... Nu er Tiden kommet, da det maa 

frem ! 

Holm 

(angst). 

Ti dog, Poul, jeg beder Dig. 

Poul. 

Nei! Jeg vil ikke længer tie ... . det maa 

have en Ende nu! 

Holm. 

Husk dog paa, der er Hensyn .... 

Poul. 

Hensyn!? Har Du ikke selv sagt, at Hensyn 

er Tvivl, en Hemsko for Villien?! 

Ilosen. 

Bom — bommelom! .... Nu gaar den store 

Tromme ! 

Poul. 

Haan De mig kun .... Det kan være, den 

Tromme vil skurre noget stærkt i Deres Øren! 

Rosen. 

Saa kan vi maaske endelig faa at høre, hvad 

det er, Du vil da. 

Holm. 

Du fortryder det, Poul; endnu engang: til 

Poul. 
Nei! 

Ilosen. 

Lad ham bare tale ! 

Holm 

(bleg, sagte for sig selv). 

Jeg bærer intet Ansvar! 

Poul. 
Jeg vil lade Dem vide, Hr. Justitsraad, at jeg 
ikke hylder den almindelige Betragtning af For- 
lovelser. 

Rosen. 
Ikke det? 

Poul. 

Nei! og at jeg endnu mindre deler den almin- 
delige Opfattelse af Ægteskabet. 

Rosen. 
Halløi! 

Poul. 

Jeg er ikke ene om denne Mening, og blandt 

dem, der her ere tilstede, er der idetmindste En, 

som .... 

Holm 

(bleg og tonløst). 

Maa jeg bede om at blive holdt udenfor Sagen. 

Poul. 
Jeg hylder den frie Kjærligheds Princip, og 
jeg vil ikke mod min Overbevisning lade mig smede 
i et Aag, som det er en Skjændsel at bære. 

Emilie. 
Du ved ikke, hvad Du siger, Poul .... 

Rosen. 
Ti stille , Emilie ! . . . . kom herhen ! (tager hen- 
des Haand under sin Arm; til Poul). Har Du mere at sige ? 

Poul. 
Jeg har det at sige, at hvis Emilie elsker mig, 
som jeg elsker hende, saa deler hun min Foragt for 
dette Aag og følger mig paa Tro og Love! Jeg 
modtager kun hendes Kjærlighed, naar den er fri 
og ubunden, thi kun i Kraft af den tilhøre vi hin- 
anden! Dette er min bestemte, uigjenkaldelige Vil- 
lie. Lad der saa ske, hvad der vil! 

Doktoren. 
Nei, det gaar for vidt! 

Emilie. 
Aldrig! .... jeg kan det ikke .... O, Poul, 
Poul, hvorfor er Du saadan! 

Rosen. 

Ti stille, min Pige! (til Poul). Maa jeg spørge 

Dig: Er Du bleven gal? .... Ved Du, hvad Du 

siger? Skammer Du Dig ikke ved i unge Pigers 

Nærværelse .... 

Poul. 

Jeg skammer mig ikke ved Sandheden, Hr, 
Justitsraad. 

Q 

Lygtemænd. ° 



114 



Rosen. 

Aa, Du .... (tvinger sig og standser; Poul møder hams 
Blik med et ungdommeligt og udfordrende Øiekast, Rosen vender gie 
til Holm og siger langsomt og alvorligt). Maa jeg spørge Dem. 

Hr. Holm, er det Dem, der har lært Poul alt dette ? 

Holm. 
Jeg kan ikke bære Ansvaret for Andres Hand- 
linger. 

Rosen. 

De omgaar mit Spørgsmaal: Er det Dem, der 
har raadet ham til dette Skridt? 

Holm. 

Jeg tager dem Alle til Vidne, at jeg endnu 

idag har raadet ham derfra .... det hørte De jo 

selv før. 

Rosen. 

Det er endnu intet Svar: Er det Dem, der 

fra først af har bragt ham paa denrie Ide. og raadet 

ham til at udføre den? 

Holm. 
Det vil sige .... jeg har .... 

Rosen. 
Ja eller Nei? 

Holm. 
Ja! 

(Helene, der har fulgt Samtalen med en Blanding af Forfærdelse o ir 
Indignation, og som, efter at Rosen har henvendt sig til Holm, har 
lyttet til med forøget Uro og i feberagtig Spænding, staar fra dettt* 
Øieblik som forstenet, ængstelig bleg og med en unaturlig Bo udbr< vlt 

over hele sin Person.) 

Rosen 

(peger mod Udgangen). 

Maa jeg saa bede Dem forlade mit Hus! 

Poul. 

(farer op). 

De har den Uforskammethed at vise ham Døren. 

Rosen. 
Nu kjender jeg Dem, falske Profet! Hvad skulde 
De her? Hvorfor sniger De Dem ind i en Familie, 
der levede lykkeligt og roligt, for at gaa den under 
Øinene med Deres glatte Ord og smukke Talemaader, 
og, mens De ler af dens Enfoldighed, undergrave 
dens Lykke, nedbryde Agtelsen, forføre Ungdommen 
og .... og .... og .. . . herud af mit Hus! 

Holm 

(i stærk Bevægelse, som han i Begyndelsen søger at tvinge). 

Vær rolig, Hr. Justitsraad .... jeg gaar! . . 
. . . Efter den Fornærmelse, De har tilføiet mig, 
har jeg intet Yalg .... Men først et Ord til mit 
Forsvar. De beskylder mig for at have bragt Ulykke 
over Deres Familie, og De tror, at jeg har villet 
det Onde for det Ondes Skyld .... Er det ret- 
færdigt? .... De kjender mig ikke .... De ved 
ikke, hvad der rører sig i mig eller i Tiden .... 
eller tror De, at Mennesket selv er Herre over, 
hvordan han vil tænke og føle? Nei! Hvad der le- 
ver i Tiden, det taler igjennem os, det danner vore 
Tanker, bestemmer vore Følelser . . . , De og jeg, 
vi Alle ere de Basuner, hvori Tiden blæser sin Ko- 
ral .... Men hvor bliver saa min Skyld? .... 
De tror, at det er en rolig Tid, hvori De lever! 
De ser ikke, at der gaar en skjult Strøm, rivende 
og voldsom. Endnu gaar den lavt, blandt Mudder 
og Dynd, men engang vil den, befriet fra sit Bund- 

8* 

fald, bryde frem i al sin Vælde, kogende og sy- 
dende, pidskende Bølgerne til fraadende Skum! . . 
... Nu jager De mig ud af Deres Hus med Haan 
og Foragt! Der kommer en Tid, da Hjulet dreier 
sig, da jeg staar øverst og De ligger under! .... 
Med hvad Ret bryder De Staven over mig? . . . . 
Hvad har jeg gjort? Jeg har lagt en Sten til den 
Bygning, der skal reises tiltrods for al Modstand, 
og hvis stærke Mure trodse Dem og Deres Afmagt. 
Naar den Dag kommer, da Krandsen heises — jeg 
kræver dem Alle til Vidne .... (standser pludseligt, 

da han faar Øie paa Helene, der dødbleg og næsten afmægtig læner 

sig til et Træ). For Guds Skyld! .... Deres Datter 
.... ser De da ikke, hun er syg .... hun .... 

Rosen. 

Min Datter arigaar ikke Dem .... Bort fra 

mit Hus! 

Holm. 

Helene! hør mig .... blot et Ord .... 

Helene 

(kold og rolig, med lav Stemme). 

Jeg kjender Dem ikke! 

Holm. 
Ogsaa hun ! .... vil da Ingen .... O ! min Gud ! 

(styrter ud). 

SEXTENDE SCENE. 

De Forrige, uden Holm. 

Poul 

(stiller sig midt paa Scenen, trodsig med Armene overkors og følger 
med Øinene Hosen, der gaar heftig op og ned). 

Vil De ikke ogsaa jage mig paa Døren? .... 



J 

Jeg gjør alle de Ord, han har sagt, til mine! . . . . 

~HøTGr De! .... De skulde smide mig ud', mens 

De er saa godt i Gang dermed ..... Jeg gjør mig 

jo skyldig i den samme Brøde: at have en anden 

jMening end De! 

Emilie 

(lægger Haanden paa hans Arm; han ryster den af sig). 

Poul! 

Doktoren 

(paa hans anden Side). 

Vær nu fornuftig! 

Poul. 
Jo! det maa jeg sige, De opfører Dem smukt! 
.... men det skal komme Dem dyrt til at staa, 
kan De troj .... Hvorfor svarer De ikke? .... 
Tror De, De kan tie mig til Tavshed?! 

Rosen. 
Se til, Du tæmmer din Tunge, Poul! 

Doktoren 

(til Poul). 

Hold dog inde, Menneske! .... ser De da 
ikke, hvor Emilie lider derunder? 

Poul. 
Hun maa hellere lide Lidt nu end Meget senere. 

Doktoren. 
Aa, en Frase hjælper ikke paa Sagen! .... 
hvorfra henter De Ret til for en Flyvegrilles Skyld 
at sætte en hel Families Lykke paa Spil. 

Poul. 
Det er ingen Flyvegrille ! . . . . Det er en fast 
Beslntning, der har brugt mange Dage og Nætter 

til at modnes .... Jeg er fast bestemt paa, at det 
skal have en Ende nu! .... Emilie! hør efter, 
hvad jeg siger: Du ved, at jeg elsker Dig saa høit. 
at jeg intet Offer vil sky for din Skyld, men jeg 
elsker Sandheden høiere, og paa dens Alter vil jeg, 
om det gjøres nødigt, ofre selv det Kjæreste, jeg 
har paa Jorden: Dig! .... Du hørte, hvad jeg 
før sagde, jeg gjentager det nu: Vil Du følge mig 
uden at Ægteskabets Lænker spotte vor Kjærligheds 
Erihed, saa lover jeg Dig til Gjengjæld, at jeg al- 
drig skal skuffe din Tillid, — hvis ikke .... saa 
maa Ofret bringes .... saa skilles vi i dette Øie- 
blik for aldrig at se hinanden mere .... Nu maa 
Du vælge! 

Emilie. 
O, Poul! Du ved ikke, hvad Du gjør, Du .... 

Rosen. 
Ti, Emilie! Lad mig svare ham. Siden Du 
selv forlanger det, og siden det ikke kan være ander- 
ledes, saa skal Du have din Yillie! .... Fra nu 
af er det forbi mellem os ! Du kan gaa, hvorhen Du 
lyster, men Emilie bliver her. 

Doktoren. 
Betænk dog .... 

Rosen. 
Der er Ingenting at betænke ! . . . . En Fader 
kaster ikke sin Datter i Armene paa et Menneske, 
der ikke har mere Agtelse for ham eller hende, end 
at han vover at komme med et saadant Forslag! 

Poul. 
Hvad saa Resultatet bliver, Hr. Justitsraad, for- 
lader jeg Der.es Hus. Men det er ikke Deres, men 
Emilies Svar, jeg søger. Hun har sin frie Villie, 
hun maa vælge mellem Dem og mig. 

Rosen. 
Det skal hun! Jeg frygter ikke hendes Yalg. 
Hun har ikke tabt al Agtelse for sig selv. 

Poul. 
Hvad svarer Du, Emilie? 

Rosen. 
Jeg vil dog tilføie en Ting. Skulde Du — 
det er umuligt, det ved jeg — men skulde Du vælge 
at forlade din Fader og din Ære, — saa er min 
Dør lukket for Dig for bestandig. 

Emilie. 

O , Poul , Poul ! hvorfor er Du saadan imod 

mig! .... Er det at elske mig at stille mig et 

saadant Valg! 

Poul. 

Det gjør mig ondt for Dig, Emilie, bitterligt 

ondt .... men det er sket! .... Hvis Du vil 

følge mig, saa .... 

Emilie. 
Nei! Nei! .... jeg kan det ikke! .... O, 
Pader, lad mig blive hos Dig .... Kan noget 

Menneske Være Saa ulykkelig ! (bøier sig grædende mod hans 
Bryst). 

Rosen 

(trykker hende ind til Big og kysser hende paa Panden). 

Det vidste jeg, mit Barn! .... (til Poul). Har 



120 



Du nu faaet din Villie? .... Graa saa i Guds 
Navn og lad os være i Fred. 

Poul 

(staar et Øieblik som bedøvet). 

Det kunde Du, Emilie! .... Vidste Du blot. 
hvor høit jeg elsker Dig ... . Det er forsilde . . 
. . . Farvel! .... vi ses ikke mere! (vender sig og gaar 

langsomt mod Udgangen). 

Emilie 

(kjæmpende med sig selv). 
Nei! Nei! jeg kan ikke! (river sig løs fra Rosen og ka- 
ster sig om Halsen paa Poul). Poul T 

Helene 

(med en Blanding af Forfærdelse og Indignation). 

Emilie ! 

Emilie. 

Lad der saa komme, hvad der vil .... Jeg 

kan ikke lade Dig gaa .... Tag mig med Dig! 

jeg vil følge Dig, hvor Du gaar .... jeg kan ikke 

Andet! .... Fader, tilgiv mig! 

Rosen 

(ude af sig selv). 

Tilgive Dig! aldrig! .... Seil I kun jeres 
egen Sø, I To ... . men det siger jeg .... kom 
mig ikke mere for Øine, thi, saasandt jeg lever, jeg 
jager Jer ud af mit Hus! 

(gaar heftig bort.) 

Doktoren 

(efter ham). 

Men saa hør dog ! . . . . Rosen ! .... Er Du 
fra Forstanden! 

SYTTENDE SCENE. 

De Forrige, uden Ilosen. 

Doktoren. 
Det er jo det reneste Vanvid, dette ! (ser paa Poul 

©g Emilie, der staa blege og skjælvende af Angst). Se. nu dem, 

de to blege Mennesker derhenne! .... Naa, saa 
det er den frie Kjær lighed, der skal være saa lyk- 
kelig ! . . . . Gud måa vide, hvorfor de da staar og 
ryste af Angst, som om de havde begaaet en For- 
brydelse .... Stakler! de ved ikke selv, hvad de 
har gjort. (Til Poul) Vil De tillade mig, Hr. Bech, 
at tale et Par Ord med Dem og Emilie om dette 
beklagelige Optrin. 

Poul. 
Det nytter ikke. — Nu er det sket .... De 
kan dog ikke bringe en Forsoning tilveie. 

Doktoren. 
Ønsker De det? 

Poul. 
Af mit inderste Hjerte, hvis det var muligt! 

Emilie. 
O ja, Hr. Poulsen! De mener os det godt! Tal 
med ham .... sig ham, at jeg ikke kan bære hans 
Vrede, at jeg . . . (brister i Graad). ... at jeg er saa 
" ulykkelig! 

Doktoren. 
Stakkels Pige! .... (tu Poul). Vil De gjøre det 
Skete ugjort? 

Poul. 
Det kan jeg ikke. 

Doktoren. 
De maa dog indrømme, at De har handlet urigtigt. 

Poul. 
Urigtigt! Nei .... Nei, jeg har ikke! . . . . 
Jeg har Ret, jeg .... 

Doktoren. 

Grodt! .... saa har De Ret .... Maaske! 

Jeg vil ikke disputere med Dem derom .... Men 

i et Punkt idetmindste har De Uret. Det, De vil, 

er jo først og fremmest, at ethvert Menneske skal 

have sin Frihed? 

Poul. 

Er det deri, jeg har Uret? 

Doktoren. 
Yist ikke! Lad mig tale ud. Det er i Kraft 
deraf, at De har handlet, som De har gjort? 

Poul. 
Ja. 

Doktoren. 

Og det er ikke noget øieblikkeligt Indfald, det 

er en Tanke, som De har underkastet en nøiagtig 

og samvittighedsfuld Overveielse? 

Poul. 
Naturligvis, det har jeg! .... I over en hel 
Maaned har jeg .... 

Doktoren. 

En hel Maaned! .... Ser man det! Og hvad 

De — med Deres Forstand og Udvikling — har 

brugt „en hel Maaned" til, det giver De nu Emilie 

et Par Sekunder til at tage Bestemmelse om ! . . . . 

Det kalder nu De at lade hende have sin frie Vil- 
Re? Det er Deres Begreb om Frihed? 

Poul. 
De har Ret .... det er slet ikke faldet mig 
ind .... jeg har ikke tænkt derpaa .... men 
hvorledes skal jeg. nu . . . . 

Doktoren. 
Hør nu mit Forslag ! Som Emilies Gudfader, og 
som den, der nu maa træde hende i Faders Sted, 
forlanger jeg af Dem, at der gives hende tilstrække- 
lig Tid til nøie og alvorligt at overveie sin Beslut- 
ning. Jeg forlanger, at Emilie nu strax flytter hjem 
til min Kone og mig og opholder sig i vort Hus i 
fjorten Dage. Hvis hun efter Udløbet af den Tid 
fastholder sin Beslutning, og hvis ikke heller De 
har forandret Deres Mening, saa giver jeg Dem mit 
Æresord paa, at jeg ikke længer skal lægge Dem 
Hindringer i Veien. — Hvad siger De dertil? 

Poul. 

Jeg gaar ind derpaa! — jeg vil jo kun, hvad 

der er rigtigt. 

Emilie. 

Og imens taler De med Fader? vil De ikke? 

.... O! hvis Alt kunde blive godt igjen. 

Doktoren. 
Det bliver det nok, min Ven! (til Poul). Saa gi- 
ver De mig Deres Haand paa, at De i de fjorten 
Dage hverken mundtligt eller skriftligt vil søge at 
indvirke paa hendes Beslutning? 

Poul 

(girer ham Haanden). 

Det lover jeg! 

Doktoren. 
Godt! — Lad os saa komme herfra. Her har 
vi Intet mere at gjøre. 

(Han byder Emilie Armen; de gaa.) 

ATTENDE SCENE. 
Helene 

(alene). 

Hvor det skjærer og piner herinde .... Hvor- 
for kommer Taarerne ikke og lindrer? .... det er 
som Alt indeni mig er bleven til Sten .... Min 
Fader har jaget min Søster ud af sit Hus .... 
min Søster har svigtet sin Ære .... Forfærdeligt ! 
. ... og dog ingen Taarer! .... og han! han, 
der stod for mig som et skinnende Lys, ham er 
det, som .... o skammeligt! skjændigt! . . . , O! 
jeg trænger til at græde og græde og blive ved at 
græde .... 

NITTENDE SCENE. 

Helene. — Bedstemoderen. 

Bedstemoderen 

(kommer ud fra Havestudøren). 

Monstro her er Nogen herude? .... Jeg syn- 
tes, jeg hørte Stemmer (famler sig frem med Stokken, finder 
den gamle Stol og sætter sig ned). Helene ! Er Du her ! 

Helene. 

Ja, Bedstemoder ! (gaar hen og giver hende Haanden). 

Bedstemoderen. 
Hvor Du er kold, Barn! Kom, lad mig varme 
cline Hænder . . . .Saa! gjør det godt? .... Hør, 
min Ven , skal vi ikke have Slutningen paa Hi- 
storien ? 

Helene. 
Historien ? 

Bedstemoderen. 

Ja, den om Prindsen. 

Helene 

(med udbrydende Graad). 

Bedstemoder! Prindsen døde. 

(Tæppet falder). 



FJERDE AKT. 



Scenen fremstiller en Have hos Doktor Poulsen. Tilhøire ligger Huset. 
Bet er henad Aften. Lidt efter lidt falder Mørket paa; henimod Slut- 
ningen Maaneskin. 



FØKSTE SCENE. 

Doktoren og Rosen komme ud af Huset. 

Rosen 

(taler ind i Huset). 

Farvel, Fru Poulsen ! og endnu engang Tak for 
Deres Yenlighed mod Emilie og fordi De fik hende ' 
bragt til Fornuft .... Hvad behager? .... Ja 
vist kommer jeg igjen .... Jeg skal blot hjem og 
hente Pigebørnene .... Farvel saalænge! (til Dok- 
toren). Hpr, kjivre Yen! nu, da vi ere ene .... sig 
mig: Har Du gjort, hvad jeg bad Dig om? 

Doktoren. 
Hvilket? 

Rosen. 

HaV l>u anmodet .... denne .... Holm om 

at talt* Poul tilrotte? 

Doktoren. 
Ja, det yil sige, jeg har ikke truffet ham hjemme, 
men jeg har skrevet ham til og udbedet mig en 
Samtale. Jeg maa iøvrigt tilstaa, at det har været 
mig et meget ubehageligt Hverv. Jeg venter mig 
heller ikke Noget deraf. 

Rosen. 
Tror Du ikke, han skulde komme? 

Doktoren. 
Nei ! og — ærligt talt — i hans Sted vilde jeg 
heller ikke have taget nogen Notits af en saadan 
Anmodning. Nei, jeg har foretaget et andet Skridt, 
som forhaabentlig vil bære bedre Frugter. Jeg har 
idag skrevet til Poul, at han, efter hvad der er 
forefaldet, maa betragte Forlovelsen mellem sig og 
Emilie som hævet. 

Rosen 

(urolig og forundret). 

Som hævet?! 

Doktoren. 
Ja, det er det sikreste Middel til at faa ham 
tilbage. Jeg er overbevist om, at han allerede for 
længe siden har fortrudt, hvad han har gjort. Men 
det er nu engang ikke saa let at komme og sige, at 
man har havt Uret. Han trænger til en Anledning 
— det er den, jeg har givet ham. 

Rosen. 
Du har Ret .... Jeg kan ikke være Dig tak- 
nemlig nok, kjære Ven, for Alt, hvad Du har gjort 
for os i denne Tid. 

I) oktoren. 
Snik — Snak! Naar Du i din Hidsighed render 
Dig en Stage i Livet, saa er det min Pligt at re- 
parere Skaden. Jeg er ikke Doktor for Ingenting, 

maa Du vide. 

E-osen. 

Ja, jeg har kanske ikke baaret mig ganske rig- 
tigt ad. 

Doktoren. 

Nei, det skal Gud vide! Havde Du været den 
besindige og fornuftige Mand, som Folk anser Dig 
for, saa havde Du simpelthen lukket Pigebarnet inde 
i sit Værelse, til de Nykker var gaaet af hende: 
istedetfor gaar Du hen og lyser en theatralsk For- 
bandelse over hendes syndige Hovede .... Ja, tak 
Du din Gud, at det gik, som det gik .... Naa, 
lad os nu ikke tale mere om det .... Har Du 
været paa Fabriken idag? 

Rosen. 
Jeg kommer lige derfra. Gudskelov at vi fik 
det igang igjen .... Sig mig, ved Du Noget om Lisner ? 

Doktoren. 
Stakkel! — det gjør mig ondt for ham . . . . 
men der maatte statueres et Exempel. 

Rosen. 
Ja, det maatte der vel .... Yar han meget 
ulykkelig, da han fik et vide, at han ikke vilde 
blive antaget igjen? 

Doktoren. 
Han sagde ikke et eneste Ord. Han var noget 
bleg, da han gik. 

Rosen. 
Stakkels Mand! .... Tror Du ikke, at vi . . 
. . . i al Hemmelighed, forstaar sig .... kunde 
gjøre Noget for at hjælpe ham lidt? 

Doktoren. 

Jeg har selv tænkt derpaa .... Vi kan tale 

derom, naar Du kommer igjen .... Bliv nu ikke 

for længe borte. 

Rosen. 

Nei, jeg gaar lige> hjem og henter Emilie. 

Doktoren. 
Helene kommer dog vel med? 

Rosen. 

Ja vist gjør hun det. Hun er oppe for at 

spørge til sin Kusine, der er syg, som Du ved. 

Hun gaar saa lige herhen. Jeg haaber, hun kan 

komme, før det bliver mørkt .... Farvel saalænge! 

Doktoren. 
Farvel, Rosen! 

(Ko s en gaar ud tilhøire). 

ANDEN SCENE. 
Doktoren 

(alene; ser paa sit Uhr). 

Klokken er allerede henved Syv .... Poul 
maa jo have faaet mit Brev .... Skulde han vir- 
kelig ikke komme .... Naa, ja! det er ogsaa en 
Løsning paa Historien .... Ah! der har vi den 
forlorne Søn ! det lader dog til, han har faaet Skræk 

i Blodet. 

9 

Lygtemænd. 

TRED1E SCENE. 

Doktoren. — Poul kommer hurtigt og urolig fra venstre Side. 

Doktoren. 
Hvad ser jeg! Er det Dem, Hr. Bech! Vel- 
kommen. 

Poul. 

Gud være lovet, at jeg traf Dem hjemme. 

Doktoren. 
Hvad staar til Tjeneste?'. - . . Er De syg? . . 
. . . De ser saa forstyrret ud? 

Poul. 
Jeg har for lidt siden faaet et Brev fra Dem .... 

Doktoren. 
Ja. 

Poul. 

Hvori De fortæller mig, at min Forlovelse med 

Emilie er hævet .... 

Doktoren. 

Det kan da ikke forundre Dem ? Det . er jo 

kun den simple og naturlige Følge af, hvad der 

er sket. 

Poul. 

Kalder De det naturligt? Naturligt! at hun. 
som jeg elsker, og som elsker mig .... men det 
er umuligt .... det kan ikke ske. Jeg vil ikke 
opgive hende .... Jeg maa tale med hende! hvor 
er hun? 

Doktoren. 

Frøken Rosen? hun er hjemme. 

Poul. 
Hjemme?! . . * . hos sin Fader? 

Doktoren. 
Ja, naturligvis. Hvor skulde hun ellers være? 
Hun tog hjem Dagen efter. 

Poul. 
Det er altsaa sandt? Huu hæver sin Forlovelse 
med mig? hun støder mig fra sig .... og uden 
at sige el eneste Ord .... hun, som — Nei! det 
kan ikke være muligt! Emilie kunde aldrig .... 
•leg forlanger at vide, hvorledes dette er gaaet til. 

Doktoren. 
Det er gaaet ganske naturligt til. Da hun var 
kommen saameget til Ro efter det beklagelige Op- 
trin forleden, at hun kuude tænke klart over Situa- 
tionen, saa indsaa hun, at et Forslag som det, De 
havde gjort hende, var en Fornærmelse imod hende, 
og det gik derigjennem op for hende, at hele den 
Idekreds, hvori De bevæger Dem, var saa forskjellig 
fra hendes, at der ikke kunde være Tale om den 
Harmoni, som er nødvendig, naar man skal leve et 
helt Liv sammen. — Saa tog hun hjem. 

Poul. 
Og saa let kunde hun opgive mig! 

Doktoren. 
Let! Hm! En ung Pige, der mener det alvor- 
ligt med sin Kjærlighed, kommer ikke saa let over 
noget Saadant. Kan det være Dem nogen Be- 
roligelse, saa kan jeg forsikre Dem, at det har væ- 
ret hende en stor Sorg. Men jeg haaber, at Tiden, 

forandrede Forhold .... 

9* 

Poul. 
Og ikke et Ord havde hun at sige mig! Hvis 
vi dog blot havde talt med hinanden, saa vilde .... 

Doktoren. 
Til hvad Nytte, Hr. Bech? Jeg kan fortælle 
Dem — som et Kuriosum — at hun var naiv nok 
til at spørge mig, om jeg ikke troede, at Alt dette 
fra Deres Side kunde være en ungdommelig Op- 
brusning .... 

Poul. 
* i a . . . . 

Doktoren. 

En øieblikkelig Letsindighed, der ikke havde 
nogen dybere Rod, og som var Deres egentlige Na- 
tur fremmed . . . , 

Poul. 

Ja, netop .... 

Doktoren. 
Om det ikke kunde være en Paavirkning fra 
Andre, og saa fremdeles .... det var virkelig rø- 
rende at se, hvorledes hun klyngede sig til dette 
som sit sidste^Haab .... 

Poul. 
Ja, ja .... og hvad sagde De? 

Doktoren. 
Jeg! Jeg svarede hende naturligvis, at det 
kunde der slet ikke være Tale om. 

Poul. 
Det svarede De hende? 

Doktoren. 
Ja, naturligt? Jog sagde hende, at det vilde 

være en Fornærmelse mod Dem at tro, at De uden 

den nøieste og alvorligste Overveielse vilde have 

handlet, som De har gjort .... 

Poul. 

Men hvis jeg nu senere .... 

Doktoren. 

Og jeg tilføiede, at naar en Mand gjorde sig 

til Talsmand for Ideer, der vare saa alvorlige og 

gjennemgribende i deres Følger, saa gik det ikke 

an at betragte det som Spøg eller Leg .... 

Poul. 

Jeg tilstaar, at ... . 

Doktoren. 

Saa var dét udsprungen af en grundfæstet 

Overbevisning, der hvilede paa et helt Livs Erfaring, 

og som kun var naaet gjennem mange Kampe, og 

at hun tog storlig feil, naar hun troede, at en ung 

Piges Kjærlighed kunde bringe en saadan Mand til 

at svigte sine Principer .... Ja, for saadan er 

det dog vel? 

Poul. 

Spot mig kun ! Jeg har fortjent det .... Hvad 

raader De mig til at gjøre? 

Doktoren. 
De skal Ingenting gjøre. De skal være glad 
over, at det er sket, som det er sket .... Emilie 
passer ikke for Dem eller Deres Ideer. Saadan en 
lille Pige, der hænger ved Dem med hele sit Hjerte, 
og hvis Tanker ene og alene dreier sig om Dem, 
hende kan der, naar Alt kommer til Alt, ikke være 
meget ved. 

Poul. 
Hvor kan De staa og pine mig saadan! Vil 
De de ikke forstaa, at jeg bittert angrer, hvad jeg 
i et Øiebliks Hidsighed og ... . Vanvid har gjort. 
— Hvorfor piner De mig da? .... Er jeg ikke 
allerede straflet haardt nok! 

Doktoren. 
Ikke mere, end De har fortjent. Man kan ikke 
saadan skyde Følgerne af sine Handlinger fra sig! 
Man leger ikke ustraffet med Ild. 

Poul. 
Er der da ikke det mindste Haab for mig? 

Doktoren. 
Jeg ved det ikke .... Men det ved jeg, at 
var jeg i Emilies Sted, vilde jeg betænke mig to 
Gange paa at betro mig til et Menneske, der havde 
budt mig noget Saadant. 

Poul. 
Jeg har fortrudt det lige fra det Øieblik, det 
skete .... og hvis hun .... hvis hun vilde til- 
give mig, saa lover jeg . . . . saa svarer jeg for mig 
selv .... Hr. Doktor! De er den, der har mest 
Indflydelse paa hende .... Hvis De vilde gaa i 
Forbøn for mig, saa .... 

Doktoren. 
Jeg?! Nei, det maa De virkelig selv om. 

Poul. 
Hvad raader De mig til at gjøre? 

Doktoren. 
Fortæl hende simpelt og ligefremt, hvordan Sa- 
gerne staa, at De erkjender at have baaret Dem ad 

som et galt Menneske, men at De fortryder det . . 
. . . og se saa, hvad der kommer ud deraf. 

Poul. 
Ja, det vil jeg! 

Doktoren. 
Hvis De vil gaa derhen strax, saa. vil De træffe 
Emilie og Justitsraaden hjemme. Saa kan De faa 
det Hele afgjort endnu iaften. 

Poul. 
Endnu iaften?! 

Doktoren. 

Betænker De Dem? 

Poul. 

Nei! jeg gaar .... Tak, Hr. Doktor, tak for 

Alt, hvad .... 

Doktoren. 

Mig har De ikke Noget at takke for — Far- 
vel, Poul! Til Lykke! 

(Han gaar ind.) 



FJERDE SCENE. 

Poul. — Strax efter Holm. 

Poul. 
Maaske kan Alt blive godt endnu! (gaar ud tn- 

høire, men kommer strax efter hurtigt og forsigtigt tilbage). Jeg 

tager ikke feil! .... Det var Holm, jeg saa ude 
paa Yeien ! . . . . Bare han ikke har set mig .... 
Jeg vil vente, til han er gaaet forbi ! (speider forsigtigt 
ud mellem Buskene) Hvad ser jeg! .... Han 

kommer herind! (ser sig hjælpelist om). Hvad skal iec 

gjøre!? .... Der er han! (han trykker si« op mod en Busk 
i Baggrunden). 

Holm 

(kommer ind og gaar forbi uden at se ham; Poul vil forsigtigt snijre 
sig ud, da Holm, gjort opmærksom ved Støien, vender sig og Bigei '•) 

Poul! Hvad gjør Du her? 

Poul 

(flov og med nedslagne Øine). 

Ah! er det Dig, Holm! .... Jeg kjendte Dig 

virkelig ikke. 

Holm. 

Hvad bestiller Du her? 

Poul 

(som før). 

Hvad jeg bestiller? .... jeg .... jeg gik 
mig en Tur .... og saa fik jeg Lyst til at se lidt 

ind i Haven .... (Med et Kast med Hovedet og idet han 
tvinger sig til at se ham ind i Øinene) Det har jeg Vel Lov 

til, skulde jeg mene.* 

Holm. 
Du lyver, Poul! Du har været derinde! (peger 

mod Huset). 

' Poul. 

Naa! om saa var!'? Det skylder jeg vel ikke 

Dig Regnskab for. 

Holm. 

Svar mig! Hvad vilde Du der? 

Poul. 
Det angaar ikke Dig. 

Hol m. 
Det angaar mig mere, end Du tror. 

Poul. 
Jeg vil sige Dig engang for alle, Holm, at saa- 
meget jeg end har holdt af Dig og set op til dine 
Evner, saa maa det fra nu af være forbi mellem os. 
(xaa Du dine Yeie, jeg gaar mine. 

Holm. 
. Ei — ei! Du opsiger mig Huldskab og Troskab? 

Poul. 
Ja! ... . Jeg har faaet nok af at være en 
Lededukke i dine og i de Andres Hænder. Det er 
forbi nu. Hvor klog og hegavet Du end kan være, 
saa skal Du ikke længer gjøre Dig Uleilighed med 
at tænke og føle paa mine Vegne. Det skal jeg 
nok selv besørge .... Du spurgte mig, hvad jeg 
vilde her. Jeg skal sige Dig det. Jeg vilde gjøre 
min Uret god igjen .... Ja, min Uret! thi jeg 
har begaaet en Uret, saasandt som Samvittigheden 
hverken har lactøt mig Ro ved Dag eller Nat . . 
. . . Thi jeg tror endnu paa Samvittighedens Stemme, 
— saa kan Du og det andet Slæng le saameget, 
T lyste. Jeg bryder mig ikke en Døit om de Skraal- 
halse, der tro, at hele Verden kun dreier sig om 
dem. 

Holm. 

Du dømmer om Andre fra Dig selv. 

Poul. 
Holde Taler, det kan de ! . . . . Kan Du nævne 
mig En af dem, der har gjort saameget som en 
eneste Smule for de Ideer, de altid skraaler om? 
Blot En? 

Holm. 
Jo! Du skulde opkaste -Dig til Dommer! he! 
D u ! Du, der flygter som en Hund med Halen mel- 
lem Benene, fordi der viser sig et Par Skyer i Hori- 
sonten .... Skam Dig, Poul! .... For Pokker! 
løft dit Hoved og vær en Mand! I Kampen for 
Ideen gjælder ingen Halvlied! .... Saml al din 
Villie, al din Kraft, al din Lidenskab, — og saa: 
løs paa det Maal, Du har sat Dig! .... Saa bleg- 
ner al Modstand. 

Poul. 

Du kan spare dine Ord. De ere spildte paa 
mig. I kan selv udføre Eders Ideer, hvis I har 
Lyst dertil .... Jeg melder mig fra det! 

Holm. 
Du er en Pjalt, Poul! 

Poul 

(rolig, med undertrykt Bevægelse). 

Ja! haan mig kun! .... 1 har ikke prøvet, 

hvad det vil sige .... Jeg er den Eneste, der har 

taget Lidelsen! 

Holm. 
Du! Lidelsen! 

Poul 

(stille og bevæget). 

Jeg har mistet den, jeg elskede høist paa 

Jorden. 

Holm. 

Hvad mener Du med det? 



Poul 

(neppe istand til at beherske Graaden). 

Hun har taget sit Løfte tilbage. 



% 

Holm. 
Er det sandt? 

Poul. 

Kunde hun Andet? Hvad maatte hun, der er 
saa ren og uskyldig, tro om den, der vovede at byde 
hende, hvad jeg har budt hende! .... Jeg agter 
hende derfor, og jeg har aldrig elsket hende saa 
høit som nu ! . . . . Hvor kunde jeg faa det over 
min Mund! jeg begriber mig ikke selv! .... Men 
det er Jer, der har sat det i mig, Du og de An- 
dre — ja, netop Du! Før Du kom, var jeg mig 
selv, og vilde ikke Mere, end jeg kunde; det var 
Dig, der blæste mig op! ... . Gid jeg aldrig havde 

kjendt Dig! 

Holm. 

Det gjør mig ondt for Dig, Poul. 

Poul. 
Spar din Medynk! .... Fra nu af skilles vore 
Veie. Jeg kjender Dig ikke mere. 

(Gaar hurtigt ud tilhøire.) 

FEMTE SCENE. 
Holm 

(alene). 

Stakkels Poul! .... Jeg kan forstaa ham . . 
. . . det maa være tungt at miste den, man elsker 
.... Gives der da ingen Kvinder, der ere istand 
til at føle denne evige, ubegrændsede Kjærlighed, 
i hvis Straaler alle Hensyn fortæres, som ikke veier 
og maaler, men som bryder hvert et Baand og brin- 
ger hvert et Offer, som glemmer Alt, fordi de kun 
vil Et, som aabner deres Arme og siger: Da Kjær- 

ligheden fødtes i min Sjæl, da døde hele Verden 
for mig .... Jo ! jeg tror derpaa ! jeg v i 1 tro der- 
paa .... hvis ikke, saa .... Kunde jeg møde 
hende her! ... . Denne Doktor tror, at jeg kom- 
mer for hans Skyld .... hvad mon han vil mig? 
.... han aner ikke, at ... . 

SJETTE SCENE. 

Holm. — Doktoren. 

Doktoren. 
Jeg heder Dem undskylde, hvis jeg har ladet 
Dem vente. Jeg vidste ikke, De var kommen. Man 
jeg hede Dem træde indenfor. 

Holm 

(kort). 

For at jeg anden Gang kunde blive vist Dø- 
ren? ..... Tak, jeg bliver her. 

Doktoren. 
Som De vil. Jeg har tilladt mig at udbede 
mig en Samtale med Dem, og jeg kan tænke, at 
det maa have forundret Dem at modtage en saadan 
Anmodning fra mig. 

Hol m. 

Jeg antager, at Forundringen bliver gjensidig. 
Det kan neppe have forundret Dem mindre, at je 
har imødekommet en saadan Opfordring. 

Doktoren. 

Jeg takker Dem, fordi De er kommen. Det 
gjør mig saameget mere ondt at have uleiliget Dem, 
som den Anledning, i hvilken jeg vilde have tid- 
bedet mig Deres Bistand, nu er falden bort af sig 

selv. Jeg vilde have anmodet Dem om at være 
mig behjælpelig med at bringe Poul til Fornuft. 

Holm. 

Det synes, som om De er uvidende om, at dette 
Forslag mildest talt er en Uhøflighed imod mig. 

Doktoren. 

Det kan jeg dog ikke se. Hvor forskjell ige 
vore Meninger end ellers kan være, saa troede jeg 
dog, at vi kunde være enige om Et: at en Alliance 
med et saa ungdommeligt og letsindigt Brushovede 
som Poul ikke i nogen synderlig Grad kunde gavne 
hverkem Dem eller Deres Sag, — ja, jeg maa ær- 
ligt talt tilstaa Dem, jeg havde endogsaa smigret 
mig med det Haab, at De efter en rolig Overveielse 
selv vilde indrømme det Forkastelige i det, De har 
tilskyndet ham til at gjøre, saameget mere som De 
dog ikke kan frikjende Dem selv for et vist An- 
svar med Hensyn til de sørgelige Følger, det kan 
have for hele hans. Fremtid. 

Holm. 

Ansvar ? Jeg drister mig til at paastaa, at den 
Indflydelse, jeg har havt paa Poul, kun kan udvikle 
og forædle ham. Jeg har vækket ham af hans Døs, 
jeg har aabnet hans Øine for det Trællesind, hele 
den jammerlige og bornerede Tænkemaade, der ka- 
rakteriserer Samfundet og dets Vedhængen ved gamle, 
udslidte Ideer, der forlængst har mistet al Ret til 
at leve. Er dette mit Ansvar? Jeg kan bære det. 

Doktoren. 

Det er overraaade stærke Ord, Hr. Holm! . . 
. . . Jeg skal ikke nægte, at det Had og den Huan, 

hvormed De og Deres Kreds ved hver enDeilighed 
overfalder den bestaaende Tilstand, altid har været 
en Gjenstand for min Forundring. Det Samfund, 
hvori vi leve, er jo dog ikke bleven til af sig selv! 
det hviler paa Ideer, der kan forekomme Dem som 
gamle og udlevede, men som dog vel engang i alt 
Fald har været det sunde og naturlige Udtryk for, 
hvad Menneskene har tænkt og følt. Det er ikke 
faldet ned til os fra Maanen .... Det er et na- 
turligt og nødvendigt Resultat af en Række histo- 
riske Forudsætninger og har derigjennem sin ideelle 
Berettigelse og et ustridigt Krav paa Respekt. 

Holm. 

Og paa denne Respekt skal alle senere Tider 
hvile i hellig Beundring for Fortidens Gjerninger 
og i rolig Nydelse af de skjønne Frugter , de have 
baaret?! .... Hvorfor ikke?! .... Med andre 
Ord: den Respekt, som De tilbeder, er en Bom. 
hvorpaa der staer skrevet: „Videre kommer Ingen! 
her standser al Udvikling! her dræbes alt Liv! fra 
nu af er der Intet at gjøre uden at sove!* 

Doktoren. 

Nei! — Hvad der har levet sin Tid ud, det 
maa dø, — og det dør! Men man skaber ikke No- 
get af Intet. Den Respekt, hvorom jeg taler, er 
Grundstenen, hvorpaa der skal bygges, hvis man 
ikke vil, at Jorden skal vakle under sin Byrde . . 
. . . Tro De mig, Deres Stræben vilde bære bedre 
Frugter, hvis den udsprang, ikke saameget af Had 
til det Gamle, som af Kjærlighed til det Nye! 

Holm. 
Fraser ! 

Doktoren. 

Ja, kald De det Fraser, hvis De vil ... . 

Man laver ikke Verden om i en Haandevending '. 

Den Følelse af, hvad der er Ret og Uret, den hele 

Forestillingskreds , der har sine Rødder dybt i det 

Bestaaende, den vælter ikke om, fordi De og en 

Hoben unge Mennesker raahe paa, at det bør være 

anderledes, selv om de saa havde titusinde Gange 

Ret .... Og den, der kommer til en ung Pige 

med Forslag om fri Kjærlighed, han fornærmer 

hende i hele hendes Tankegang, — og han elsker 

hende ikke ! ellers kunde han ikke i selve det Øie- 

blik, hvori han aabenbarer hende sin Kjærlighed, 

være betænkt paa at holde sig en TJdvei aaben, ad 

hvilken han kan slippe bort, naar det kniber; thi 

Andet er det ikke, naar Alt kommer til Alt! 

Holm. 

Og videre har Deres „Respekt" ikke formaaet at 

føre Dem! . . . , De har en daarligTro til Verden. 

Jeg for min Del tror, at der gives Kvinder, der 

ere istand til at hæve sig over Verdens Smaalig- 

hed, der ere ædle og høisindede nok til at trodse 

alle Hensyn for fuldt og helt at hengive sig til den 

Mand, de elske. 

Doktoren. 

Maaske der gives saadanne Kvinder. Jeg tror 

det selv. Men de ere sjeldne. De finder ikke En 

af titusinde. 

H o 1 m. 
Men denne Ene har Ret, de Andre Uret. Hun 
skriver Loven! 

Doktoren. 
De er en fuldblods Idealist, Hr. Holm! 

Holm 
De tager feil, — men kald mig, hvad De vil! 

Doktoren. 
Skulde kun de have Ret til at leve, der leve 
fuldt ud for Ideen, saa Grud hjælpe os Allesammen! 
. . . . Nei, naar det er en Erfaring, der Dag for 
Dag bekræfter sig, at Menneskene ikke ere saa gode 
som de burde være, saa er Hensynet dertil selv- 
skrevet til at spille en Rolle ved Samfundets Ord- 
ning. 

Holm. 

Lad os ende denne Samtale. Den fører ikke 
til Noget. Yi To forstaa ikke hinanden. 

Doktoren. 

Som De vil ... . Yore Yeie synes saa for- 

skjellige. Hvem ved? .... inaaske føre de dog 

til samme Maal. 

Holm. 

Jeg tror det ikke. Farvel. 

Doktoren. 

Farvel ! (han gaar ind). 

SYYENDE SCENE. 

Holm. — Strax efter Helene. 

Holm 

(jjaar rask mod Udgangen tilvenstre, men standser og lytter). 

Det er hende ! leg føler det paa mig . . 

. . . det er hendes Gang .... og hendes elskede 

Skikkelse .... Jeg skjælver over hele Kroppen . . 
. . . Hvorfor er jeg bange? .... Mod! Hun maa 
være min! 

(Helene kommer fra venstre Side uden at se Holm.) 

Holm 

(træder frem). 

Tilgiv, at jeg vover at standse Dem .... Vil 
De værdiges at høre, hvad jeg har at sige? 

Helene 

(farer sammen, da hun ser ham). 

Jeg har Intet med Dem at tale. (Vil gaa.) 

Holm. 
Gaa ikke .... jeg beder Dem .... hører 

De ! . . . . gaa ikke ! (træder i Veien med hende). Nei ! 

De maa ikke gaa! De skal høre mig! 

Helene. 

Med hvad Ret vover De ... . 

Holm. 

Fordi jeg kjender Dem bedre end De selv! 

Fordi baade De og jeg ere for gode til, at der skal 

leges med vorSkjæbne! .... Forstaar De da ikke, 

at dette Øieblik skal afgjøre min Lykke og Deres! 

.... Tilgiv mig, Helene! vil De høre, hvad jeg 

har at sige? 

Helene. 

Hvorfor beder De, naar De kan tvinge .... 

(forpint; med et pludseligt Udbrud) Hvorfor piner De mig?! 

Hvorfor søger og forfølger De mig overalt! hvad 

har jeg gjort Dem!? 

Holm. 

Ja, jeg har søgt Dem og trodset Deres Mis- 
hag, jeg har fulgt Dem og ikke ændset Deres hur- 

Lygtemænd. 10 

tige Gang og Deres nedslagne JØine .... jeg har 

sneget mig om Deres Bolig om Natten, naar De 

sov .... og De spørger mig hvorfor?! .... Jeg 

kunde ikke Andet! det er mit eneste Svar . . . . 

Helene; jeg elsker Dem! 

Helene. 

Gaa .... forlad mig . . . . Vi To kjende ikke 

hinanden mere! (vil gaa). 

Holm 

(griber hendes Haand). 

Hvortil denne strenge Kulde! Yil De da be- 
drage Dem selv og mig? Jeg skal give Deres Tan- 
ker Ord: De elsker mig, Helene, som jeg elsker 
Dem! det er Verdens Dom, De frygter! . . . . Yi 
vil reise hort herfra .... vi To alene .... langt 
hort, hvor Ingen kjender os .... vi vil glemme 
Yerden og al dens Kamp og Strid .... Kom! 
følg mig .... et helt Liv fuldt af Lykke og Kjær- 
lighed venter os derude .... 

Helen e 

(støder ham fra sig). 

Slip mig! De fornærmer mig! 

Holm. 

Glem hvad jeg sagde .... jeg vidste ikke af 

mig selv .... jeg tigger Dem om Tilgivelse — 

nei! vend Dem ikke bort! — De ved slet ikke, 

hvad De er for mig .... De er mere end mit Liv. 

mere end min Gjerning, mere end Alt i Yerden . . 

. . . Engang havde De Godhed for mig .... hvad 

skiller os da nu? 

Helene. 

Det Onde, der skyder frem i Deres Fodspor. 

Holm. 
De dømmer haardt. Mit Livs Maal var ikke 
af det Onde. 

Helene. 
Hvad kjender jeg dertil?! .... Jeg ved kun 
det: Yerden laa saa lys for mig . . '. . De har gjort 
den mørk og skummel. 

Holm. 
Har jeg forbrudt mig imod Dem, saa glem og 
tilgiv .... Helene! De er voxet sammen med det 
Bedste i mig! Stød mig ikke fra Dem, — saa dræ- 
ber De det! 

Helene 

(vender sig imod ham; med Lidenskab). 

Har De da Intet dræbt i mig?! Det Bedste, 
det Skjønneste, jeg eiede, har De traadt under Fød- 
der! .... Ingen, Ingen, Ingen har saaret mig, 
som De! 

Holm. 

Men Ingen har elsket Dem, som jeg! . . . . 
Jeg kan ikke opgive Dem! .... Hvad forlanger 
De af mig? Vil De, at jeg skal blive en Anden 
end den, jeg er ? vil De, at jeg skal vende de Ideer, 
jeg har kjæmpet for, Ryggen? at jeg skal kjæmpe 
imod dem? .... Alt, Alt vil jeg gjøre .... blot 
De vil sige, at De elsker mig? 

Helene. 
De bedrager Dem. Jeg elsker Dem ikke . . 
j ... Der stod en Skikkelse for mig, saa stor og 
herlig, jeg elskede den over Alt i Yerden, og jeg 

10* 

kaldte den med Deres Navn! .... Det er forbi! 
. . . . De havde Ret! jeg sov en fortryllet Søvn . . 
. . . men jeg drømte saa smukt! Jeg drømte om en 
stolt Mand, der gik sin lige Vei med løftet Hoved 
og spredte Lys omkring sig og satte Sjælene i 
Flammer, jeg følte, at min Skjæbne var knyttet til 
hans, at hvorhen hans Vei end gik, — der maatte 
jeg følge .... Nu er jeg vaagnet. Den Dag, da 
De stod for mig, bleg og skjælvende, vaklende 
under Deres Ansvar, da jeg med Angst følte, hvad 
det var, De vilde, — den Dag endte min Drøm! 
.... Føler De da ikke, at Alt mellem os er forbi ! 
. ... Den, jeg elskede, er død! — Lad mig alene 
med min Sorg. 

(Gaar stille bort.) 



OTTENDE SCENE. 
Holm 

(alene). 

Og hende har jeg tabt! .... uigjenkaldelig 
tabt! .... Intet Haab er der tilbage .... Taa- 
ger, hvorhen jeg vender mig mig, intet Lys .... 
intet Glimt .... Det er som om Verden var ble- 
vet øde, og jeg stod ene tilbage! .... Hvad har | 
jeg syndet, at jeg straffes saa haardt ! (staar et øiebiik I 

hensunken i Fortvivlelse, løfter saa pludseligt Hovedet og lytter), f 

Hvem er det, der taler? .... Jeg kjender den 
Stemme .... Det er mine Venner! .... Hvad 

vil de her . . „ . Mødes med dem nu ... . 

her? .... Nei! 

(han skjuler sig i Baggrunden). 



f 

NIENDE SCENE. 

Holm. — Bentzen, Brok, Christiansen, Grøn, Ditlevsen, 
Hammer og flere unge Mennesker komme ind fra venstre Side. 

Brok. 
Hvad Pokker skal vi her? 

Hammer. 
Det er rent galt ! vi er kommen ind i en pri- 
vat Have. 

Grøn. 

Lad I bare mig ! tjen mig bare i at være stille. 

Hammer. 
Maa jeg spørge, skal vi ikke til Kroen? 

Brok. 
Jo, Gu' skal vi til Kroen! 

Hammer. 

Saa skulde vi have dreiet om ad Veien til- 

høire. 

Brok. 

Følg efter mig! jeg skal vise Vei! 

Grøn. 
Stille, for Fanden! Kan I ikke vente et Øie- 
blik ! Nu skal jeg sige Jer, hvorfor jeg har ført Jer 
herhen: Ser I det Hus, der ligger der? 

Hammer. 
Javel! hvad det? 

Grøn. 
Jeg har faaet opsnuset, at derinde befinder sig 
for Øieblikket to Personer, med hvem vi har en 
lille Regning at opgjøre: Jeg mener Justitsraad 



150 



Rosen og hans værdige Ven, denne Doktor Poulsen, 

der begge ved den Maade, hvorpaa de ere traadte 

op mod Poul Bech og Holm, have haanet os og den 

Ide, vi repræsentere. 

Flere. 
Hør, hør! 

Holm 

(afsides). 

Hvad har de isinde?! 

Grøn. 
Skulle vi roligt finde os i dette? 

Alle. 
Nei, nei! 

Grøn. 

Nei! vi ville lade dem vide og føle, at de Ideer, 

som de i deres Blindhed foragte, lever et kraftigt 

Liv i Folket, vi ville lade Omvæltningernes Torden 

runge for deres Øren og skræmme dem op af deres 

Slummer .... Med andre Ord: Jeg har digtet en 

Sang, mine Herrer, som det oprindeligt var min 

Hensigt, at vi skulde synge ved Gildet iaften, og 

hvori jeg med de ringe Evner, hvorover jeg raader .... 

Flere. 
Aa — aa! .... hør ham! .... han fisker! 

Grøn. 

Kort sagt, hvori jeg har forsøgt at tolke, hvad 

der bor i os. Vil de slutte en Kreds omkring mig, 

mine Herrer, og synge de to sidste Linier med i 

Chor. 

Hammer. 

Det gaar s'gu ikke an! % 

Grøn. 
Hvad vil det sige? 

Hammer. 
Man kan s'gu ikke saadan give sig til at synge 
i en privat Have. 

Ditlevsen. 
Blæse være med det! Er Du bange? 

Christiansen. 
Der er Ingenting i Yeien .... her har Po- 
litiet Intet at gjøre. 

Grrøn. 
Altsaa, mine Herrer, saa begynder jeg: 

1. 

I, der famle i Dvaskhedens Nat 
Med Hjerter, der ikke kan banke, 
Med Trællemærket paa Panden sat, 
Med lænket Villie og Tanke: 
Ryst eders Lemmer, vaagn af jert Blund, 
Den Samson, I lænker og blinder, 
Heiser sig engang i Hævnens Stund 
Og styrter jert Tempels Tinder. 

Chor. 
Keiser sig engang i Hævnens Stund 
Og styrter jert Tempels Tinder. 

2. 

Da er den kommen, den Hævnens Dag, 
Da Løgnen skal stinges tild^de, 
Mens under ramlende Throners Brag 
Alverden skal lægges øde! — 



152 

Men paa Ruinen vor lille Hær 
Med opløftet Banner skal stande, 
Støttet paa Sandhedens Flammesværd, 
Med Ideens Lys om sin Pande! 

Chor. 
Støttet paa Sandhedens Flammesværd, 
Med Ideens Lys om sin Pande! 

Flere. 
Bravo ! Bravo ! 

Ditlevsen 

'op til Vinduerne). 

Det kan I have godt af, I Filistre! 

Grøn. 
Synes I om den? 

Hammer. 
Den er s' gu god .... Jeg mener det virkelig! 

Flere. 
Fortrinlig! — Udmærket! — Ganske brillant! 

TIENDE SCENE. 

De Forrige. — Hansen kommer med Lianer, der kun modstræ- 
bende følger, under Armen. — Strax efter Poul. 

Li sner. 
Nei, slip mig! .... slip min Arm! 

Hansen. 

Her skal I se, hvem jeg fandt luskende om 

derude. 

Flere. 

Lisner ! det er jo Lisner ! 

L i s n e r. 
Slip mig, Dreng! (river sig løs). Slip mig, siger jeg! 

Hammer. 
Ikke saa hidsig, gamle Kammerat! 

Hansen. 

Hvem siger De „Dreng" til!? Ved De, hvem 

De taler til? 

Christiansen. 

Hvad er der i Veien med Dem, Lisner? Har 

De tabt Humøret, Gramle? 

Lisner. 
Kan han ikke lade mig gaa? . . . .Jegerikke 
oplagt til Narrestreger ..... 

Hansen. 
Nu igjen! 

Christiansen. 

Det er tydeligt, han trænger til at muntres op. 

Følg med til Kroen og faa noget Aftensmad og et 

Glas Puns, saa skal vi have os en lystig Aften. 

Lisner. 
Drik De Deres Puns selv .... en lystig Af- 
ten! .... Vil De gjøre Nar af mig? .... (heftig). 
Tag Dem iagt, siger jeg! 

Christiansen. 
Men hvad Pokker gaar der af Dem, min gode 

Mand ? 

Hansen. 
Han er gal! 

Lisner. 

Hvorfor, tror De, jeg driver om her i Mørket? 

Christiansen. 
Ja, det er ikke godt for mig at vide. 

L i s n e r. 
Tror De, det er for min Fornøielses Skyld? 

Christiansen. 
Ja, hvorfor ellers? 

Poul 

(kommer fra høire Side; afsides og forandret). 

Hvad gaar her for sig? 

L i s n e r. 
Jeg tør ikke komme hjem, skal jeg sige Dem 
.... jeg tør ikke se dem derhjemme i Øinene . . 
. . . det er Grunden! derfor er det, at jeg sniger 
mig om her i Mørket som en Forbryder .... og 
jeg er en Forbryder! .... Le ikke, siger jeg Dem! 
.... Ved De, hvad det vil sige at se sine smaa 
Børn sulte? Har De prøvet, hvor det stikker En i 
Hjertet? .... (heftig). Men det er jeres Skyld! 

Christiansen. 

Hvad behager!? 

L i s n e r. 

Det er jeres Skyld, siger jeg! Det er Jer, der 

har gjort Hovedet tummelumsk paa mig med jeres 

Løfter og store Talemaader .... Hvad Mening var 

der i det? .... Jeg havde det jo godt .... men 

jeg vil ikke, de skal sulte! .... Det er Jer, der 

har taget Brødet ud af Munden paa os, — I skal 

give os det igjen! 

Hansen. 

Vil De tale i en ordentlig Tone! 

Christiansen. 
Er De forrykt? 

L i s n e r. 
Ja, Gud bevare mig for at blive det .... I 
skal hjælpe mig ! Jeg forlanger det ! det er ikke an- 
det end min Ret! 

Hansen. 

Hvad synes I?! 

Ditlevsen. 
Har man kjendt Magen?! 

Grøn. 
Lad mig faa Ordet ! . . . . Mine Herrer ! . . . . 

Christiansen. 
Nei, lad mig sige ham Besked! — Hvis De 
tror, at det at kjæmpe for en Ide er det samme 
som at faa sine Lommer fyldte, saa tager De feil, 
min gode Mand. De kommer her og overfuser os 
med Deres Uforskammetheder, istedetfor at De burde 
takke os, fordi vi har hjulpet Dem til den ufor- 
skyldte Ære at udrette Noget for den gode Sag. 
De maa vide, at Ideens Stridsmand tragter ikke ef- 
ter Guld og Rigdom! Ideen er hans Maal, hans 
Gud, — Lidelse, Savn og Modgang hans trofaste 
Følgesvende, — Bevidstheden om hans Sags Ret- 
færdighed hans eneste Løn! Historien fælder hans 
Dom og sætter hans Minde .... Men hvad er d e t 
for Dem?! De vil føre et mageligt Liv uden An- 
strengelse og Savn, De forlanger Løn for hvad De 
har gjort!? De vil have Penge derfor!? . . . .Men 
det siger jeg Dem: om vi eiede Millioner, ikke en 

Skilling skulde De faa! — dertil agte og elske vi 

Ideen for høit! 

Flere. 
Hør! hør! 

Holm 

Ja, hør ! hør ! (træder frem til Alles Forundring). Hør 

og indprent Jer hvert Ord, han har sagt, og naar 
I har hørt, — saa spark ham fra Jer som en ska- 
bet Hund! 

Christiansen. 
Hr. Holm! De vover .... 

Holm. 
Ja, jeg vover at sige Jer, hvad og hvem I er! 

Poul 

(træder frem). 

Vi har faaet nok af jeres Humbug! 

Grøn. 
Han taler ogsaa med, den Kylling! 

Holm. 
Besmit ikke et Ord som Ideen med jeres urene 
Tunger. Ved 1, hvad Ideen er? eller har I nogen- 
sinde vidst det? .... Denne Mand sulter! . . . . 
høre I! . . . . han sulter! .... det er ikke eders 
Taler, han trænger til, det er Brød! .... Hvad er 
nu eders Feltraab? I, de Svages Talsmand, I, der 
fremfor Nogen skulde besjæles af Medynk med de 
Undertrykte og af Trang til at hele de~Saar, Uret- 
færdigheden har slaaet, — hvad er nu eders Felt- 
raab? Tilbage! Tilbage over hele Linien! dæk Jer 
bag eders Floskler! .... Slyngler! 

Hansen. 
TJ — for — skammet ! 

Ditlevsen. 
Hvad siger De?! 

Grøn. 
Tag Dem iagt?! 

Hammer. 
Sagde De Slyngler?! 

Christiansen. 
Jeg forlanger, at De tager Deres Ord tilbage! 

Holm. 
Aldrig ! 

Poul 

(træder hen til Holm). 

Jeg underskriver det! 

Lisner 

(ligeledes). 

Jeg med! 

Christiansen. 

Ah! det er et Komplot! 

Flere. 
Ned med dem! ned med dem! 

Christiansen. 

Kammerater! Disse tre Herrer, der staa, have 

sammensvoret sig for at opløse vort Samfund. Skulle 

vi finde os i dette? 

Flere. 

Nei, nei! ned med dem! 

Christiansen. 
De har forhaanet os ... . 

Flere. 
Hør! hø/! 

Christiansen. 

.... og svigtet de Tdeer, de have tilsvoret 

Troskab ! 

Flere. 

Det har de ! ned med dem ! 

Christiansen. 
Jeg foreslaar} at vi udstøde dem af vort Sam- 
fund ! 

Flere. 

Ja! ja! — Hør! — Lad os stemme om det! 

Grøn. 
Maa jeg tale! — Jeg foreslaar, at vi Alle gaa 
hen paa Kroen og foretage Afstemningen der! 

Flere. 
Hør! til Kroen! 

Grrøn. 

Og hvis disse tre Apostater have Lyst og Mod 

til at forsvare dem, saa kan de give Møde der. 

Hammer. 
Lad os saa komme herfra! 

Christiansen. 
Et Ord endnu! Hvis de ikke give Møde, og 
renser dem for hver en Anklage og tilbagekalder 
hvert et haanligt og fornærmende Ord, de har ud- 
talt, saa er de udstødte af vort Samfund! .... Og 
lad saa ? Kammerater, til Slutning et kraftigt Hurra 
for Ideen skurre i deres Øren: Ideen leve! 

Alle. 

Hurra ! (De gaa ud tilvenstre.) 

ELLEVTE SCENE. 

Holm. — Poul. — Lisner. 

Holm 

(efter en Pause). 

Og dette Kuld har jeg opdrættet! 

Poul. 
Tomme Tønder! 

Lisner. 

Uh! denne Christiansen! .... jeg havde Lyst 



til 



Holm. 
Dette er altsaa Enden paa mine Drømme! . . 
. . . Gud skal vide, s a a d an havde jeg ikke tænkt det ! 

Poul. 
De er ikke en Tanke værd ! Lad dem seile de- 
res egen Sø .... vi kjender dem ikke mere. 

Holm. 
Yi kjender dem ikke .... Nei, Poul ! det nyt- 
ter ikke at skyde sine Gjerninger fra sig .... de 
viger ikke .... de klamre sig til En og raaber i 
Øret : D u har skabt os ! .... ja ! jeg har skabt dem ! 
jeg føler det som mit Ansvar og som min Straf! 
. . . . Og for deres Skyld har jeg opofret mig selv 
.... dræbt min egen Lykke! .... Hvad er der nu 
tilbage? .... Nei! jeg holder det ikke ud længer! 
. . . . Min Beslutning er tagen . . . .jeg reiser! 

Poul. 
Yil Du reise?! .... hvorhen? 

Holm. 
Jeg ved det ikke ! . . . . Her er Alt forbi .... 

Min Rolle er udspilt ! . . . . Dette dumme, skrigende 
Chor, det er det eneste Resultat af al min Stræben 
.... Jeg formaar ikke længer at tale dem tilrette ! 
Du ser jo selv, de høre mig ikke ! .... De haaner 
os som Frafaldne, o s ! de Eneste, der har .... Hør ! 

Chor 

(udenfor Scenen). 

Støttet paa Sandhedens Flammesværd 
Med Ideens Lys om sin Pande! 

Holm. 
Hører Du ! Undrer det Dig endnu , at jeg vil 
reise ? . . . . Du ser jo, her er Folk nok, der kan 
føre mine Ideer gjennem Livet! .... Nei! bort her- 
fra ! det er den eneste Redning ! . . . . Men først har 
jeg en Pligt ! . . . . Poul ! denne Mand lider for min 
Skyld. Du maa hjælpe mig at yde ham den Bi- 
stand, Du kan. 

Poul. 

Men hvorledes .... hvad kan jeg gjøre .... 

. Holm. 
Hjælpe ham til atter at indtage den Stilling, 
som han uden min Skyld ikke vilde "have mistet. 
Justitsraad Rosen .... 

Poul. 
Du ved, hvorledes Forholdet er imellem os. 
Jeg har endnu ikke talt med ham siden .... 

Holm. 
Forson Dig med ham .... og naar det er sket, 
saa bed ham høre , hvad jeg har at sige .... 
Maaske .... 

Poul. 
Stille! der kommer Nogen! (lytter). Det er dem! 
.... Træd tilside ! 

(Holm og Lisner trække sig henimod Baggrunden.) 

TOLVTE SCENE. 

Do Forrige. — Rosen og Emilie komme fra høire Side. — Strax 

efter Doktoren og Helene. 

Rosen. 
Se saa! saa naaede vi da herud .... Det er 
blevet lidt vel sent .... jeg skulde da haabe, at He- 
lene var kommet? 

Emilie. 

Det er vist længe siden. 

Rosen 

(ved Døren til Huset). 

Her er lukket! .... Saa faar vi banke. 

(Banker med Dørhammeren og lytter om der kommer Nogen.) 

Poul 

(der har nærmet sig, sagte til Emilie). 

Emilie! 

Emilie 

(farer sammen). 

Hvem er det? .... Er det muligt! . . . Fader! 

det er ham .... det er Poul! (kaster sig om Halsen paa ham). 

O, Poul! 

Rosen. 

Hvad siger Du! (til Poulsen, der i det samme kommer 

ud). Ser Du, kjære Ven, ser Du! han er kommet 

tilbage ! 

Doktoren 

(til Helene, der kommer ud). 

Ser Du, hvem der staar? 

Lygtemænd. * *■ 

Helene. 
Jeg vidste, han vilde komme. 

Poul 

(til Emilie med sagte Stemme). 

Emilie, kan Du glemme al den Sorg, jeg har 

forvoldt Dig? 

Emilie. 

Glem det, Poul! nu er det jo forbi! 

Poul. 
Og mod Dig har jeg kunnet .... hvis jeg havde 

mistet Dig! (kysser hende). 

Emifte. 

Kom , Poul .... vil Du ikke .... der er 

Fader .... 

Poul 

(med nedslagne Øine). 

Jeg .... er kommen til Erkjendelse om min 
Uret .... og ... . hvis De atter vil modtage mig i 
Deres Hus, Hr. Justitsraad, saa .... 

Rosen 

(med udbredte Arme). 

Poul! min Dreng! 

Poul 

(kaster sig i hans Arme). 

Kjære Svigerfader ! . . . . Kan De glemme .... 

Rosen. 

Tal ikke om, hvad der er hændet. Der var 

Feil paa begge Sider. Gudskelov! nu er Alt ved 

dét Gamle. 

Poul 

(farer hen til Emilie). 

Hører Du, 'Emilie! Alt er ligesom i gamle 

Dage! ... Ah! det er ligesom en Byrde var falden 

fra mig! .... Der er JO Helene! (iler hen og trykker hen- 
des Haand). Og Doktoren ! . . . . Giv mig Deres Haand, 

Doktor! 

Doktoren. 

Au! hvor han trykker! 

Poul. 
Og jeg flytter op paa mit gamle Værelse, ikke 
sandt? .... og Helene .... hvor er hun? .... Du 
spiller for os i Mørkningen, ikke? .... Aa! jeg er 
saa glad! .... I er Allesammen altfor gode imod 
mig ! .... hvor kunde jeg .... 

Rosen. 
Det er glemt, Poul! 

Poul. 
Begravet! hundrede Favne dybt! for aldrig at 
vaagne mere! .... hvordan har I havt det Alle- 
sammen ? .... Hør , Doktor ! maa jeg blive her 

iaften ? 

Doktoren. 

Naturligvis! .... kom lad os gaa ind!. Min 

Kone ved jo slet ikke, hvad her er gaaet for sig. 

Poul. 
Ja, kom Emilie! .... Nei! lad os vente lidt 
.... der er Noget, jeg ikke maa glemme .... Kjære 
Svigerfader, jeg har en Bøn til Dem, før vi gaa ind. 

Hosen. 
En Bøn? 

Poul. 

De maa ikke afslaa, hvad jeg vil bede Dem 

11* 

Om . . , . Der er Eb, SOm .... (peger paa Holm, der til- 
ligemed Lianer er traadt frem uden hidtil at blive set af de Andre). 

Hosen. 
Nei, Poul! .... dette Menneske .... 

(De vende sig Alle fra ham). 

Holm 

(sagte og smerteligt for sig selv). 

Alle vende de sig fra mig. 

Poul 

(varmt og indtrængende til Rosen). 

For min Skyld, lov, at De vil høre, hvad han 

har at sige. 

Rosen 

(til Holm). 

Hvad vil De mig? 

Holm. 
Hr. Justitsraad ! Jeg kommer ikke for min egen 
Skyld, men for en Andens: Mod denne Mand (peger 
paa Lisner) har jeg en Uret at gjøre god. Ansvaret 
for det, han har gjort, hviler ene paa mig, og der- 
for tynger hans Skjæbne paa min Samvittighed .... 
Det er en fattig Mand, med smaa Børn, der lide 
Sult "og Nød .... selv har jeg Intet, hvormed jeg 
kan hjælpe .... men D e kan .... Vil De gjøre en 
god Gjerning mod ham .... og mod mig .... saa 
tag ham til Naade igjen. Han er straffet haardt. 

Ilosen. 
J ft » J e g Yl l ^ke gjøre et Menneske ulykkeligt, 
og hvis Doktor Poulsen .... 

Doktoren 

(til Holm). 

Vi vil antage ham igjen — paa Deres Ansvar. 

Holm. 
M i t Ansvar ?! Er det en Garanti for Dem? 

Doktoren. 
Ja, nu! 

Holm. 
Jeg svarer for ham. 

Doktoren. 
Imorgen kan De begynde Deres Arbeide, Lisner. 

Lisner 

(trykker hans Haand). 

Tak! Tak! Gud velsigne Dem! 

Doktoren. 
Lad dette være Dem en Lære. 

Lisner. 
Hr. Justitsraad! maa jeg trykke Deres Haand! 
.... De ved ikke, hvor de vil blive glade der- 
hjemme .... Imorgen begynder jeg! .... Imorgen! 
.... Tak Allesammen ! Gud velsigne dem ! (iler ud). 

TRETTENDE SCENE. 

De Forrige uden Lisner. 

Holm. 
Jeg takker Dem, Hr. Justitsraad, og Dem, Hr. 
Doktor, fordi De har opfyldt min Bøn. Men før 
jeg forlader Dem, vil jeg bede dem Alle om ikke 
at dømme mig for haardt. Maaske vil Ingen af 
Dem tro mig, men dog er det vist: Der var Sand- 
hed i det) jeg vilde! Jeg var ung, da jeg kom ud 
i Livet, og jeg troede endnu, at Alt i Verden var, 
som det skulde være. Men jeg fik Øinene op. Jeg 
saa Løgnen sidde til høibords og Sandheden paa 
Tærskelen, jeg saa Dumhed og Uvidenhed hædret 

og anset — naa, det ser vel Alle, der leve i Ver- 
den .... men jeg saa mere. Jeg levede blandt 
Mennesker, der førte et haardt og anstrengt Liv, 
mange Savn, ingen Glæder, rundt om mig saa jeg 
Nød og Elendighed, grove Hænder, mørke Miner, 
Blikke, der vare sløve af at stirre gjennem Haab- 
løshedens Taager — jeg sagde til mig selv opfyldt 
af Bitterhed og Had: der er dit Maal! .... Hvad 
har jeg udrettet for dette Maal? .... Jeg dannede 
om mig en Kreds, til hvilken kun de havde Ad- 
gang, der lod sig blænde af mine Evner. Til Gjen- 
gjæld blændede de mig med deres Smiger. Jeg 
strøede med rund Haand den Sæd, der senere skulde 
kvæle min Lykke. Jeg satte Kræfter i Bevægelse, 
som jeg ikke længer kan standse. De rykke imod 
mig som Bebreidelser og Anklager, de møde mig 
paa alle mine Yeie som levende Parodier paa det, 
som jeg engang har villet .... og jeg selv .... et 
eneste Bølgeslag fra det virkelige Liv var nok til 
at kaste mig overende! 

Rosen. 
Og hvad vil De nu? 

Holm. 
Jeg reiser. 

Rosen. 

Og opgiver Kampen? 

Holm. 
Nei ! Store Tanker strømme gjennem Tiden som 
gyldne Aarer igjennem Bjerget. Men Guldet findes 
ikke rent. Det maa luttres og renses og veies og 

prøves: først da kan det præges! — Mit Maal er 
det samme som før, men jeg vil gaa i Lære i Li- 
vets Skole; et har jeg lært der: Ideen tjenes 
ikke i Had, men i Kjærlighed! — .... Poul! 
ræk mig din Haand! 

Poul. 
Holm! Jeg har elsket Dig som Faa! 

Holm. 
Tak, Poul! 

Doktoren. 

Tag mine bedste Ønsker med Dem! 

Rosen. 
Og mine! 

Holm 

(vender sig mod Helene, der staar halvt vendt fra ham med bøiet Ho- 
ved og nedslagne Øine ; han vil tale til hende, men opgiver det, drager 

et Suk og siger:) 

Levvel, Allesammen! 

(Han gaar langsomt mod Baggrunden tilvenstre.) 

Rosen. 

» 

Kom nu Børn, lad os gaa ind! 

(De gaa Alle ind, Helene sidst og langsomt; da hun er alene til- 
bage, siger:) 

Holm. 
Helene ! 

Helene 

(vender sig). 

Holm. 
Har D e intet Ord at give mig med paa Veien ? 
(hun tier). Ser De da ikke , at Alt det gjentager sig 
nu, som skete for mange Aar tilbage: Alle have 
vendt mig Ryggen. Jeg staar forladt tilbage. Ene 
gaar jeg til Skibet, der skal føre mig ud i den 

kolde, fremmede Verden, — men De har ikke et 
eneste Ord at give mig med paa Veien! 

Helene 

(rækker ham Haanden og ser ham faet ind i Øiet). 

Vi ses igjen! 

Holm. 
Nu kan jeg réise! 

(De skilles.) 
(Tæppet falder.) 

